
ĮŽANGINIS ŽODIS 


ražus kraštovaizdis — aukštos kalvos, gilūs kloniai, nedi- 

delės lygumėlės, rieduliais nusėti laukai, vienur kitur ty- 
vuliuojančios ežerų akys, pušynai ir neišsenkami smėlio ir žvyro 
klodai — tai brangiausias Akmenynų ir Liubavo seniūnijų turtas. 
Čia gyvenusių jotvingių laikus mena Koplyčkalnis, Kačergų kal- 
nas, vaizdingi piliakalniai. Daug šio krašto istorijos paslapčių 
saugo šimtamečių ąžuolų lajos, apsamanoję akmenys, apgriu- 
vusios, dramatiškus tautos įvykius menančios senosios sodybos. 
Noriu nubraukti nors dalį dulkių sluoksnio nuo gimtojo krašto 
dvarų, pro kuriuos ėjo mano vaikystės takai, didžioji mano gy- 
venimo kelio dalis. Kiekvieną kartą pro juos pravažiuodamas, 
jaučiu pagarbą buvusiems šeimininkams, pačiam dvarui, kaip 
to meto administracijos, ekonomikos, pažangios žemdirbystės 
ir kultūros centrui. 

Dabartinės Kalvarijos savivaldybės teritorijoje XVIII-XX a. 
buvo daugiau kaip keturiasdešimt dvarų. Tai unikalūs kultūros 
paveldo objektai, turėję reikšmės šio krašto raidai. Buvusių dvarų 
klestėjimą vis dar liudija išlikusios akacijų, liepų, alyvų alėjos, 
beužankantys tvenkiniai, storu piktžolių apklotu padengti ke- 
liai, kuriais kažkada riedėjo rinktiniais žirgais kinkytos karietos. 
Dvarvietėse beveik nelikę pastatų, tik ant buvusių pamatų vešliai 
žaliuoja menkaverčiai medžiai ir piktžolynai. Kad ir kaip būtų 
gaila, čia niekada nebesugrįš meno, grožio ir išminties dvasia. 

Daugeliui žmonių dvaro epocha - tai istorijos užmarštin nu- 
grimzdusi šimtmečius egzistavusi kaimo gyvenimo sistema, ku- 
rią šiandien suvokti sunku. Dvare gyveno ar dirbo daugelio iš 
mūsų protėviai. Čia pynėsi ne tik šviesia viltimi, ne tik kančia 
ir skausmu paženklinta žmonių kasdienybė, bet ir romantiškos, 
nostalgiškos gyvenimo istorijos. Dvaras atspindi mūsų tautos is- 
torinę praeitį, menančią ekonominius pakilimus ir nuosmukius, 

sukilimus, karus ir tremtis, išblaškytų po pasaulį dvarų savinin- 
kų ir jų palikuonių likimus. 

Keletą metų rinkau faktus apie Aleksandravo I (Raudondva- 
rio), Aleksandravo II (Parausių), Makauskų, Pagraužių ir Trem- 
pinių dvarus, domėjausi jų savininkų likimais. Knygoje apra- 
šomi dvarai nėra įtraukti į Lietuvos kultūros paveldo saugotinų 
objektų sąrašą, tačiau jie mums svarbūs, nes daugelis jaunes- 
niosios kartos žmonių nieko negirdėję arba mažai ką žino apie 
buvusius dvarus, jų ekonominį ir kultūrinį poveikį mūsų kraš- 
to raidai. Ši knyga tebus pažintinis Kalvarijos krašto leidinys ir 
kuklus priminimas, kad paveldo reikšmė gali būti suprasta tik 
tada, kai su juo susipažįstame. 

Nagrinėti dvarų istoriją nėra lengva ir paprasta. Čia, nuoša- 
liame Sūduvos pakraštyje, buvusių dvarų savininkų genealogija 
siekia senąsias lietuvių, lenkų, vokiečių tautų gimines. Informa- 
cijos ieškojau įvairiuose istoriniuose leidiniuose, Marijampolės, 
Suvalkų ir Vilniaus archyvuose, didelėmis pastangomis pavyko 
surasti ir keletą buvusių dvarininkų palikuonių bei jų giminai- 
čių, kurie maloniai sutiko su manimi bendrauti. Tai anapus 
Atlanto gyvenantys lietuviai Stasys Goštautas ir Jonas Macijaus- 
kas-Matonis bei Audronė Venslovienė iš Kauno. 

Šiandien apie dvarų gyvenimą tegali papasakoti tik vienas ki- 
tas garbaus amžiaus mūsų krašto gyventojas, kuris vienaip ar 
kitaip buvo susijęs su dvaru. Praeities liudininkai, gyvi istori- 
jos šaltiniai, iškeliauja anapilin, nusinešdami su savimi tai, kas 
mums apie dvarus dar būtų svarbu ir įdomu, ko neįmanoma 
surasti jokiame istorijos vadovėlyje. 

Nuoširdžiai dėkoju visiems, geranoriškai padėjusiems atgai- 
vinti išnykusių dvarų gyvavimo akimirkas. Prisiminimus patei- 
kė: Adolfas Babeckas t (Trempinių k.), Leokadija Babeckienė T 
(Irempinių k.), Angelė Balcierienė (Marijampolė), Julius Balcie- 
rius T (Marijampolė), Teklė Balčiūnienė (Gražiškiai), Eugenija 

Baršukaitienė t (Gulbinavo k.), Jadvyga Bobinienė t (Kalvarija), 
Vincas Burinskas (Kalnėnų k.), Vacius Burokas (Būdviečių k.), 
Aldona Damanskienė (Kalvarija), Ona Gelgotienė t (Bartnin- 
kai), Natalija Gudonytė (Vilnius), Vincas Kabelka (Kalvarija), 
Genovaitė Kerelevičiūtė (Kalvarija), Bronius Knygauskas (Kal- 
varija), Janina Knygauskienė (Kalvarija), Ona Krampienė (Bū- 
dviečių k.), Jonas Kraukšlys t (Akmenynų k.) Eugenija Kuprie- 
nė (Kačerginė), Eugenija Leskauskienė t (Pagraužių k.), Izabelė 
Pakarskienė (Gulbinavo k.), Nijolė Petravičienė (Akmenynų k.), 
Ona Salatkienė (Zigmantavo k.), Albinas Slavickas (Kaunas), 
Stasė Stučkienė (Kaunas), Salomėja Svipienė (Druskininkai), 
Marija Vasiliauskienė (Beržinių k.), Petras Venslovas (Kaunas), 
Danutė Virbickienė (Marijampolė), Birutė Vitkauskienė (Alek- 
sandravo k.), Petras Vitkauskas (Aleksandravo k.), Jonas Žieme- 
lis t (Būdviečių k.), Genovaitė Žilinskienė (Aistiškių k.), Vitas 
Žukaitis (Kalvarija). 

Taip pat esu dėkingas Astai Jankeliūnienei, Benjaminui Maša- 
laičiui, Alvydui Totoriui už patarimus ir pagalbą išleidžiant knygą 
bei Stasiui Goštautui (Bostonas), Jonui Macijauskui-Matoniui 
(Filadelfija), Audronei Venslovienei (Kaunas) už pateiktą vertingą 
medžiagą. 


Autorius 

Mieli skaitytojai! 


Knygos autorius Algimantas Babeckas, gyvenęs ir augęs Liu- 
bavo krašte, turėjo galimybę iš arti pajusti savo gimtojo kraš- 
to romantiką ir atliko darbą, kuriam ryžtųsi retas istorikas. Šių 
apylinkių dvarai ar dvarvietės visai nepaminėti išsamiausiai Lie- 
tuvos dvarus nušviečiančioje dvitomėje knygoje „Lietuvos dva- 
rai“ (sudarytoja Ingrida Semaškaitė). Neįtraukti ir į registrinio 
paveldo vertybių sąrašą. Atrodo, lyg jų ir nebūta. Istorikui A. 
Babeckui pavyko surinkti daug įdomios, vertingos medžiagos 
apie iki šiol niekur neaprašytus senuosius ūkinius bei adminis- 
tracinius centrus. 

Knygoje išsamiai aptariama to regiono dvarų raida, jų kles- 
tėjimas ir saulėlydis XX a. Paminimas ir visoje Lietuvoje unika- 
lus atvejis — siaurasis geležinkelis, nutiestas į dvarą. Pateikiama 
kiekvieno dvaro istorija. Nepamirštama paminėti ir kitų dėme- 
sio vertų objektų, stovėjusių ar dabar esančių netoli aprašomų 
stambiųjų ūkių. 

A. Babeckas atliko milžinišką darbą, analizuodamas archyvi- 
nę medžiagą, anksčiau gyvenusių autorių rankraščius. Gyvai ir 
šiandieniškai nuskamba prisiminimai, papasakoti eilinių ir kar- 
tu dvasiniu pakilimu neeilinių vietinių žmonių. Autorius taip 
prasmingai įamžina savo gimtojo krašto dvarų praeitį ir pasa- 
kojimui suteikia žmogiškos šilumos, jog; atrodo, kad ir šiandien 
ten gyvenama, dirbama, gimstama ir mirštama. 

Leidinio tekstą paįvairina vaizdinė medžiaga: dvarų parcelia- 
cijos dokumentų kopijos, žemėlapiai, planai, genealoginis medis, 
nuotraukos. Nekalbama sausais, tik istorikams profesionalams 
būdingais sakiniais, todėl pasakojimo stilius patiks skaitytojams. 

Suvokiant, kiek daug dirbo knygos autorius, sunku ir mo- 
raliai jam priekaištauti ar patarti, ką dar buvo galima nuveikti. 
Manau, kad per mažai pasinaudota tarpukario ar net senesne 

periodine spauda, kurioje dažnai būdavo minimos šių dvarų 
savininkų užgautos bajoriškos ambicijos per Nepriklausomybės 
karus ir dvarų parceliaciją. Iki 1918 metų visi šie ūkiniai vie- 
netai priklausė ne lietuvių tautybės žmonėms ir daugelis jų la- 
bai priešiškai sutiko atgimstančios Lietuvos valstybės kūrimąsi. 
Trūkstant memuarinės literatūros, labai sunku atsekti ir šių dva- 
rininkų tarpusavio politinius, ūkinius ar kultūrinius santykius, 
galbūt dėl to susidaro įspūdis, kad ūkiai gyveno gana izoliuotai. 
Net ir vedybų keliu retai šių dvarininkų palikuonys „sulipdavo“ 
į vieną genealoginį medį. 

Parkotyrininkai pasigestų išsamesnės parkų-sodų analizės. 

Manau, knyga bus puikus kelionių vadovėlis turistams. Vie- 
tos moksleiviai pajus, kad istorijos būta „čia ir dabar“. Prisimini- 
mų pasakotojai ar jų giminaičiai taip pat ras savotišką paminklą 
šiam romantiškam ir krauju aplaistytam mūsų praeities tarps- 
niui. Tikėkimės, kad suinteresuotos instancijos pastatys kel- 
rodžius, nukreipiančius į šias sunykusias dvarvietes nuostabiai 
vaizdingame Lietuvos-Lenkijos pakraštyje. 

Praeities takais sugrįžęs į (ne)pamirštus dvarus, šia knyga au- 
torius išreiškia pagarbą savo gimtajam kraštui ir čia gyvenusiems 
žmonėms. 


Istorikas Benjaminas Mašalaitis 

ISTORINĖ APŽVALGA 


Nemunaičio ir Merkinės didgiriai 
K“ su kryžiuočiais laikotarpiu Nemunas buvo tarsi už- 
ara, dešiniojo kranto gyventojams padėdavusi apsiginti 
nuo netikėtų užpuolimų. Čia statytos pilys, kurti didžiojo kuni- 
gaikščio dvarai. Sūduvoje buvo nesaugu gyventi, todėl, esant ma- 
žam gyventojų skaičiui, ši teritorija apaugo miškais. LDK didieji 
kunigaikščiai Sūduvos girias pradėjo naudoti po Žalgirio mūšio, 
kai kryžiuočiai čia jau retai beužklysdavo. 

Nustačius nuolatinę sieną, po 1422 m. Melno taikos sutar- 
ties sudarymo, kai Sūduva atiteko Lietuvai, gyvenimas tapo 
saugesnis, miškuose ėmė kurtis gyventojai. Pirmieji Sūduvos 
girių prižiūrėtojai buvo dešiniajame Nemuno krante įkurtų 
didžiojo kunigaikščio dvarų valdytojai. 

Didžiojo kunigaikščio Kazimiero valdymo laikais, tai yra 
1440-1492 m., pietinė Sūduvos miško dalis atiduota Nemu- 
naičio ir Merkinės dvarų globai bei priežiūrai. Taip susiformavo 
istoriniuose šaltiniuose minimi Nemunaičio ir Merkinės didgi- 
riai, kurių ribos siekė iki Vištyčio ežero, Lieponios upelio, o ski- 
riamoji riba „ėjo link prūsų ligi Kirsnos upės, pusantros mylios 
iki upelio Palnyčia, kuri prasideda iš ežero Raudenis, tolyn iki 
ežero Orija. Nuo Orijos ligi ežero Kelmavytis viena mylia, nuo 
šio ežero iki Šešupės 14 mylios, toliau pusmylis Šešupe iki upelio 
Graužė (Kgravzi). Nuo Graužės keturios mylios į Vižainio ežerą, 
iš jo ištekančiu Vižainėlės upeliu dvi mylios į Vištyčio ežerą ir 
toliau trys mylios prūsų siena“ (1). Taigi XVI a. pietinė Sūdu- 
vos dalis priklausė Merkinės ir Nemunaičio girininkijoms. Riba, 
skyrusi šias administracines teritorijas, buvo Graužės upelis, te- 
kantis per Pagraužių, Epidemių, Skaisčių kaimus. Jo dešinėje 
pusėje esančios vietovės, tarp jų ir Liubavo, priklausė Merkinės 

didgiriui, o Aleksandravo, Makauskų, Trempinių vietovės, esan- 
čios kairėje Graužės pusėje, priklausė Nemunaičio girininkijai. 

Šiose vietovėse buvo labai mažai gyventojų. Geriau apgyven- 
dintos paprūsėje Vištyčio, Gražių (Gražiškių) ir į rytus esančios 
Rudaminos, Krosnos vietovės. Čia esančius miškus prižiūrėjo 
osočnikai. Taip Lietuvos valstybinėse įstaigose vartojama slavų 
kalba buvo vadinami miškų sargai. Jie privalėjo žinoti, iki kur 
eina prižiūrimo didgirio sienos, pažinti miško plotą, uoliai sau- 
goti, kad niekas ten nekeltų triukšmo, kad žvėrys galėtų ramiai 
gyventi. Tais laikais rengiamose viešose valstybinėse medžioklėse 
sargai turėdavo parodyti žvėrių takus ir būti varovais. Grigaliaus 
Valavičiaus 1559 m. atliktoje miškų apžiūroje nurodomos trys 
žvėrių gūžtavietės: „Viena driekėsi prie Orijos ežero, kita netoli 
Pagraužių prie Graužės upelio. Ji užėmė plotą po vieną mylią 
skersai ir išilgai, o į karališkąjį Nemunaičio didgirį dvi mylios. 
"Irečia prie Aistos upelio“ (2). 


Dvarų kūrimasis Sūduvoje 


Dvarai Lietuvoje pradėjo kurtis ir galutinai susiformavo 
XV a., o dvaro sąvoka atsirado XVI a. Ji apibrėžė ne tik dvaro 
sodybą, bet ir žemę su kaimais, kurie priklausė dvarui. 1529 m. 
atlikus Sūduvos-Prūsijos sienos ženklinimą, valdovai ėmė rūpin- 
tis jiems priklausančios žemės tinkamu panaudojimu. Didysis 
Lietuvos kunigaikštis ir Lenkijos karalius Žygimantas Senasis 
didelę dalį Sūduvos pavedė savo žmonai Bonai, kuri rūpino- 
si dvarų kūrimu. Jų sūnus Žygimantas Augustas valstybėje pa- 
darė daug pertvarkymų, palietusių ir Sūduvą. Įvykdžius naują 
iš Vokietijos per Lenkiją mūsų šalį pasiekusią žemės reformą, 
1557 m. išleistas Valakų įstatymas. Pagal jį visas Lietuvos valsty- 
binis žemės ūkis suskirstytas valakais ir margais, įvestas bendras 
ganyklų naudojimas. Dvaras iš administracinio centro tapo ūkio 
centru. Šalia dvaro tam tikru atstumu buvo kuriami mažesni 

junginiai — palivarkai. Dvaro ir palivarko ūkį tvarkė urėdas. Vie- 
ną dvaro valaką privalėjo apdirbti po septynis valakus turintys 
baudžiauninkai. Kiekvieno dvaro savininkas turėjo laikyti ma- 
žiausiai 20 karvių. Kasmetinius mokesčius reikėjo sumokėti nuo 
šv. Mykolo iki šv. Martyno. Tais laikais Sūduvos teritorijos nuo 
Vištyčio iki Kalvarijos gyventojai pagal Valakų įstatymą mokė- 
jo činšą ir baudžiavos nėjo, nes čia gyveno dar mažai žmonių, 
nebuvo dvarų. Sūduvos giriose dvarai ir kaimai pradėti kurti 
XVI a. pab.-XVII a. (3). 

Iki dvarų kūrimosi visi valstiečiai buvo vadinami karališkai- 
siais. Jie mokėjo pagal valakų įstatymą numatytus mokesčius, 
tačiau nėjo baudžiavos. Įsikūrus dvarui, jie tapdavo baudžiaunin- 
kais. Valakų įstatymas numatė iš miškuose esančių sklypų suda- 
ryti kaimus ir nustatyti valstybei mokamų mokesčių dydį, vesti 
medžioklės apskaitą, visa tai turėjo užtikrinti valstybės iždo paja- 
mas. Valdovo Žygimanto Augusto pasiųsti matininkai nustatė ir 
atmatavo gyvenvietėms kurti numatytus nuolatinius plotus, su- 
teikė pavadinimus, išvedė ribas, suskirstė rėžiais valakinius ūkius, 
kuriuose apgyvendino valstiečius. Kad geriau įsikurtų ir ekono- 
miškai sutvirtėtų, 10 metų jie būdavo atleidžiami nuo visų mo- 
kesčių. Vėliau didesnė mokesčių dalis patekdavo į valdovo iždą, 
o likusi dalis atitekdavo dvaro valdytojui. Miškų sargai teikdavo 
ataskaitas iždui apie kertamo miško pajamas, apie žvėrių ir bičių 
ūkį, apgyvendintų žemdirbių mokamus mokesčius ir duoklę. Pir- 
mieji įsikūrė Simno, Metelių, vėliau Rudaminos, Kirsnos dvarai. 
Istoriko Jono Reitelaičio sudarytame 1622 m. Gražiškių parapi- 
jos žemėlapyje pažymėtos Vartelių, Aistiškių, Aleksandravo vieto- 
vės, tačiau dvarai nenurodyti, tikriausiai jų tada dar nebuvo (4). 

XVI a. pab. Nemunaičio didgirio valdytojas Grigalius Ma- 
salskis girininkijos būstinę įkūrė Didžiosios Kirsnos dvare. 
Visus didgiryje įkurtus mažuosius dvarelius vadindavo karališ- 
kaisiais ir kaip savarankiškus ūkio vienetus pavesdavo valdyti 

tebetarnaujantiems kariams arba karaliui nusipelniusiems pa- 
valdiniams. Dvarai nebuvo atiduodami nuosavybėn, o tik su- 
teikiama teisė juos valdyti iki gyvos galvos. Tokie dvaro valdy- 
tojai, karaliui pašaukus, privalėjo ginti tėvynę. Vėliau ši prievo- 
lė pakeista — užuot ėję tarnybą jie galėdavo mokėti mokesčius. 
Kariuomenei išlaikyti įvesta nauja tvarka. Karius žiemos metu 
apgyvendindavo karališkuosiuose dvaruose, o kaimų valstiečiai 
turėdavo juos išmaitinti. Pasitaikydavo taip, kad valstietis pats 
gerai maitindavosi ir atsiųstą karį sočiai valgydindavo, o kitas 
pats menkai misdavo, tada ir karys alkdavo, tačiau kai kurie 
valstiečiai ir visai neturėdavo kuo karių maitinti. Todėl 1649 m. 
Abiejų Tautų Respublikos (ATR) Seimas nutarė žiemą kareivių 
į kaimus nesiųsti, o karališkųjų kaimų valstiečiai, užuot juos 
maitinę, žiemos metu turėdavo mokėti mokestį, kuris lotyniš- 
kai vadinamas biberna. Tuo metu dalis kariuomenės buvo sam- 
doma, o tai reikalavo nemažai išlaidų, todėl jas turėjo padengti 
iš karališkųjų dvarų gaunamų pajamų. 1658 m. Seimas nutarė, 
kad karališkųjų turtų valdytojai 4-ąją dalį pajamų atiduotų į 
karaliaus iždą kariuomenės išlaidoms apmokėti. Žodis „ketvir- 
tis“ lotyniškai — Avarta, tai ir mokestis buvo pavadintas kvarta. 
Karaliaus iždo tvarkytojas kas keletą metų siųsdavo pareigūnus 
atlikti peržiūras — apskaičiuoti dvarų pajamas ir nustatyti kvar- 
tos mokesčius. „Peržiūra“ lotyniškai — /žustracija, todėl parei- 
gūnai buvo vadinami liustratoriais. 

1655 m. vasarą rusų caro Aleksiejaus kariuomenė, vadovau- 
jama Šeremetjevo, užėmė Vilnių, o rudenį pasiekė Nemunai- 
čio didgirio centrą — Didžiosios Kirsnos dvarą. Tuo laikotarpiu 
vakariniame Sūduvos pakraštyje prie Vištyčio, įsiveržus švedų 
kariuomenei, susidarė karinė situacija. Gyventojai slėpėsi tarp 
Gražiškių ir Kirsnos esančioje miškingoje teritorijoje. Peržiemo- 
ję jie užsibuvo ilgiau, pasistatė naujų sodybų. Dauguma jų ir ka- 
rams praėjus pasiliko čia gyventi. Todėl dabartinėje Akmenynų 

ir Liubavo seniūnijų teritorijoje atsirado naujų kaimų, o vėliau 
ir dvarelių. Gražiškių parapija, į kurios sudėtį įėjo Akmenynai, 
labai išsiplėtė. 1653 m. Nemunaičio girininku tapo 30 metų šį 
kraštą valdęs Lietuvos Kunigaikštystės kancleris nominatas, Vil- 
kaviškio, Astrinės, Volpių, Anykščių, Vištyčio seniūnas, Kirsnos 
ir Nemunaičio girininkas, Upytės ir Šeduvos ekonomijos admi- 
nistratorius Kristupas Pacas. Jis valdė daug dvarų, kaimų, o nuo 
1658 m. — ir Gražiškius. Pats dirbo valstybės įstaigose, o dvarus 
prižiūrėjo jo paskirti ūkvedžiai. Tuo metu įkurtas ir Triobų kai- 
mas, o šalia jo — Kalvarijos dvaras, vėliau išaugęs į miestą. 

1690 m. LDK Trakų vaivadijos dūmų rejestre nurodyta Kal- 
varijos krašte buvus devyniolika karališkųjų dvarų. Iš šiame do- 
kumente aprašomų dvarų 2 dūmus turėjo Aleksandravas I, po 
vieną — Aleksandravas II ir Piliakalniai, Trempiniai — 10, kur 
kas daugiau dūmų buvo Palnyčios (100 dūmų), Kirsnos, Kalva- 
rijos (po 65 dūmus), Gražiškių (46 dūmai), Orijos (38 dūmai) 
dvaruose (5). 

Dvarų kūrimosi Sūduvoje procesą sulėtino 1709-1711 m. 
siautusi maro epidemija. Tik jai pasibaigus, dvarai palaipsniui 
pradėjo stiprėti. Jie visi priklausė Alytaus ekonomijai arba Lietu- 
vos iždui. Pagraužių, Trempinių, Piliakalnių, Aleksandravo dvarai 
buvo pavaldūs Kadariškių seniūnijai. Šių dvarų baudžiauninkai 
turėjo po 30 margų, arba 1 valaką, žemės. Už 1 valaką „mokėjo 
činšo 38 auksinus, o duoklės — 1 žąsį, 2 vištas, 20 kiaušinių, po 
gorčių riešutų ir uogų, 10 gorčių rugių, vainiką grybų, 2 sruogas 
linų. Taip pat turėjo „atlikti vieną pastotę“, t. y. arkliais nuvežti 
prekes į Vilnių arba Karaliaučių. Kas savaitę nuo pusvalakio tek- 
davo dvi dienas dirbti dvare, jei vėluodavo, gaudavo 15 rykščių. 
Jei kuris nors sekmadienį dirbdavo ir neidavo į bažnyčią, būdavo 
nubaustas 45 rykštėmis ir bažnyčiai privalėjo duoti 3 svarus vaško. 
Kariuomenei išlaikyti mokėjo kvartos ir hibernos mokesčius“ (6). 

Po trečiojo ATR padalijimo 


Plėtojantis ekonominiams santykiams, dvaras susiformavo 
kaip atskiras privatus ūkinis vienetas. Dvarų stiprėjimui didelės 
įtakos turėjo tai, kad po trečiojo ATR padalijimo 1795-1807 m. 
Sūduvą valdė Prūsija. Naujoji valdžia pasiuntė daug matininkų, 
kurie išmatavo visų dvarų ir kaimų žemes, sudarė žemėlapius, 
apskaičiavo žemės derlingumą, pajamingumą. Konfiskavo dalį 
dvarininkų žemių. Tik kai kurių dvarų savininkai palikti tie 
patys. Valdžia apkarpė bajorų teises, apskaičiavę, kad dvaruo- 
se „prievolinėmis“ dienomis galima daugiau padaryti, negu yra 
darbo, todėl už likusias dienas įvedė privalomą činšą. Valstiečių 
gyvenimas pasunkėjo, nes reikėjo uoliau dirbti, kad sutaupytų 
laiko činšui užsidirbti. Dvarai ir kaimai buvo dviejų rūšių — ka- 
raliaus, arba valstybės, ir nuosavi (7). 

To meto valdžia skatino molinių trobesių statybą, už tai skir- 
davo premijas. Kaimuose įsakyta užveisti sodus, kurie pirmiau- 
sia būdavo sodinami prie dvarų. 

1807-1812 m., Sūduvą valdant Napoleonui, panaikinta 
baudžiava. Įsigaliojo Napoleono kodeksas, pagal kurį po vyro 
mirties ūkis atitekdavo vaikams, o ne našlei, nes pagal Prancūzi- 
jos įstatymus moterys ir vyrai neturėjo lygių teisių. 

Po Vienos kongreso Sūduvą prijungus prie Rusijos, baudžiava 
nebuvo sugrąžinta. Sūduvos dvarai turėjo ekonomines galimybes 
stiprėti, plėtojant kapitalistinį žemės ūkį. XIX a. antroje pusėje 
pietų Sūduvoje prasidėjo sunkmetis. 1865—1866 m. kraštą alino 
sausra, 1867 metai buvo labai lietingi, 1867-1868 m. užklupo 
badas. Suvalkų gubernijos gyventojai valgė pelų duoną, medžių 
žievę. Sunkmetis paskatino 1868 m. prasidėjusią emigraciją į 
JAV (8). Tuo laikotarpiu Sūduvos kaimuose vyko svarbus proce- 
sas — kaimai atsiskyrė nuo dvarų ir išsiskirstė į vienkiemius, pasak 
senųjų gyventojų, „išėjo ant kolonijų“. XIX a. pabaigoje dvaro 

sąvoka pakito. Dvaru buvo vadinama dvarininko sodyba su ne- 
mažu žemės plotu, kuriame naudojamas samdomasis darbas. 
1931 m. laikraštis „Suvalkietis“ apie permainas Sūduvos kaime 
rašė: „XIX a.-XX a. dvarai ir ūkiai tvarkomi daug naujoviškiau. 
Kiemai formuojami vokiečių keturkampiu, kurių supratimu kie- 
mas turi atrodyti visai kitaip — su gražiu gėlių darželiu. Labai 
smarkiai pradėjo mažėti šiaudinių stogų. Labai daug matyti ži- 
bančių skardos ar raudonuojančių čerpių stogų. (...) Tradiciškai 
svarbiausia visuose dvaruose žemės ūkio kryptis buvo grūdinių 
kultūrų, linų, arklių auginimas, o tarpukaryje siekta vystyti gy- 
vulių auginimo ir pieno ūkį, ypač bekonų ir sviesto“ (9). 

XIX-XX a. visų Liubavo valsčiaus dvarų savininkai buvo 
lenkai, tik nepriklausomos Lietuvos laikais vienas kitas lietuvis 
valdininkas įstengė nusipirkti dvarą (Stasys Jakubauskas — Pa- 
graužių dvarą) ar įgyti santuokos būdu (Vaclovas Goštautas — 
Makauskų dvarą). 


XX a. - dvarų naikinimo amžius 


Jeigu nuo įvykdytos valakų reformos iki Pirmojo pasaulinio 
karo dvarai tik stiprėjo, tai XX a. pasižymėjo kaip jų naikinimo 
Lietuvoje amžius. Galima išskirti keturis dvarų naikinimo lai- 
kotarpius. Pirmasis — 1922-1924 m. vykdant žemės reformą, 
kuriai vadovavo Lietuvos žemės ūkio ir valstybės turtų minis- 
terijos ministeris, prelatas kunigas Mykolas Krupavičius. Dva- 
rai buvo išparceliuoti, paliekant kiekvienam po 80 ha žemės. 
Aprašomi Kalvarijos krašto dvarai nebuvo ekonomiškai stiprūs, 
išskyrus pavyzdinį Aleksandravo II dvarą, valdomą Z. Glinskio. 
Kiti vertėsi sunkiai, vos išvengdami varžytinių, ir sustiprėjo tik 
prieš Antrąjį pasaulinį karą. 

Antrasis dvarų naikinimo laikotarpis — dvi sovietų okupaci- 
jos. 1940 m. sovietų valdžia nacionalizavo dvarus, juose kūrė 
mašinų-arklių nuomos punktus, apgyvendino pasieniečius. Da- 

lis dvarų savininkų pabėgo į Lenkiją, kiti buvo ištremti į Si- 
birą. 1941-1944 m. vokiečiams užėmus Lietuvą Makauskų, 
Pagraužių, Aleksandravo II dvarai sugrąžinti savininkams, ku- 
rie 1944 m. rugpjūtį, artėjant sovietų kariuomenei, bijodami 
represijų pasitraukė į užsienį. Prasidėjus kolektyvizacijai, dvarų 
ūkiniuose pastatuose laikyti kolūkių gyvuliai, įkurti kolūkių ir 
gamybinių brigadų centrai, sandėliai. Kai kur mediniai pastatai 
nugriauti ir perstatyti kitose vietose. Išlikusiuose dvarų pasta- 
tuose buvo apgyvendinami žmonės, iškelti iš Lietuvos-Lenkijos 
pasienio zonos. Vėliau šie dvarų gyventojai iš kolūkių pastatus 
išsipirko arba statėsi naujus. 

Trečiasis laikotarpis - 7 dešimtmečio pab.-9 pr., kai, vykdant 
melioracijos arba vienkiemių kėlimo į gyvenvietes programą, 
naujieji gyventojai nugriaudavo likusius pastatus, gaudavo pini- 
ginę išmoką ir dauguma jų išsikeldavo gyventi į kolūkio centrą 
arba į miestą. 

Paskutinis dvarų naikinimo laikotarpis po 1990 m. Lietuvai 
atgavus nepriklausomybę, pradėtos atstatyti buvusių dvarų savi- 
ninkų palikuonių žemės nuosavybės teisės, tačiau tik Makauskų 
dvaro žemę susigrąžino paveldėtojas. Pagraužių dvaro nuosavy- 
bę buvo bandoma susigrąžinti, tačiau mirus savininkams tai ne- 
buvo padaryta. Dėl Aleksandravo ir Trempinių dvarų nuosavy- 
bės atstatymo niekas nesikreipė, Vykstant privatizacijai, buvusi 
dvarų žemė atiteko vietos gyventojams. 

ALEKSANDRAVO I 
(RAUDONDVARIO) DVARAS 


Alsos dvarvietė yra prie senojo Kalvarijos—Vištyčio 
elio, tiksliau, šio ir Krijobalių-Aleksandravo-Liubavo 
kelių sankirtoje, ant Rausvės upelio kranto, apie du kilometrus į 
rytus nuo Aistiškių gyvenvietės. Čia pat stūkso Taubižiškio kal- 
nas, prie jo prisišliejęs Eglinsko ežeras ir giraitė. 

Daug kam gali kilti neaiškumų dėl netoliese esančių dvie- 
jų Aleksandravo dvarų pavadinimų kilmės. Norint atsakyti, 
kaip jie buvo vadinti XVII-XIX a., reikia didesnių tyrinėjimų. 
Tarpukario Lietuvos žemės tvarkymo dokumentuose nurodo- 
mi Aleksandravo I ir Aleksandravo II dvarai. Matyt, kad būtų 
aiškiau, gyventojai Aleksandravo I dvarą tuo metu ir dar dabar 
tebevadina Raudondvariu. Tikriausiai dėl to, kad pakajai buvo 
pastatyti iš raudonų plytų. Aleksandravo II dvarą vadino Eglins- 
ko (Aglinsko, Glinskio) vardu, nes nuo XIX a. iki 1944 m. jį 
valdė Glinskių giminė. Vienodi pavadinimai įneša tam tikros 
painiavos, kai norima identifikuoti atskirus dvarus. 

Gražiškių bažnyčios sąrašuose, visose mokesčių mokėjimo 
suvestinėse minimas Aleksandravas, tuo metu ekonomiškai bu- 
vęs pakankamai stiprus. Kadangi Aleksandravo II dvaras arba 
toje vietoje kitas žemės laikinys nenurodomas, tai galima many- 
ti, kad Aleksandravo I (Raudondvario) dvaras įkurtas anksčiau. 
Prūsijos valdžios darytame 1795-1800 m. Naujosios Rytų Prū- 
sijos provincijos karo žemėlapyje Aleksandravo I vietoje nurody- 
ti Alexandravo, o Aleksandravo II vietoje - Budszask pavadini- 
mai ir į rytus esantis Būdviečių kaimas — Budwedcze (10). XVI- 
II a. pab.-XIX a. pr. Aleksandravo II dvaras, kurį valdė totorių 
Bušackių giminė, vadinamas Parausių dvaru. Šis vardas galbūt 
kilęs nuo šalia tekančio 48,6 km ilgio Rausvės upelio. XIX a. jis 
vadinamas Aleksandravu (Parausiais). Zigmas Glinskis, valdęs 

Aleksandravo II dvarą, 1927 m. rašytame prašyme taip pat nu- 
rodo, kad valdo Aleksandravo (Parausių) dvarą. 

Istorikas Benjaminas Mašalaitis Aleksandravo vietovardžio 
kilmę aiškina taip: „Tikėtina, kad jis buvo kitų dvarų ūkinis vie- 
netas. XVII a. pab. minima Aleksandravičių vietovė, kuri galėjo 
būti kitaip vadinta - Aleksandravo dvaras. Manoma, kad vietovė 
pavadinimą gavo nuo kažkurio dvarininko vardo. XVIII-XIX a. 
dvaras priklausė totorių Bušackių giminei. Tarp tose apylinkėse 
šeimininkavusių totorių bajorų nepavyko aptikti nė vieno dva- 
rininko, turėjusio tokią pavardę. Žinant, kad totoriams dvarus 
administruoti skirdavo LDK didieji kunigaikščiai, galima šį vie- 
tovardį sieti ir su didžiuoju kunigaikščiu Aleksandru. O gal vie- 
tovardis kilo nuo minėtų Aleksandravičių pavardės?" 


Aleksandravas istoriniuose dokumentuose 


LDK Trakų vaivadijos padūmės 1690 m. registro mokesti- 
niame sąraše paminėti du Aleksandravai. Aleksandrowicze, ku- 
riame buvo du dūmai, kaip ir Trempinius, valdė Kristupas Jo- 
nas Eidziatavičius (miręs 1712 m.), kuris nuo 1689 m. rūpinosi 
Smolensko gynyba, o nuo 1702 m. buvo šio miesto žemės teisė- 
jas. Ten pat minima žemės valda Aleksandrow, turinti 1 dūmą, 
kurią valdė Kršyštofas Biberšteinas Kazimirskis (Krzysztof Bi- 
bersztein Kazimirski) (11). 

XVIII a. pr. Nemunaičio girininkijoje, Gražiškių parapijoje, 
tarp Akmenynų ir Dotamų, buvo du karališkųjų turtų laikiniai: 
Aleksandravo ir Būdviečių, arba Pelenynės (Popielowo), kar- 
tais valdomi atskirai, kartais vieno valdytojo. 1738 m. birželio 
10 d. Būdviečių (Pelenynės) laikytojas Trakų sargybinis Bene- 
diktas Maleckis Gardino mokesčių įstaigai parašė tokį praneši- 

"mą: „Dėl silpnos sveikatos negalėdamas pats atvykti į Gardiną, 
siunčiu savo inventoriaus aprašymą. Čia po maro praėjus 12 
metų, nebuvo nei žmogaus, nei trobelės, nei pasėlių. Apie tai 

visi kaimynai gerai žino. Kai paskelbiau, kad gali laisvai kurtis 
be jokių prievolių, tai septyni valstiečiai ėmėsi kurti sodybas. Pa- 
gal 1717 m. įstatymą šie valstiečiai privalo iždui mokėti žiemos 
mokesčio 80 zl. Aš pats už juos tą mokestį moku, svarbu, kad 
jie tik kurtųsi. Pagal sutartį jie man turi mokėti činšo 60 zl, bet 
nemoka. Už pievas gaunu 8 zl, likusias šienauju savo naudai, 
o samdomi valstiečiai man padeda apsėti lauką. Turiu pasėjęs 
4 statines rugių, 1 statinę miežių, avižų 4 statines, žirnių visai 
nesėju, nes jie čia nedera, neturiu galvijų, nei smuklės, nei bičių 
nelaikau. Derliaus iš pasėlio gaunu už 200 zl, bet iš to apmoku 
darbininkams ir maitinu juos. Rugių gaunu 15 kapų. Esu jau 
visai senas, todėl šį laikinį valdo ūkvedys Mykolas Narutavičius. 
Numatau iš derliaus turėti apie 268 zl naudos“ (12). 

1765 m. liustracijos dokumentuose rašoma, kad Būdviečius 
(Pelenynę) valdė husarų leitenantas Stasys Damanskis. Kitą lai- 
kinį - Aleksandravą, Olšanką, Kumečius, Šulus — valdė sutuok- 
tiniai rotmagistras Adomas Zabarauskas ir Kristina Bereckaitė. 
Karaliui sutinkant ir aniems perleidus, abu laikinius valdė to- 
toriai sutuoktiniai — rotmagistras Mustafas Korickis ir Elžbieta 
Baranauskaitė. Lentelėje pateikti duomenys apie 1765 m. gau- 
tas dvaro pajamas. 


Rugių ||| | |6 statinės ir ketvirtis po 1621 iš viso | 
RER! m 104 
"Rugių "iš trečpėdžio pasėtų | iš viso 

| gauta 8 kapos, tai 2421 

| „pusantros statinės | 

Miežių 3 ir aštuntadalis po 1221 išviso | 
| 12 statinės | 32,15 zl 
Avižų 5 statinės 'po 871 iš viso 
i MLE Lo 40d 

"Už dirvonuose pasė- "gauta trečpėdžio 8 | išviso 

tas avižas kapos, prikulta pu- 12 zl 

| santros statinės 

Prišienauta iš dvaro | 50 dvikinkių po 221 |išviso 
'pievų vežimų | 100 z1 
Mokestis iš valstiečių, |11 kelionių 'po8zl1 išviso 
kurie atsisako atlikti | 88 21 
prievolę (nevažiuoja 

prekybinėn kelionėn 

į Karaliaučių) | 
'Už Būdviečių smu- iš viso 
klės nuomą | O E „10021 
"Už Aleksandravo iš viso 
smuklės nuomą 50 zl 

"Už valstiečiams nuo- | iš viso 
'mojamas pievas | 25 zl 

Kemė Lead E — iii 
Iš viso surinkta | 696,15 zl 
pajamų 


Pagal 1717 m. įstatymą „valstiečiai turi mokėti: žiemos mo- 
kesčių iš visų kaimų 115 zl, už nebegalinčius mokėti dvaras pri- 
deda 40 zl, algas ūkvedžiui, tijūnui ir ūkvedei — 136 zl 15 gr. 
Lieka 520 zl, iš jų reikia sumokėti 130 zl činšo. Dvaro laikytojui 
lieka 390 zl“ (13). 

Keturiuose kaimuose — Aleksandrave, Olšankoje, Šuluo- 
se ir Būdviečiuose — buvo keturi daržininkai ir aštuoni gerai 
gyvenantys valstiečiai ūkininkai. Daržininkai dvare turėjo 
atidirbti po vieną dieną per savaitę, o ūkininkai po dvi (14). 
Mirus Mustafui Korickiui, dvaru rūpinosi jo žmona. Vėliau 
sūnui Jokūbui vedus Mariją Bielekaitę, E. Korickienė pagal to 
meto paprotį paprašė karaliaus, kad žemę leistų valdyti sūnui. 
1774 m. lapkričio 28 d. ne abu, o tik vienas Būdviečių laikinys 

buvo pavestas sutuoktiniams Jokūbui ir Marijai Korickiams. 
Jiems perduoti šią vietovę atsiųstas Lietuvos kunigaikštys- 
tės Trakų vaivadijos iždo tvarkytojas rotmagistras Boguslavas 
Bomsdorfas (15). Būdviečių inventoriaus dokumente rašoma: 
„Laikinio sienos: šiaurinė, pradėjus nuo kaupo Aleksandravo 
žemės, kurią laiko ponas Bučackis, eina į rytus tarp dešinėje 
Būdviečių, o kairėje karaliaus pulkininko Baranausko valdo- 
mų Vladislovovo ir Smalnyčėnų laukų. Priėjus pietinį kaupą 
pasukama pietų kryptimi ir einama laikantis Kalvarijos seniū- 
nijos kaimo, vadinamo Akmuo, pro laukus iki kertinio kaupo 
prie Trempinių laukų ežios. Čia pasukama vakarų kryptimi ir 
einama pro Trempinių dvaro laukus ligi kaupo ant Aleksan- 
dravo laukų ežios, o Aleksandravo ežia einama šiaurėn iki kau- 
po, nuo kurio buvo pradėta eiti“ (16). 

J. Reitelaitis „Gražių-Gražiškių istorijoje“ rašo: „1744 m. 
Gražiškių parapijai, vienai iš geriausių ir turtingiausių Seinų 
vyskupijoje, tarp priklausiusių kaimų ir dvarų yra minimas 
Aleksandravo dvaras su kaimu ir Būdviečių kaimas" (17). 

1774 m. Būdviečių kaime (jis dar buvo vadinamas Pelenyne) 
gyveno 14 ūkininkų. Lentelėje pateiktas ūkių savininkų bei jų 
šeimų narių vyrų sąrašas, taip pat nurodytas jaučių bei arklių, 
kuriuos jie naudojo žemei arti, skaičius. 


Eil. Ūkininkas | Arklių Jaučių „Sūnus ar kitas šeimos | 
(Nr. |" "sko įsk.) narys ir jo amžius | 
1 A |4 2 

D 'Zanoza | | E | 

Jonas | | 

Ž. Žvirblis J. " k T . " 
3 Kazys 1 | 2 „Stasys (3 m.), 
|** „Taubis ||| | "brolis Laurynas (18 m.) 
4 Jonas 3 2 Juozas (23 m..), 

" „Ivanavičius | | Šimas (10 m.), Jonas (8 0 | 

"Jonas 


—— 
m 


"Brolis Jokūbas, posūniai | 


(Ag | 
5 į Pečiulevičius "Lauras (25 m.), Kazys (16 m.) | 
Lg | 1 Brolis Motiejus (23 m.) 

E Jurgis | | Jonas (1 m.), brolis Mikas | 
(* „Bobinas | Ja Lir jo sūnus Baltrus (2 m.) | 
| Jurgis | | Andrius (3 m.), | 

8. 13 0 „Kazys (20 m.), 
L |Bobinas | "brolis Vaitiekus (26 m.) | 
9 "Kazys 2 Kazys (11 m.), broliai Ma- | 
“' „Ziemis n tas ir Laurynas Ž 
10. ius | k Juozas (8 m.), Mikas Ga m. | 
6: | 
Lauras | | 
Lb Balanis | |Ž 1 ž Juozas (10 m.) | 
„2. „Kazys 0 Vaitiekus (13 m.), 
"Ivanavičius | („Kazys (2 m.) 2 
13 Jokūbas 0 Jonas (6 m.), Jurgis (4 m. 2.) | 
| Lipnickas | k "Jokūbas (1 m.) | 
14. m 0 |Bėsins Šimas Balunis 
| Augustavičius 


„Kiekvienas Būdviečių kaimo ūkininkas turėjo po vrešdalį 
valako (10 margų) žemės ir dvarui mokėjo po 6 zl ir valstybei 
padūmės po 9 zl. Iš viso keturiolika ūkininkų valdė 4 ir du treč- 
dalius valako. Bendra činšo suma 84 zl ir padūmės 126 zl. Kai- 
me buvo smuklė, kuri žemės valdytojui mokėjo 200 zl nuomos. 
Kaime gyveno daržininkas Juozas Ragažinskas. Jis turėjo arklį, 
kurį išsiganydavo bendrose ganyklose. Augino tris sūnus: 14 m. 
Simoną, 9 m. Jurgį ir 8 m. Kazį. Moterys ir dukterys pono tur- 
tan neįskaitytos. Daržininkas, net ir turėdamas nuosavos žemės, 
norėdamas išgyventi buvo priverstas dirbti pas ūkininkus. Kiti 
valstiečiai po dvi dienas eidavo į dvarą dirbti nuo saulėtekio iki 


IŠNYKĘ (NE)PAMIRšTI DVARAI ALEKSANDRAVAS I 23 


saulėlydžio darbo, koks būdavo nurodytas. Prie rugių ir vasaro- 
jaus nuėmimo eina visa šeimyna, tik vieną palieka namuose sau- 
goti ugnį. Pasėliams paruošti dirvas eina tris kartus per savaitę 
su savo žagre ir pakinktais. Kiekvienas ūkininkas su savo vežimu 
privalo dvaro krovinius nuvežti į Karaliaučių, Vilnių ar kitur 
tolygaus ilgumo atstumą. Pagal seną paprotį privalo paeiliui eiti 
į dvarą sargybon. Neprievolinėmis, bet savo dienomis, privalo 
pavasarį pasodinti daržoves, vasarą jas apravėti ir rudenį nuimti, 
taip pat prausti ir kirpti avis“ (18). 

1805 m. Aleksandrave I buvo kaimas, karčema, 2 valstiečių 
dūmai, 3 žemės neturėję valstiečiai kampininkai. Nuo jo kitoje 
Rausvės upelio pusėje Aleksandravas II - 4 dūmos, 3 kampinin- 
kai, karčema, o Būdviečių k. - 13 dūmų, 4 kampininkai, smuklė. 

XIX a. I pusėje dvarui priklausė 360 ha žemės. 

XIX a. pab. istoriniuose šaltiniuose nurodoma, kad Kalvarijos 
apskrities Liubavo valsčiaus Gražiškių parapijoje buvo Aleksan- 
dravo palivarkas ir kaimas, nuo kurio artimiausia pašto stotis — 
Kalvarijoje. Dvaro valdomų žemių teritorijoje XX a. pr. buvo 
dvi karčemos: viena Būdviečių kaime, nuo kapinių į vakarų pusę 
ant kalno, prie kelių Vištytis-Kalvarija ir Girkantai-Būdviečiai- 
"Trempiniai sankryžos, o kita i7vakiiernė prie Aleksandravo-Ais- 
tiškių kelio. Dabar čia stovi 1906 m. pastatytas kryžius. Vieni 
sako, kad jis skirtas toje vietoje nužudytam žmogui atminti, kitų 
teigimu, norėta, kad išgėrusiems užeigos lankytojams nesivaiden- 
tų. Nuo XVIII a. šiame krašte svaigalus gamino ir smukles valdė 
žydai. 1865 m. „į varžytines paleistos nuomojamos smuklės tų 
kaimų, kurių žemė atiduota valstiečiams, o kitos smuklės paliktos 
valstybės iždo žinioje. Būdviečių smuklė mokėjo 52 rub. 50 kap. 
mokesčių, Aleksandravo — 12 rub. 60 kap.“ (19). 

XIX a. pab. caro valdžios išleistame leidinyje „Suvalkų guber- 
nijos gyvenamųjų vietų sąrašai“ pateikti duomenys apie Kalvari- 
jos apskrities Liubavo valsčiaus gyventojus (20). 

Aleksandravo siaurasis geležinkelis 

Šiandien mažai kas težino išlikusį, niekuo neišsiskirian- 
tį Kalnėnų kaime per Rausvės upelį buvusio siaurojo geležin- 
kelio (siauruko) sampilą. Pirmojo pasaulinio karo laikotarpiu 
Vokietijos kariuomenė Lietuvoje nutiesė platų karo lauko 600 
mm pločio vėžės geležinkelių tinklą. Šie geležinkeliai buvo skirti 
karo amunicijai transportuoti bei užgrobtai produkcijai išvežti. 

Kalnėnų kaimo gyventojas Vincas Burinskas prisimena: „Pir- 
mojo pasaulinio karo pradžioje, kai frontas ilgai laikėsi prie Kal- 
varijos, vokiečiai nuo Darkiemio iki Aleksandravo dvaro nutiesė 
siauruką geležinkelį. Jo linija nuo Vištyčio 6-7 km ėjo Kybartų 
link, kirto Lietuvos- Vokietijos valstybinę sieną, suko pro Beibe- 
lio malūną, Gražiškius, Dotamų ežero pietinę pusę, Vaitkabalių 
dvarą, Vidgirius, Liepalotus, praėjo Aistiškių kaimo pietine da- 
lim, kirto Kalnėnų kaimą iki Liubavo sankryžos, kaip vietiniai 
gyventojai sakydavo, iki Tanskio pelkės“. 

Pasak istoriko B. Mašalaičio, „1914 m. vokiečiai iš Vaitkabalių 
dvaro atvedė plieno kelią į Aleksandravą I ir taip prijungė jį prie 
23-24 km turėjusio Gražiškių-Vištyčio-Pilupėnų (dabar Kara- 
liaučiaus sritis) siauruko. Pirmojo pasaulinio karo metais vokie- 
čiai toliau tiesti geležinkelio, deja, nespėjo. Vietiniai senoliai dar 
ilgai pasakojo apie rusų karo belaisvius, tiesusius ar remontavu- 
sius šį geležinkelį, apie trumpus vagonų sąstatus, gabenusius iš 
Aleksandravo dvarvietės medieną, aliejų ir kitus gaminius. 500 
m geležinkelio linija galėjo sujungti abu Aleksandravo dvarus. Tai 
vienintelė Lietuvoje geležinkelio linija, jungusi du dvarus. Pilu- 
pėnų-Aleksandravo siauruko geležinkelio linija užfiksuota 1916 
metų vokiečių žemėlapyje. Apie galimą geležinkelio linijos atkūri- 
mą 1919 m. rudenį rašė respublikiniai laikraščiai. 1924 m. Višty- 
čio valsčiaus taryba priėmė sprendimą atkurti sugadintą siauruką. 
Tarpukariu jis nebuvo naudojamas. 1931 m. bėgiai buvo panau- 

doti tiesiant Šakių-Gelgaudiškio liniją į Gelgaudiškio žvyrynus. 
Prasidėjus pirmajai sovietų okupacijai, gyventojai ardė geležinke- 
lį, nešėsi pabėgius ir bėgius, tačiau rusai už tai pradėjo bausti“. 

Sukūrus kolūkius, galutinai buvo išstumdytos bėgių sanka- 
sos, žemė suarta. Kalnėnų kaime vienoje vietoje per Rausvės 
upelį dar tebėra išlikusi sankasos dalis. 


Dvaras tarpukariu 


Vykstant Lietuvos ir Lenkijos konfliktui dėl pasienio teritorijų, 
1922 m. lapkričio mėn. 9 d. lenkai užpuolė Liubavo miestelį ir nu- 
žudė 5 žmones: Liubavo vlsč. sekretorių P. Mikulevičių, mokytoją 
P. Černių, policininkus Žvairaitį ir Lenkaitį bei parduotuvės savi- 
ninką J. Žilinską. Viršaitis Petras Leskauskas valsčių laikinai perkė- 
lė į Aleksandravo dvarą, esantį 5 km atstumu nuo Liubavo (21). 

Tarpukariu dvaro pastatus sudarė senoviškų raudonų plytų 
pakajai, dengti čerpėmis, arčiau kelio Vištytis-Kalvarija stovėjo 
dviejų aukštų akmeninis magazinas, medinis kluonas, kuris su- 
degė apie 1922 m., mediniai kašarai, kuriuose turėdamos po vie- 
ną kambarį gyveno keturios šeimos. Beje, senesni žmonės prisi- 
mena įdomų faktą apie kumečių buitį. Sūduvoje jau XIX a. pab. 
retai kur tebuvo galima rasti dūminę pirkią, tačiau Aleksandravo 
dvaro kumečiai tarpukariu dar naudojosi tokio tipo virtuve. 

Prieš karą dvaro kalvėje dirbo kalvis Kazys Zygmanta. Jis, 
kaip dvarui svarbaus amato specialistas, buvo gavęs net du kam- 
barius. Vėliau K. Zygmanta Būdviečių kaime gavo žemės ir pa- 
sistatė savo kalvę. 

Būdviečių kaime driekėsi 30 ha durpynas. Durpes kasė dviejų 
rūšių — kastines ir mintines. Iškastas durpes naudojo dvaro ir vie- 
tinių gyventojų poreikiams, o dalį parduodavo Kalvarijos rinkoje. 

Iki 1924 m. parceliacijos Aleksandravo dvaro, kurį valdė 
Stasys Patekas, žemės (planas Nr. 1) ribojosi su sąraše pateiktų 
savininkų žemės sklypais: AB Alšenkos k. Adolfo Neibacherio; 

BC Alšenkos k. Augusto Neibacherio; CD Alšenkos k. Edvardo 
Abromaičio; DE Aleksandravo II dv. Z. Glinskio; EF Aleksan- 
dravo k. Juozo Povilaičio; FG Aleksandravo k. Motiejaus Gleso; 
GH Aleksandravo II dv. Z. Glinskio; HJ Būdviečių k. ūkininkų 
daržai; IJ Būdviečių k. Antano Kailiukaičio; JK Būdviečių k. 
Jono Tačilausko; KL Būdviečių k. Jono Anelausko; MN Pagrau- 
žių k. J. ir A. Murauskų; NO Beržynų k. ūkininkų žemė; OP 
Aistiškių k. Zdancevičiaus; PR Aistiškių k. Adomo Bobino; RS 
Aistiškių k. Katrės Vasiliauskienės; ST Aistiškių k. Juozo Žie- 
melio; TU Aistiškių k. Nikodemo Kušlevičiaus; UV Aistiškių k. 
Leono Žukausko; VY Aistiškių k. Jono Merkevičiaus; YZ Ais- 
tiškių k. Prano Šleserio; ZA Aistiškių k. Andriaus Zubavičiaus. 

Kitas nedidelis Aleksandravo dvaro žemės sklypas, buvęs prie 
Būdviečių kaimo kapinių, ribojosi su šių savininkų žemėmis: 

AB Būdviečių k. Jono Anelausko; BC Būdviečių k. Miko 
Gurskio; CD Būdviečių k. Vinco Kirilevičiaus; DE Būdvie- 
čių k. Miko Žiemelio; EA Būdviečių k. Petro Gavėno. 

1924 m. parengtas Aleksandravo dvaro parceliacijos planas. Že- 
mės reformos valdybos nutarimu 1927 m. šis planas patvirtintas 
ir sudaryta komisija, kurios nariai buvo K. Norkevičius iš Alek- 
sandravo kaimo, J. Anelauskas iš Būdviečių ir kiti. Gyventojas, 
turintis kokį nors amatą, kaip batsiuvys, siuvėjas, kalvis, vykdant 
reformą iš dvaro gavo po 2 ha, o kiti poi 8 ha žemės piss Nr. 1). 


Žemės savininko Sklypo | 0 | Žemės ais Sklypo 
Nr Nr. 

vardas, pavardė p vardas, pavardė | 

| | plane | | plane 

„Augustas Neibacheris 1 „Aistiškių kaimo 14 | 
2 m ė „mažažemiai la i 

Jonas Tamošaitis 2 „Vincas Bilbokas L 15 

Laikinai valdžios | 

Paas 3 o Kremeris || 16 

žinioje 1 iLžė 

Petras Radomskis 4 Jonas Varnagiris [ 17 | 

Jokūbas Kupstas 5 Jonas Arbačiauskas | 18 | 
„Antanas Berteška==| 6  |Jonas Kazimierskas 19 | 
Jurgis Salatka 7 |Laikis i Ydlažios 20 | 
į „žinioje | 2 
Jonas Merkevičius | 8 Viktė Tačilauskienė 21 | 
„Agota Balevičienė | 9 Jonas Žukaitis || | 22 | 
Marijona ir Martynas 
(aut. past. — pavardės 10 | Kazys Zygmanta—|| 23 
neįskaitomos) | 0 
|Jurgis Kvašnauskas | 11 | Kazys Zygmanta 24 | 
Jonas Kondziulevičius. 12 E a Ei 25 | 
SALA BS žinioje —2—2 
„Petras Rainys = | 13 Jonas Anelauskas | 26 | 


Prie Būdviečių kaimo kapinių buvęs dvaro žemės sklypas 
paskirtas Būdviečių ir Akmenynų kaimų pradžios mokykloms 
(22). Išdalijus Aleksandravo dvaro žemę, įkurtas Kalnėnų kai- 
mas. Tai paliudija Aleksandravo I dvaro parceliacijos plane, 
patvirtintame Žemės reformos departamento direktoriaus ants- 
paudu, esantis įrašas: „Žemės Reformos Valdybos nutarimu 
1927 m. Nr. 2249 kaimas pavadintas Kalnėnai“. 

Apie 1939 m. didžioji dalis šio kaimo gyventojų buvo vokiečiai, 
kurių dauguma, paklausę A. Hitlerio kvietimo, išvyko į Vokietiją. 

Aleksandravo I dvaro savininkas buvo Stasys Patekas, tačiau 
jis čia negyveno, o valdė jį iš Pagraužių dvaro atvykę Ksaveras 
Norkevičius su žmona Marija. Amžininkų teigimu, prieš karą 
Aleksandravo I dvare gyveno Jurgis Glinskis. Tikriausiai šį dvarą 
jis nuomojo iš S. Pateko. 1990 m., atkūrus Lietuvos nepriklau- 
somybę ir vykdant žemės reformą, buvo sudaromi dvarų ir ūkių 
savininkų sąrašai, kuriems priklauso grąžinti sovietų okupacijos 
metu nusavintą žemę. Kalvarijos žemėtvarkos skyriuje viename iš 
tokių sąrašų įrašytas Aleksandravo I dvaro savininkas S. Patekas, 

kurio įpėdiniams nuosavybės teise dabar priklauso 80,67 ha že- 
mės, tačiau dėl jos grąžinimo niekas prašymo nepateikė. 

Kad Glinskių šeima gyveno Aleksandravo I dvare ir vedė ūkį, 
patvirtina Teklė Balčiūnienė, gyvenusi Vidgirių kaime: 

„Prisimenu vieną susitikimą su jaunesniu ponu Aglinsku 
(aut. past. — Jurgiu Glinskiu). 1939 m. aš mokiausi Kaune 
prekybos mokykloje. Rudenį vieną šeštadienį mes su drauge 
iš Kauno traukiniu parvažiavome į Marijampolę ir pėsčiomis 
ėjome į namus, buvusius prie Vartelinės miško, Vidgirių kai- 
me. Paėjus nuo miesto apie kilometrą, mus pasivijo vežimas, 
vadinamas /ineika arba kiaule. Furmonas pasisiūlė pavėžyti. 
Mudvi su drauge džiaugsmu neatsidžiaugėm, kad nereikės tokį 
ilgą kelią eiti. Jis mus pradėjo šnekinti, kur mes tokią rudenio 
pavakarę einame. Visą kelią praplepėjome. Kai privažiavome 
Aleksandravo dvarą, buvusį prie vieškelio, ponas Aglinskas kal- 
bino mus, kad liktume nakvoti. Jis sakė: „Jau vėlus vakaras. Pa- 
vaišinsiu obuoliais, atsigersit pieno, pailsėsit, išsimiegosit ir rytoj 
prašvitus pareisit namo“. Mudvi nakvoti atsisakėme ir, padėkoję 
ponui Aglinskui už pavežimą, nuėjome link Aistiškių miško. Iki 
Vidgirių dar buvo likę septyni kilometrai. 

Aleksandravo dvare Aglinskai turėjo kažkokias fabrikines au- 
dimo stakles. Visai ne tokias, kaip tuo metu visi kaimų gyvento- 
jai turėdavo. Mandresni, turtingesni žmonės važiuodavo į dvarą 
užsisakyti, kad išaustų įvairių medžiagų. Ausdavo platų, be siūlės 
lininį, bovilninį, vilnonį audinį, kaip visi sakydavo, kraitinę 
medžiagą, kuri tiko staltiesėms, lovatiesėms, rankšluosčiams, gal 
ir suknelėms, kostiumams“. 

Birutė Vitkauskienė, nuo vaikystės gyvenusi prie pat dvaro, 
pasakoja: „Kažkiek laiko Aleksandravo I dvarą buvo išsinuo- 
moję Zigmas ar Jurgis (Jurakas) Glinskiai. Kai sugrįžo ūkvedys 
Norkevičius, sutvarkė labai apleistą dvarą, įrengė pakajus, sudėjo 
grindis. Tvartuose įruošė s:on/as, nors dvare buvo tik pora arklių. 

Nedirbamus laukus, atliekamas ganyklas išnuomojo aplinkinių 
kaimų gyventojams. Kai paskelbė, kad pievose leidžiama ganyti 
gyvulius, tai ūkininkai suvedė daug veršių. Kiti ganė ir karves. 
Už ganyklą vieni atidirbdavo, kiti užmokėdavo pinigais. 

Mano broliai ganė gyvulius. Sunkiausia būdavo karštomis 
dienomis, kai puldavo vabzdžiai. Gyvuliai pradėdavo gyliuoti, 
sunkiai sekdavosi juos suvaldyti. Tada ir kiti šeimos nariai eida- 
vome padėti. Naktį gyvulius laikydavo tvarte. 

1940 m. rusai išdalino mažažemiams dvaro ir vietinių vokiečių 
ūkininkų, išvykusių į Vokietiją, žemę. Naujakuriai pasisėjo javus. 
Užėjus vokiečiams, į savo ūkius sugrįžo buvę savininkai. Jie kartu 
su vokiečių valdžia išvijo naujakurius ir neleido net javų nusikirsti. 

K. Norkevičių visi vadino dvarponiu. Jis turėjo šeimininkę 
Janulevičienę. Mačiau, kaip 1941 m. birželio mėn. atvažiavę ru- 
sai K. Norkevičių suėmė, išvežė į Sibirą. Ten jis ir mirė. Karo 
pradžioje dvarą prižiūrėjo Janulevičienė“. 


Dvaras be šeimininkų 


1944 m. rudenį ilgai užsitęsę karo veiksmai padarė daug žalos 
dvarui ir vietiniams gyventojams. Vienur kitur riogsojo pamuš- 
ti tankai, kita karinė technika. Liko užminuoti, apkasų tranšė- 
jomis išraizgyti laukai, suniokotas javų, bulvių derlius. Dvaro 
laukuose žuvo daug rusų karių, kurie buvo palaidoti Liubavo 
karių kapinėse. Gyventojai pasakoja, kad visus žuvusius karinin- 
kus rusai surinko ir palaidojo, o kai kuriuos eilinius kareivėlius 
užkasė ten, kur rado. Žmonės toje vietoje Visų Šventųjų dieną 
uždegdavo žvakutes. 

Pasibaigus karui, rusai pro Aleksandravo dvarą einančiu Viš- 
tyčio-Kalvarijos vieškeliu iš Rytų Vokietijos varydavo karves, 
arklius, avis, ožkas. Kartais jie čia apsistodavo nakvoti, dvaro 
laukuose ganydavo gyvulius. Kitą dieną varydavo kaimenę Kal- 
varijos link. 

Gyvulių varovai buvo vyresnio amžiaus civiliai gyventojai, 
dažniausiai moterys. Dauguma jų turėjo šautuvus. Iš Vokietijos 
rusai į dvarą vežė žemės ūkio inventorių, padargus, trąšas. 

Buvusią Aleksandravo dvaro žemę sovietų valdžia 1948 m. 
dalino mažažemiams ir bežemiams valstiečiams. Liubavo vals- 
čiaus naujakurių, gavusių žemės, sąrašuose nurodyta, kad Mari- 
ja Žiūrienė gavo 15,68 ha, Viktoras Rainys - 8,43 ha, Tanskis — 
8 ha, Petras Radomskis — 4 ha ir kt. (23). Kolektyvizacijos metu 
Būdviečių ir Girkantų kaimų, Raudondvario ir Aleksandravo 
buvusiose dvarų žemėse įkurtas „Jaunosios gvardijos“ kolūkis. 
Beržynų ir Kalnėnų kaimai sudarė atskirą kolūkį, kuris vėliau 
buvo prijungtas prie Aistiškių kolūkio. Išlikę dvarų pastatai 
tapo kolūkio nuosavybe. Didelius akmeninius dvaro tvartus ir 
dviejų aukštų akmeninį sandėlį iš „Jaunosios gvardijos“ kolū- 
kio nupirko Vilkaviškio plentų valdyba, pastatus nugriovė, o 
akmenis išsivežė. 

7-ajame dešimtmetyje buvusio dvaro sode vykdavo kultūri- 
niai renginiai. Keletas kolūkių organizuodavo bendras šventes, 
kurių metu surengdavo įvairias varžybas, koncertus, šokius, at- 
važiuodavo automobilis-parduotuvė, prekiaujanti maistu, gėri- 
mais. Vėliau tarpkolūkinės šventės būdavo organizuojamos prie 
Rasių gyvenvietės, ant Piliakalnių piliakalnio. 

Po karo Aleksandravo dvaro pastatuose gyveno iš Lenkijos 
pasienio, vadinamosios zonos, iškelti Antanas Grabauskas, Ka- 
zys Zubavičius, Jonas Jarašiūnas. 1956 m. čia apsigyveno ir Jono 
Skamaročiaus šeima. Vėliau A. Grabauskas ir J. Skamaročius bu- 
vusioje dvarvietėje pasistatė namus. Šiuo metu nelikę jokių bu- 
vusio dvaro pastatų. 

Aleksandravo I dvaro planas 1940 m. 

Aleksandravo dvarus 


Kalnėnų kaimo kryžius. 


XIX a. čia buvo karčema 


Kalnėnų kaimo gyventojas Vincas Burinskas (viduryje) 


su Akmenynų pagrindinės mokyklos kraštotyrininkais 


Akmenynų pagrindinės mokyklos muziejuje 


salima susipažinti it su dvarų istorija 


ALEKSANDRAVO II 
(PARAUSIŲ) DVARAS 


š toli matoma vešli medžių siena patraukia praeivio akį ir 
kviečia stabtelėti kiekvieną, pravažiuojantį keliu Kalvarija 
Vištytis. Dešimtajame šio kelio kilometre, kairėje pusėje, pasu- 
kus į senąjį kelią, vedantį Pagraužių ir Liubavo link, šiek tiek 
tolėliau, už Eglinsko ežerėlio, galima surasti didelę teritoriją uži- 
mančią Aleksandravo dvarietę, išsidėsčiusią ant gražaus kalnelio. 
Aleksandravo II dvaras buvo 0,5 km į šiaurę nuo Aleksandra- 
vo I dvaro. Šiaurinėje dalyje pro dvarą ėjo Aistiškių-Būdviečių 
kelias, kuris prasukęs pro Eglinsko ežerą susikirto su Smalnyčė- 
nų-Būdviečių-Makauskų keliu. Dvarvietė išsiskiria didžiuliais 
maumedžiais, liepų alėjomis, supančiomis sodą, išlikusiais įvairių 
rūšių augalais. Pietinėje sodo pusėje buvo dvaro pastatai. Tebėra 
išlikęs šulinys, pakajų ir kluono pamatai, du apgriuvę rūsiai, le- 
dainė. Buvusio dvaro teritorija užima keletą hektarų. Nuo sodo į 
vakarus yra prancūzų kapinaičių liekanos. 

1677 m. Trakų pavieto dūmų rejestre nurodyta, kad Alytaus 
ekonomijos Kalvarijos krašte karališkoji valda Parausiai su 4 dū- 
mais išnuomota iki mirties Gardino maršalkai Aleksandrui Valavi- 
čiui. Gyventojai šiose apylinkėse išnyko per 1709-1711 m. marą. 
J. Reitelaitis rašo: „Maras viską sunaikino. Paliko pliką lauką, be 
jokio pastato. Čia prirašyta sunki baudžiava. Kad nauji gyventojai 
įsikurtų, šešerius metus nemokėjo jokių mokesčių, o po to turėjo 
mokėti tik činšą, bet nereikėjo atlikti kitų prievolių“ (24). 

1765 m. ir 1774 m. liustratorių aprašytas karališkasis 10 vala- 
kų dvarelis, esantis Gražiškių parapijoje, vadinamas Aleksandra- 
vu arba Parausiais, kurį karaliaus Augusto III pavedimu valdė 
rotmagistras totorius Elijas Bušackis su žmona Felicija. „Ketvir- 
tadalį valako dirbo keturi valstiečiai, mokėjo žiemos mokesčio 
40 zl ir atliko reikalingus darbus dvaro laukuose ir pievose. Dva- 

ras turėjo pasėjęs 2 statines rugių — 32 zl, 1 statinę miežių — 
12 zl, 1 statinę avižų — 8 zl. Prišienavo 11 vežimų šieno - 22 zl. 
Iš viso liustratoriai priskaičiavo 74 zl pajamų, o išlaidų — 34 zl. Iš 
jų 14 zl algoms, 20 zl žiemos mokesčiui. Iš likusių 40 zl paskyrė 
mokėti 10 zl kvartos mokesčio“ (25). 


Lenkiškos kultūros dvasia 


Vienos seniausių ir garbingiausių Lietuvos bajorų Glinskių 
giminės, nuo XIX a. valdžiusios Aleksandravo (Parausių) dvarą, 
palikuonys didžiuojasi senu giminės herbu bei teigia, kad viena 
Glinskytė buvo ištekėjusi už Rusijos carų Romanovų dinastijos 
atstovo. Galbūt gilesni tyrinėjimai padėtų nustatyti Glinskių ir 
kitų garsių didikų giminystės ryšius. Gražiškiuose pavyko rasti 
seną Glinskių giminės kapą, kurio paminklinėje metalinėje ova- 
lo formos plokštėje įrašyta: „S. P. Aleksandra z Glinskich Gosz- 
towtt 1824-1887“. Kitoje kapavietėje yra įrašas: „S. P. Liudwika 
z Rozmyslowiczow Glinska“. 

Būdviečių kaimo gyventojai kaip seniausią Glinskių gimi- 
nės atstovą prisimena Julianą Glinskį. Vacius Burokas pasakoja: 
„Mano tėvas Vladas Burokas daug metų gyveno ir dirbo Eglins- 
ko dvare. 1944 m., Glinskiams pasitraukus iš Lietuvos, jam ati- 
teko dvarininkams dovanota unikali dvaro puošmena — aukšta 
peleninė su įrašu „Julianui Glinskiui. 1910 m.“ 

Julianas Glinskis turėjo sūnų Zigmą, kuris paveldėjo šį dvarą. 
1924 m. Aleksandravo II dvaro parceliacijos planuose nurodo- 
ma, kad jo savininkas yra Z. Glinskis. Jis valdė 128 ha Paliuba- 
vės dvarą, buvusį prie Lenkijos sienos, kuris 1925 m. išparce- 
liuotas, ir nuomojo Pagraužių dvarą. 

T. Balčiūnienė, būdama paauglė, sekmadieniais lankydavo- 
si Gražiškių bažnyčioje ir dažnai matydavo Aleksandravo dva- 
ro ponus Teofiliją ir Zigmą Glinskius bei jų vaikus. Ji pasako- 
ja: „Aleksandravo dvaro ponai Aglinskai Gražiškių bažnyčios 

presbiterijoje turėjo savo asmenines vietas — gražiai puoštas, 
tik dviem žmonėms skirtas /onkeles, įrengtas kairėje ir dešinėje 
altoriaus pusėse. Daugiau tokių /onkelių Gražiškių bažnyčioje 
nebuvo. Kiek pamenu, Aglinskai buvo vieninteliai ponai baž- 
nyčioje iš visos Gražiškių parapijos. Į mišias jie įeidavo per za- 
kristiją, kai tuo tarpu visi tikintieji — per didžiąsias arba šonines 
duris. Mano atmintyje labiau išlikęs smailą barzdelę nešiojęs Z. 
Aglinskas. Jis bažnyčioje lankydavosi su žmona ir tokia keistokai 
atrodančia panele (aut. past. — su dukra Aldona), kuri visada 
dėvėjo juodus drabužius ir juodą skrybėlaitę. Mums, vaikams, 
išgirdus žodį „ponas“ net pagaugai eidavo per nugarą, kažkaip 
iškart pradėdavom bijoti. Ponas yra ponas. Daugiau tokių ponų 
kaip Aglinskai aš nepažinojau“. 

Natalija Gudonytė, kilusi iš Liubavo, ne kartą lankėsi pas 
Glinskius. Ji pasakoja: „Aleksandravo I dvarą valdė Jurgis Glins- 
kis (Ježi Glinski) su žmona Jadvyga. Savo vaikų Glinskiai netu- 
rėjo, todėl įsidukrino mergaitę, vardu Kristina. Netrukus mirė 
žmona. Vėliau jis vedė antrą kartą. 

Aleksandravo II dvaro savininkas Z. Glinskis buvo teisė- 
jas, turėjo tik važiavimui skirtus arklius, kuriuos pasikinkęs į 
bričkutę važiuodavo į Kalvariją ar Suvalkus spręsti bylų arba į 
svečius. Žilabarzdis ponas laikėsi oriai, sveikindamasis nusilenk- 
davo, mėgo, kad jam pabučiuotų ranką. Visus žavėjo jo intelek- 
tas, tolerantiškumas, aristokratiškos manieros. Valgydamas prie 
stalo laikėsi tam tikrų ritualų. Jis pats pirmiausia patarnaudavo 
žmonai, nors tai galėjo padaryti tarnaitės. Kol šeimininkas ne- 
pavalgydavo ir neatsistodavo, tol nuo stalo nepakildavo šeimos 
nariai, svečiai. Lietuvos dvaruose vyravo per keletą šimtmečių 
susiformavusi dvarų kultūra, kuriai didelę įtaką turėjo lenkai. 
Daugelis žmonių iš kartos į kartą pasakodavo, kaip dvaruose 
išdidžiai vaikščiodavo povai, plaukiodavo gulbės, kiti reti paukš- 
čiai. Kambariuose stovėjo iš uosio, ąžuolo pagamintos masyvios 

indaujos, lovų galus puošė gražūs raižiniai, užtraukiami balda- 
kimai, iš gramofonų skambėdavusi polifoninė muzika. Dvare 
vyravo aristokratiška dvasia, manieros. 

Pono Glinskio dvaras buvo tvarkingas, pakankamai turtingas. 
Šeimininkas galėjo didžiuotis savo giminės praeitimi, tradicijo- 
mis. Dvarą supo gražus, didelis sodas. Jį prižiūrėjo sodininkas. 
Sode buvo tvenkinys, fontanėlis su vandens lelijomis. Dvaras 
aptvertas tvora. Į kiemą vedė dveji vartai — paradiniai ir ūkinės 
paskirties. Pro gražius paradinius vartus atvykdavo svečiai. Įėjus 
pro juos atsiverdavo puikus vaizdas — pakajai stovėjo medžių 
paunksmėje. Priešais namą gėlių klomba, nuo čia tęsėsi takai 
gilyn į sodą. Šalimais augo įvairios gėlės, dekoratyviniai krūmai, 
išdidžiai vaikščiojo povai. 

Pro paradinį įėjimą atvykusius svečius priimdavo prieangy- 
je. Prieangis šviesus, didelis. Jame keletas durų. Vienos jų — į 
menę, kurioje stovėjo senoviniai baldai, ant langų kabojo spal- 
vingo brokato užuolaidos. Didelis kilimas dengė grindis. Gale 
menės stalas ir foteliai. Sienas puošė paveikslai. Menėje židinys, 
klavesinas. Ponia mėgo muzikuoti, turėjo gražų balsą. Menėje, 
kaip ir kituose kambariuose, buvo koklinės krosnys. Patalpoms 
apšildyti naudojo malkas ir durpes. Ponios svetainė — nedide- 
lis, šviesus buduaras. Šis kambarys skirtas artimiesiems priimti. 
Prie sienos stovėjo sekreteras su stalčiais, veidrodis, nedidelis 
stalas, prie jo pufai. Čia pat ant stalelio gulėjo knygos lenkų, 
prancūzų kalba. 

Pono kabinetas didelis. Prie lango didelis masyvus rašoma- 
sis stalas. Ant jo biuvaras, graži rašalinė ir rašymo reikmenys. 
Čia pat gulėjo kelios pypkės ir kvepiantis tabakas. Akį trauk- 
davo graži žvakidė ir stalinė lempa. Prie biuvaro ant padėklo 
gulėjo dramblio kaulo peilis vokams atplėšti. Pasieny stovėjo 
odinė žema sofa. Sienas puošė protėvių portretai. Stalo dešinė- 
je knygų spinta. Dvare buvo didelė biblioteka. 

Valgomojo kambario indaujoje buvo išdėstyti pietų ir arba- 
tos, kavos indų rinkiniai, skirti tam tikram svečių skaičiui. Indai 
porceliano, stalo įrankiai pasidabruoti. Deserto įrankiai sida- 
briniai. Kiaulienos, vištienos, žuvies patiekalams skirtingi pei- 
liai, šakutės, šaukštai. Jie skyrėsi savo forma ir dydžiu. Stiklinės, 
stikliukai, fužerai, grafinas — gero stiklo, paauksuotais kraštais. 
Indų daug, skiriami pagal poreikius. Stalas didelis, kėdės masy- 
vios. Ant stalo žvakidės. Nuo lubų kabojo didelė 4/iosinė lempa, 
kurią buvo galima nuleisti ir pakelti. Ponia Glinskienė didelį 
dėmesį skyrė etiketui. Kiekvienas dvaras turėjo savas tradicijas, 
kurioms nusižengti negalima. Tai etiketo taisyklės — kaip sėdėti, 
kaip pasisveikinti, kaip elgtis prie stalo ir t. t. Ponų miegamuo- 
siuose — balti baldai. Svečiai mėgo žaisti biliardą, pokerį, sode 
buvo įrengta kroketo aikštelė. 

Dvaro teritorija didelė. Atokiau nuo rūmų kitoje pusėje buvo 
kašarai — ilgas moliu plūktas namas. Kadaise ten gyveno bau- 
džiauninkai, nepriklausomybės metais — samdiniai. Buitinės 
sąlygos geros. Aplink didelį kiemą — ūkio pastatai: arklidės, kar- 
vidės, javams laikyti jauja, paukštidės, klėtis, malkinė, du rūsiai. 
Įrengta ledainė ir vyninė. Vienoje patalpoje stovėjo karietos, 
lengvas vežimas su atlošiamu viršumi — fajetonas, čia buvo lai- 
komi odiniai arklių pakinktai. 

Dvaras turėjo savo agronomą ir ekonomą. Ponas Glinskis va- 
žiuodavo lengvu ekipažu. Gaila, kad karas sunaikino šį gražų 
dvarą, liekanas išdraskė pakeleiviai“. 


Pavyzdinis kultūrinis ūkis 


XX a. pradžioje dvaruose augindavo daugiausia javų ir linų. 
Itin pelninga verslo rūšis buvo arklių auginimas ir pardavimas. 
Tačiau po Mykolo Krupavičiaus įvykdytos žemės reformos buvo 
siekiama žemės ūkį pertvarkyti — iš grūdų ūkio į gyvulių ir pieno 
ūkį. Apie 1930 m. kaimo ūkininkai ir dvarininkai ėmė keisti au- 

ginamų kiaulių veisles: vietoj lašininių pradėta auginti bekonus, 
kuriuos noriai pirko Anglija, Vokietija. Be įprastinių ūkininkavi- 
mo formų, Aleksandravo II savininkas Z. Glinskis daug dėmesio 
skyrė pažangesniam ūkininkavimui, ieškojo būdų, kaip plėtoti 
kaimo sąlygomis prieinamą verslą. Tam reikėjo nemažų investici- 
jų, tačiau ūkio tobulinimo idėjoms įgyvendinti trūko lėšų. 

Aleksandravo kaimo gyventojas Petras Vitkauskas prisimena: 
„Didžiausią įspūdį vaikystėje man paliko vaizdas, kai Zigmas 
Glinskis važiuodavo apžiūrėti laukų //meika, traukiama vieno ar- 
klio. Vežimas buvo trumpas, be drobynų, per visą jo ilgį padaryta 
sėdynė, aptraukta tamsia oda, kurią apžergę, sėdėdavo furmonas 
ir šeimininkas“. 

Savininkas pardavė 50 ha dvaro žemės. Už gautus pinigus pa- 
sistatė aliejaus spaudyklą, gyventojų vadinamą aliejnyčia, pieni- 
nę, malūną, kuris sausringos vasaros laikotarpiu, trūkstant van- 
dens, neveikdavo. Čia kaimų gyventojai galėjo išsispausti aliejų, 
susimalti grūdus. 

P. Vitkauskas pasakoja: „Dažnai lankydavausi dvaro aliejmyčioj. 
Joje arklių sukamas maniežas valcuodavo sėmenis. Po to pildavo į 
piestas, kaitindavo, karštus sėmenis suvyniodavo į stiprų audeklą 
ir sudėdavo į keturkampes dėžutes. Gaudavo sėmenų išspaudų 
plytą — sikę. Po presu dėdavo keturias sikes. Vyrai, laikydami už 
preso rankenos, eidami aplink jį ratu, sukdavo.spaudimo mecha- 
nizmą. Buvo gaunamas auksinės spalvos aliejus, daug skanesnis 
už dabartinį. Iš centnerio linų sėmenų išbėgdavo 30-35 | aliejaus. 
Aliejnyčioj eilės būdavo nuo ryto iki vakaro“. 

Z. Glinskis kaimynams rodydavo didesnį dėmesį negu ki- 
tiems. Savo bernams liepdavo Būdviečių kaimo gyventojus, at- 
važiavusius spausti aliejaus, aptarnauti be eilės. Linai, kaip ir 
rugiai, buvo viena svarbiausių kiekvieno ūkininko auginamų 
kultūrų. Šeimos poreikiams pasėdavo apie 50 arų linų. 

Dvaro pieninė tapo grietinės supirkimo punktu, turėjo ants- 

paudą „Aleksandravo pieninė“. Artimiausių kaimų ūkininkai 
atsiveždavo pieną, patys jį išseparuodavo, grietinę, iš kurios 
buvo gaminamas sviestas, palikdavo pieninėje, o liesą pieną iš- 
siveždavo namo. Pieno separatorius buvo sukamas ranka, todėl 
susidarydavo eilė, nes čia suvažiuodavo daug ūkininkų. Vėliau 
sukti ranka nereikėjo, nes buvo nupirktas benzininis variklis. 
Tuo metu aplinkinių kaimų gyventojų didžiąją pajamų dalį su- 
darydavo lėšos, gautos už parduotą grietinę. 

Aleksandravo II dvare augo didelis sodas. Rudenį jį prižiūrėjo 
sodaunykas. Saugodavo nuo vagių obuolių derlių, naktimis budė- 
damas sodo namelyje. Derlių už sutartą kainą nupirkdavo Kal- 
varijos žydai, kurie samdydavo žmones nuskinti obuolius. Nuo 
dvaro į rytus tyvuliavo 2,5 ha ežeras, kurį dvaras išnuomodavo. 

Lietuvos centriniame valstybės archyve pavyko surasti Mari- 
jampolės apskrities kultūrinių ūkių bylą, kurioje tarp dvylikos 
kitų ūkių yra ir Aleksandravo II dvaras. Dokumentuose pažy- 
mima, kad 1927 m. Liubavo valsčiaus Aleksandravo II dvaras 
naudoja 172 ha žemės: iš jų Teofilei Glinskienei priklauso 40 ha, 
Zigmui Glinskiui — 81 ha, likusi žemė nuomojama. Ji ribojasi 
šiaurėje su Vladislavo dvaro valdomis, vakaruose su Aleksandra- 
vo I dvaro ir Alšankos kaimo žeme, pietuose ir rytuose su Alek- 
sandravo kaimo bei ūkininko Miliausko žeme. Žemės reformos 
departamento Marijampolės-Seinų apskrities žemės tvarkytojas 
nurodo, kad Z. Glinskiui kultūriniam ūkiui kurti palikta 81 ha 
žemės ir kad po 1861 m. įvykdytos carinės Rusijos žemės refor- 
mos atimtos žemės ir nuomininkų trobesių nėra. Dvaras neiš- 
parceliuotas, žemės kalvotos, molingos. Kai mažiau lyja, dirva 
išdžiūsta ir ją sunku įdirbti. Nors ir menkesnės vertės žemė — 
priemolis ir priesmėlis, tačiau tinkama rugiams, kviečiams, mie- 
žiams, avižoms ir bulvėms, dalį sudaro užliejamos pievos. Grūdų 
derlių veždavo į Kalvariją ir parduodavo Isero Romanovo malū- 
ne įkurtai „Lietūkio“ bendrovei. 

Prašymą dvarą palikti kaip kultūrinį žemės ūkį savininkas 
Z. Glinskis padavė 1924 m. Jame nurodė, kad turi vieną sūnų 
Jurgį, kuris tarnauja Lietuvos kariuomenėje. Kai baigs tarnybą 
ir grįš namo, ūkis bus pavestas valdyti jam. Prašyme nurodomas 
15 metų kultūrinio ūkio vedimo ir žemės nuomos laikas — nuo 
1927 m. iki 1942 m. Jeigu per tą laiką įvykdys įsipareigojimus 
pagal Žemės ūkio ministerijos patvirtinto projekto sutartį, mi- 
nisterija pasižada ją pratęsti dar 12 metų, t. y. iki 1954 m. 1 ha 
antros rūšies žemės įkainotas 600 Lt. Sutartyje numatyta: „Dva- 
re bus laikomi olandų veislės galvijai ir jorkšyrų veislės kiau- 
lės. 1928 m. bus išauginta 20 paršelių arba parduota suaugusių 
kiaulių veislei arba bekoninių kiaulių skerdykloms bei parduota 
2 tonos javų. 1929 m. bus išauginta 30 paršelių arba parduota 
suaugusių kiaulių veislei arba bekoninių kiaulių skerdykloms 
bei parduota 3,8 t javų. 1930 m. ir po to kiekvienais metais 
bus užauginta po 2 veršelius arba suaugusius galvijus ir po 40 
kiaulių bei parduota po 3,8 t javų sėklos“. Taip pat numatyta 
išnuomotame 69 ha žemės plote, kuriame yra 43,7 ha ariamos 
ir 25,1 ha pievų, ten, kur reikės, nudrenuoti žemę uždaru dre- 
nažu. Nuomos mokestis per metus 15 Lt už 1 ha, arba 1041 Lt 
už 69 ha. Pirmus penkerius metus mokestis nemokamas, bet per 
antrąjį penkmetį reikės sumokėti už 10 metų (26). 

Dvare gyveno aštuonios kumečių šeimos. Kumečiais tapda- 
vo daugiausia jaunos šeimos, kurios neturėdavo kur gyventi. 
Jas dvarininkas apgyvendindavo kumetyne. Šių šeimų suaugę 
nariai nudirbdavo didžiąją dvaro ūkio darbų dalį, o vaikai ga- 
nydavo gyvulius, žąsis. Samdinius darban kviesdavo Aemneris. 
Kumečių šeimoms ponas leisdavo laikyti po karvę. Gyvulius 
ganydavo kartu, tik kiekviena šeima pasimelždavo savąją. Ku- 
mečiai turėjo atskirą tvartą savo gyvuliams laikyti. 

Iš visų šiame leidinyje aprašomų dvarų prieš Antrąjį pasaulinį karą 
Aleksandravo dvaras buvo ekonomiškai stipriausias ir turtingiausias. 

Sunaikinimo keliu 


1940-1941 m. Z. Glinskis buvo pasitraukęs į Lenkiją, o vo- 
kiečių okupacijos pradžioje ūkvedžiu paskyręs Petrą Povilaitį. 
Vėlesniais okupacijos metais gyvenimas ir darbai dvare vėl vyko 
įprastu ritmu. Sugrįžo Zigmas ir Jurgis Glinskiai. Veikė aliejaus 
spaudykla, kurioje mechaniku dirbo Pijus Burinskas. Vasarą jis 
turėjo prižiūrėti ir 10-15 bičių šeimų. Vokiečių valdžia iš dvarų 
reikalavo duoklės, bet jei neužaugdavo derlius, tai buvo galima 
atiduoti kitais metais. Kad dvaro savininkas gražiai sutardavo su 
kaimų gyventojais, rodo šis pavyzdys. Karo metais Akmenynų 
gyventojai nutarė pasistatyti koplyčią, naudojant rusų kareivių 
barako medieną. 1944 m. Z. Glinskis parapijos reikalams pa- 
skyrė 6 ha žemės sklypą, tačiau antroji bolševikų okupacija su- 
trukdė atlikti darbus. 

Z. ir J. Glinskiai artimai bendravo su netolimo Rasių dvaro 
savininkais, dažnai vieni pas kitus lankydavosi. Pačiais geriau- 
siais žodžiais apie Glinskius atsiliepdavo Trempinių kaimo kal- 
vis Juozas Babeckas, kuris remontavo dvaro inventorių, gamino 
karietas. Savininkai juo labai pasitikėjo. 

1944 m. rusų armijai artėjant prie Sūduvos, Glinskiai, tikė- 
damiesi dar sugrįžti, patikimiems žmonėms paliko saugoti dalį 
turto ir pasitraukė į Lenkiją. 

Neprižiūrimas dvaro turtas pateko pas atsitiktinius žmones. 
Vykstant fronto mūšiams vienas dvaro pakajų galas buvo ap- 
griautas. Dar labiau pastatas nukentėjo, kai po karo rusai rink- 
dami metalo laužą sprogdino užsilikusį pamuštą sovietų tanką. 

Marijampolės archyve Liubavo vlsč. konfiskuoto turto bylose 
yra aktas, kuriame rašoma: „1944 m. gruodžio 5 d. komisija, 
susidedanti iš Liubavo valsčiaus mokesčių inspekcijos padėjėjo 
Juozo Juškevičiaus, Liubavo valsčiaus vykdomojo komiteto pir- 
mininko pavaduotojo Juozo Gobo, milicijos įgaliotinio Pagrau- 

žių dvare Stasio Kubeldos, nežinia kur esant Jurgiui ir Zigmui 
Glinskiams, rado tokį turtą: dviejų galų gyvenamas mūrinis na- 
mas, kurio dengtas raudonomis čerpėmis stogas sudaužytas, ap- 
draskyta lentinė kalvė ir malūno stoginė, aliejinė, keturi plūgai, 
dvejos spyruoklinės akėčios, sėjamoji, dvi pjaunamosios, viena 
kertamoji, grėblys, maniežas, kauptuvas, lėkštės velėnoms smul- 
kinti, senas arklys. Visą šį turtą saugoti įpareigotas dvare gyve- 
nantis Vladas Burokas“ (27). 

1948 m. Liubavo valsčiaus naudojamos žemės sąrašuose nu- 
rodoma, kad yra 83,34 ha valstybinio fondo žemės, kuri buvo 
Aleksandravo II dvaro nuosavybė (28). 

Nuo 1959 m. buvusio dvaro vietoje gyveno Ksavero ir Onos 
Kondziulevičių šeima. 


Zigmo Glinskio šeima 


Pagal archyvuose rastus dokumentus ir žmonių pasakojimus 
buvo daug neatitikimų, neaiškių faktų apie Glinskių giminę. 
Tik suradus Filadelfijoje gyvenantį Zigmo Glinskio vaikaitį 
Joną Matonį, pavyko daug ką išaiškinti, sužinoti išblaškytų po 
Lenkiją ir Ameriką giminaičių likimus. 

Juliano sūnus Zigmas (1864—?) — pati ryškiausia Kalvarijos 
krašte XIX-XX a. gyvenusios Glinskių giminės figūra. Jis Liuba- 
vo ir Gražiškių parapijose 1920-1940 m. laikotarpiu yra valdęs 
keturis dvarus. Baigęs Tartu universitetą, dirbo Kalvarijos teismo 
teisėju. Z. Glinskis buvo aktyvus žmogus, noriai dalyvavo politi- 
nėje, ekonominėje, bažnytinėje veikloje. 1939 m. atgavus Vilnių, 
važiuodavo į sostinę ir Pilies gatvėje dalyvaudavo kažkokiuose 
susirinkimuose. Jo žmona Teofilija Vikertaitė-Glinskienė, gimu- 
si Seinuose, baigė mergaičių vidurinę mokyklą. Sukūrę šeimą 
Glinskiai gyveno Seinuose, po keleto metų persikėlė į Aleksan- 
dravą. Susilaukė 8 vaikų: dviejų berniukų ir šešių mergaičių, iš jų 
užaugino penkis. Vaikystėje mirė Leonas (1890-1902), Halina 

(1894-1899), Sofija (1896-1899). Jie palaidoti Gražiškiuose, 
ten vėliau atgulė ir jų motina . 

Marija Glinskytė-Zinoveski (1901-?) baigė gimnaziją, buvo 
aktorė, dirbo sekretore, ištekėjusi gyveno Varšuvoje. Kol nepa- 
sitraukė iš Lietuvos, buvo geriausia Makauskų dvaro savininkės 
Liucijos Goštautienės draugė. 

Dukra Aldona (1892-1954) būdama maža susižeidė galvą, 
buvo ilgai gydoma, lankė specialią mokyklą. Ją tėvai ir kaimynai 
vadindavo įvairiais vardais: Dona, Danka, Domkė. 1940 m., arti- 
miesiems laikinai pasitraukus į Lenkiją, pasiliko gyventi pas Gra- 
žiškių kleboną, kad galėtų lankytis Aleksandravo dvare. Po karo ji 
vienintelė iš visos šeimos liko Lietuvoje, gyveno Kalvarijos senelių 
prieglaudoje, gaudavo iš Lenkijoje gyvenančių giminaičių laiškus. 

Janina (Vanda) (1898-1981), baigusi gimnaziją, mokėsi 
medicinos mokykloje, tapo medicinos sesele. Ištekėjo už len- 
kų karininko. Rusai, tęsdami Lenkijos kariuomenės naikinimą, 
1940 m. jį areštavo, pasodino į kalėjimą, kankino, po kiek laiko 
išvežė į Sibirą, ten jis ir mirė. Vanda suimta po karo, apie 13 
metų gyveno tremtyje. Nors buvo tik medicinos seselė, bet Igar- 
koje dirbo kaip daktarė. Paleista iš Sibiro, labai išsekusi, silpnos 
sveikatos grįžo į Lenkiją, gyveno pas brolį Jurgį. Palaidota Vlo- 
claveke (Wloclawek). 

Sūnus Jurgis (1903-2), kurį Z. Glinskis labai mylėjo, baigė 
gimnaziją, agronomijos mokslus Vokietijoje, Bambergo mieste. 
Buvo vedęs du kartus. Su pirmąja anksti mirusia žmona Jadvy- 
ga vaikų neturėjo, todėl įsidukrino mergaitę Kristiną. 1940 m. 
sovietai jį suėmė ir laikė Marijampolėje ar Kalvarijoje, tačiau 
pirmąją karo dieną po vokiečių bombardavimo jam pavyko pa- 
bėgti. Prieš antrąją sovietų okupaciją 1944 m. su 4—5 metukų 
dukrele išvyko į Lenkiją. Kristina tapo gerai žinoma aktore. Gy- 
vendamas Lenkijoje vedė antrą kartą. Susilaukė dviejų vaikų. 
Mirė Varšuvoje, palaidotas giminės panteone Vloclaveke. 

Irena Glinskytė-Macijauskienė-Matonis (1912-2011) bai- 
gė gimnaziją, politikos mokslus Kauno Vytauto Didžiojo uni- 
versitete, dirbo buhalterių mokykloje dėstytoja, mokėjo šešias 
kalbas. 1938 m. ištekėjo už Vytauto Macijausko (1914-2004). 
Lietuvą paliko 1944 m. Gyveno Vokietijoje, vėliau JAV. Už- 
augino dukrą Danutę (g. 1942 m.) ir sūnų Joną (g. 1944 m.). 
L. ir V. Macijauskai-Matoniai palaidoti Filadelfijoje. 

Danutė Macijauskaitė ištekėjo už Gedimino Trimako, užau- 
gino du vaikus. 

Jonas Macijauskas-Matonis su žmona Cynthia gyvena Fila- 
delfijoje, vaikų neturi. Gerai kalba lietuviškai, nors yra gimęs 
Vokietijoje, nuo 1949 m. gyvena JAV. Jonas pasakoja: 

„1944 m. vokiečiai Aleksandravą naudojo kaip bazę, čia buvo 
kariuomenės štabas. Sovietai jau atakavo Kalvariją, kai vokiečių 
atsakingas pareigūnas davė Glinskių šeimai vieną valandą susi- 
rinkti savo asmeninius daiktus ir liepė jiems bėgti. Senelis Zigmas 
Glinskis, dėdė Jurgis su Anija (Kristina), mano tėvas ir sesuo pa- 
liko Aleksandravą. Visa manta turėjo tilpti į vežimą, kurį traukė 
vokiečių paliktas vienintelis pusiau aklas arklys. 

Jie bėgo į Vištytį, iš ten pasiėmė manęs besilaukiančią mamą, 
gulėjusią ligoninėje. Vištytyje keliai išsiskyrė. Mūsų šeima bėgo 
į Vokietiją, o dėdė ir senelis keliavo į Lenkiją. Vėliau jie gyveno 
Vloclaveke. 

Aš gimiau Vokietijoje. Raudonojo kryžiaus pabėgėlių stovy- 
klose Rebdorfe ir Ansbache praleidome apie 5 metus. Tėvai gavo 
dokumentus, kurie šeimai leido išvykti į JAV. Su kitais lietuviais 
atplaukėme laivu į Niujorką. 

Mūsų lietuviška pavardė Macijauskas buvo per ilga, todėl ją 
teko sutrumpinti ir amerikietiškuose pasuose įrašyta Matonis. 

Man mama daug pasakojo apie Lietuvą, šeimos gyvenimą 
Aleksandrave. Močiutė Teofilija Glinskienė, kurios aš nepažino- 
jau, kalbėjo lenkiškai, senelis Zigmas Glinskis kalbėjo ir lietuviš- 

kai, ir lenkiškai. Jis buvo geras ūkininkas, laikė didelius, stam- 
bius baltus belgų veislės arklius, kurie dvare traukdavo vagonus. 

Tėvelis Vytautas Macijauskas buvo tikras lietuvis, neturė- 
jo lenkiško kraujo, visada kalbėjo tik lietuviškai. Kas peržengė 
mūsų namų slenkstį, tas kalbėjo lietuviškai. Mano senelis iš tėvo 
pusės Antanas Macijauskas — inžinierius, publicistas, Didžiojo 
Vilniaus Seimo delegatas, kovojo už lietuvybę, nepriklausomos 
valstybės sukūrimą. Glinskių giminės atstovai, likę gyventi Vlo- 
claveke, save laiko grynais lenkais, o mano mamos šaka — lie- 
tuviais. Todėl tarp mūsų yra tam tikrų prieštaravimų ir artimų 
ryšių vieni su kitais dabar nepalaikome. Kol buvo gyvas dėdė 
Jurgis, mes bendravome laiškais. Kartą davėme pinigų, kad jis 
kartu su augintine Anija, nuostabiai gražia mergina, atvyktų į 
Ameriką. Susitikimas su jais — vienas maloniausių prisiminimų 
mano gyvenime. 

Jurgiui ir kitiems giminaičiams mano tėvai dažnai į Lenkiją 
rašė laiškus ir siuntė siuntinius su maistu, rūbais, pinigais, o dė- 
dei mirus siųsdavo Anijai pinigų, kad sutvarkytų senelio Zigmo 
ir kitų artimųjų kapus Vloclaveke. 

Mano tėvai dėl daugelį metų trukusios komunistinės eros ne- 
norejo keliauti nei į Lietuvą, nei į Lenkiją, bijodami, kad gali 
būti suimti. Tačiau jie giliai išgyveno dėl prarastos tėvynės, su- 
griautų likimų. 

Aš Lietuvoje lankiausi vieną kartą 2004 m., kai Pabiržėje 
mano seneliui A. Macijauskui buvo atidengiamas paminklas. 
Apsilankiau ir Aleksandrave, tarp medžių radau išlikusį senelio 
Zigmo ir dėdės Jurgio statytą 8-10 pėdų aukščio kryžių, aplan- 
kiau Gražiškių bažnyčią, kurioje susituokė mano tėvai. 

Nors aš esu amerikietis, tačiau mano šaknys visada buvo ir 
bus Lietuvoje. Labai gaila, kad per Hitlerį ir Staliną, nacius ir 
komunistus ji labai nukentėjo, patyrė daug skriaudų, o labiausiai 
jauni žmonės. Užtruks daug daug laiko, kol visos žaizdos užgis“. 

MAKAUSKŲ (PILIAKALNIŲ) DVARAS 


akauskų dvaras, kartais vadinamas Piliakalnių, buvo 

Liubavo seniūnijos Makauskų kaime, prie kelio Akme- 
nynai-Pagraužiai. Pirmieji dokumentai, kuriuose aptinkamos 
žinios apie šį dvarą, siekia XVI a. 

J. Reitelaičio išlikusiame rankraštyje „Nemunaičio didgirio 
smulkiosios karališkos gyvenvietės dvareliai Paprūsėje“ rašo- 
ma: „Gardino pakamorė, Perstūno laikytojas, Nemunaičio gi- 
rininkas Grigorijus Masalskis, matydamas, kad Prūsijos sava- 
valiautojai lenda į Nemunaičio girią ir daro valdovo iždui žalą 
šaudydami žvėris ir darydami kitokius nuostolius, davė Bogda- 
nui Verbauskui 12 valakų nekirsto miško brūzgyną, vadinamą 
Piliakalniai, esantį prie Kristupo Radvilos, Biržų ir Dubingių 
kunigaikščio, dvaro sienos, kurią sudaro Merkinės ir Nemu- 
naičio didgirių skiriamoji biržė, Seinų ir Vižainio sienos. Iš 
girininko gautą raštą B. Verbauskas nusinešė pas karalių, kuris 
patvirtino 12 valakų nekirsto miško žemės laikinį, kurį vadi- 
no Piliakalniai, leidžiant iškirsti mišką ir įdirbti laukus, ap- 
gyvendinti žemdirbius ir naudotis žeme, kol gyvas bus pats ir 
jo žmona Sofija Klimotaitė. Už naudojimą to gabalo valdovo 
iždui nieko daugiau nereikės mokėti, tik saugoti ir ginti nuo 
įsibrovėlių. Privilegija rašyta 1593 m. gegužės 14 d.“ (29). 


Makauskai istoriniuose dokumentuose 


LDK Trakų vaivadijos padūmės 1690 m. registro mokesti- 
niame sąraše jau įvardijamas naujai įsikūręs Piliakalnių kaimas 
(Noviny Pilokalska, z Piliokalnia), kuriame yra vienas dūmas, o 
jį valdo Pavelas Makauskas. Tikėtina, kad iš Piliakalnių laikinio 
išaugęs Piliakalnių dvaras dėl ilgai jį valdžiusio šeimininko pa- 
vardės vėlesniais laikais pradėtas vadinti Makauskų dvaru (30). 
1738 m. dokumentuose rašoma: „Tarp smulkiųjų karališkųjų 

žemės valdų, dvarelių ir kaimų Nemunaičio girininkijos paprūsės 
dalyje yra laikinys Piliakalnis, kurį karaliaus pavedimu laikė Pa- 
velas Bronišas Makauskas (Makowski). Jam prirašytas tik vienas 
dūmas, iš kurio kariuomenės reikalams kasmet mokama žiemos 
mokesčio 14 zl ir kvartos 10 gr. Visas laikinys užėmė 7,5 valako ir 
turėjo kaimelį. 1738 m. žemės laikytojas turėjo pasėjęs 3 Vilniaus 
statines rugių, 1 statinę miežių, 1 statinę avižų ir prisišienavęs 20 
vežimų šieno. Visus javų plotus sėja ir derlių nuima samdiniai, o 
ūkio reikalams kasmet dar nusiperka po 50 vežimų šieno. Pavelas 
Makauskas atkreipia mokesčių komisijos dėmesį, kad Piliakalnių 
laikinys ir Papiliakalnių kaimas, esantys Kalvarijos parapijoje ne- 
toli Šešupės, duoda menkas pajamas“ (31). 

1765 m. rugpjūčio 23 d. protokole Nr. 67 pateikti šie duo- 
menys: „Hiberninis dvaras Piliakalniai yra Nemunaičio giri- 
ninkijoje, Liubavo parapijoje. Jo trijuose sėjomainos laukuose 
yra 15 valakų žemės su ypatinga pieva, vadinama Bebrine (Bo- 
bryne). Piliakalnių dvarą valdo totorius, kariškis, vėliavininkas 
Juozas Chlembikas su žmona Felicija Ulonaite-Baranauskiene- 
Chlembikiene. Turi 10 žemdirbių valstiečių, dirbančių po 2 
dienas per savaitę, du daržininkus, dirbančius po 1 dieną. Dva- 
relio pajamos nurodomos tokios: Bebrinėje prišienaujama 40 
dvikinkių vežimų šieno po 2 zl, iš žydo gaunama už karčemos 
nuomą 15 zl, už 3 Karaliaučiaus keliones po 10 zl, pasėjama 11 
ir 14 statinės rugių po 16 zl, žirnių 14 statinės po 16 zl, miežių 
6 ir 14 statinės po 12 zl, grikių 14 statinės po 8 zl. Iš viso 442 zl. 
Išlaidos — 142 zl. Valdytojui lieka 300 zl. Iš jų kvartos mokes- 
tis — 75 Zl“ (32). 

Prūsijos sudarytame XIX a. pr. Sūduvos žemėlapyje pažymėta, 
jog Makauskų kaime, nutolusiame nuo Kalvarijos 12 varstų, yra 
9 dūmai, 2 valstiečiai kampininkai, karčema, netoli Asijavičiaus 
ežero — Makauskų palivarkas. Sodybos išsidėsčiusios dviejose 
vietose. 1827 m. Makauskų kaime buvo 13 dūmų, 87 gyvento- 

jai, 1882 m. — 28 dūmai, 140 gyventojų, palivarke - 7 dūmai, 
73 gyventojai. Piliakalnių dvare 1897 m. gyveno 18 lietuvių ir 
15 lenkų (33). 1923 m. dvare gyveno 41 žmogus, o Makauskų 


kaime 9 šeimose 51 žmogus (34). 


Dvaro valdytojai - kilmingų bajorų palikuonys 


1903 m. Makauskų (Piliakalnių) dvarą nebrangiai, už 
25 000 rub., iš Jono Zaleckio (Ivan Zaleski) nupirko Stanislovas 
Skotnickis. Jo žmona Liucija Verbickaitė-Skotnickienė, kilusi iš Var- 
šuvos. Skotnickiai 1905 m. susilaukė vienintelės dukters Liucijos. 

S. Skotnickio vaikaitis Stasys Goštautas savo prisiminimuose 
apie senelį rašo: „Jis turėjo būti tikras šlėkta, šimtaprocentinis 
lenkas, lietuviškai turbūt nemokėjęs. Visa šeima buvo uolūs ka- 
talikai ir Lenkijos patriotai. S. Skotnickis buvo turtingas Gar- 
dino gubernijos dvarininkas. Turėjo labai didelį dvarą, gal apie 
2000 ha žemės, kurį, atrodo, per vieną naktį pralošė, nes buvo 
aistringas kortuotojas. Mama sakydavo, kad senelis, kurio nepa- 
žinojau, nemokejo ūkininkauti tokiame mažame 237 ha Pilia- 
kalnių dvare. 

S. Skotnickis save laikė svarbiu Liubavo valsčiaus gyventoju, 
vaizdavo didelį poną, nes jo motinos Anielos Lesčinskos kilmin- 
ga giminaitė Marija Lesčinska buvo Prancūzijos karaliaus Liu- 
dviko XV žmona, ji palaidota Paryžiuje. Jo tėvas Aleksandras 
Skotnickis kilęs iš garsios lenkų bajorų giminės. Skotnickių ko- 
plyčia yra Krokuvoje. Vieno šios giminės atstovo Michailo Sko- 
tnickio portretas eksponuojamas Krokuvos nacionaliniame mu- 
ziejuje. Jį 1806 m. nutapė prancūzų dailininkas Chavier Fabre. 

Skotnickiai turėjo turtingą biblioteką. Skaitydama knygas 
mano mama Liucija įgijo literatūrinių ir socialinių žinių. Ji, ro- 
dos, buvo baigusi gimnaziją Varšuvoj, gerai mokėjo prancūziš- 
kai. Todėl originalo kalba skaitė Stendalio, O. Balzako, G. Flo- 
bero ir kitų garsių prancūzų rašytojų knygas. Taip pat labai mėgo 


60 IŠNYKĘ (NE)PAMIRšŠTI DVARAI MAKAUSKAI 


rusų rašytojus, ypač E. Dostojevskį. Įvykus Spalio perversmui, ji 
buvo susižavėjusi komunizmu, kurio dėl ateistinių dogmų greit 
atsisakė. Deja, biblioteka ir visi namai Piliakalnių dvare buvo 
sunaikinti 1944 m., rusų ir vokiečių karo metais. 

Senelio nepažinojau, o močiutę mažai teprisimenu. Labiausiai 
atmintyje išlikęs pasimatymas su ja karo metais, kai mane pasiti- 
ko geležinkelio stotyje, tik nepamenu, ar Varšuvos, ar Vilniaus“. 

Liubavo bažnyčios šventoriuje, garbingoje vietoje, kiekvieno 
pracivio dėmesį patraukia neįprastos formos pilkas paminklas, 
kuriame nurodyta, kad čia palaidotas Stanislovas Skotnickis (Sta- 
nislaus Skotnicki), gimęs 1862 m. vasario 25 d., miręs 1938 m. 
kovo 28 d. Čia pat 1944 m. palaidota jo žmona Liucija Skotnic- 
kienė. Šalia S. Skotnickio paminklo yra nedidelis paminklas, pa- 
puoštas angeliuko bareljefu, įrašas neišlikęs. Vietiniai gyventojai 
teigia, kad čia gali būti palaidoti dukros Liucijos ir žento Vaclovo 
Goštautų prieš laiką gimę ir neišgyvenę vaikai. 


Žemės reforma Makauskų dvare 
Makauskų (Piliakalnių) dvarui iki žemės reformos priklau- 


sė 237 ha. Archyvuose rastame dokumente nurodoma: „Mari- 
jampolės apskrities, Liubavo valsčiaus Makauskų, Piliakalnių 
dvaro, buvusio S. Skotnickio nuosavybe, Makauskų kaimo ūki- 
ninkų nuosavybės teise, parceliacijos ir išskirstymo viensėdžiais 
žemės planas, sustatytas Žemės Tvarkymo Departamento ma- 
tininko Veito Viktoro 1924 m., sulig magnetinės adatėlės pa- 
rodymo 1923 m.“ 

Makauskų dvaro žemių ribos iki reformos ribojosi su šių že- 
mės savininkų sklypais (planas Nr. 2): 

AB Piliakalnių k. Juozo Vaičiulio; BC Piliakalnių k. Mala- 
renkaitės; CD Piliakalnių k. Jokimo Jankeliūno; DE Piliakal- 
nių k. Antano Žilinsko; EF Piliakalnių k. Miko Grabausko; 
FG Piliakalnių k. Jono Kraukšlio; GH Valinčiškių k. Juro De- 

Nr. 2 Makauskų dvaro parceliacijos planas 1924 m. 

renčiaus; HI Piliakalnių k. Tomo Bagdono; IJ Valinčiškių k. 
Antano Virbicko; IK Valinčiškių k. Juro Derenčiaus; KL Pavy- 
župio k. Petro Geldoto; LM Pavyžupio k. Simanavičiaus; MN 
Pavyžupio k. Jono Briliaus; NO Pavyžupio k. Ališausko; OP 
Papiliakalnių k. M. Asijavičiaus; PR Papiliakalnių k. Antano 
Karsoko; RS Skaisčių k. Antano Kvietkausko; ST Valstybinis 
Skaisčių dvaras; TU Trempinių k. Juozo Stašausko; UV Gulbi- 


navo kaimo daržininkai; VZ Trempinių dvaro Mečislovo Au- 


šlekos; ZA Gulbinavo k. daržininkai. 


Lentelėje pateikti duomenys apie dvaro žemės paskirstymą 
liai aa po tetokimas (planas Nr. 2). 


T 1 T 
| Žemės savininko Lei) ij | SE Ai | a | 
"Vaclovas Goštautas | 23 14 | 
"Juozas Matlauskas 12] a 12 | 
Barbora Babinskienė 7 
| Vladas Asijavičius | aa Ž 
"Jonas Vasiliauskas 4 ių 
Andrius Čiukauskas | 10 22 
Gulbinavo I k. mažažemiai || 22 14 
„Piliakalnių k. mažažemiai | 4 li 
Antanas Matlauskas 7 9 
Jurgis Matlauskas | 1 12 L 
"Jonas Knygauskas | 17 LA 
Mikas Pacevičius || 18 
"Marijona Burokienė Ė [2 LE 
Kazys Savulis „16 | 6 
Andrius Parulis . 14 17 
| Jonas Brilius 13 - 

Igno Liurkevičiaus įpėdiniai iau UT 
Mikas Kazlauskas | 19 - | 
Stasys Jakubauskas | mA BAE AE 
Švietimo ministerija (mokyklai) | | | 6 L lo 
"Bendroje kaimo nuosavybėje „221 L 

| Valdžios žinioje (šulinys) | | 8 |. > 

| Makauskų | k. nuosavybė (molynas) LL. i = 
„Jonas Brilius . L 5 | 28 


Visi sklypų savininkai su nuosava ir iš dvaro gauta žeme tu- 
rėjo iki 20 ha. S. Skotnickiui palikta A ir B sklypai po 78,28 ha 
ir 3,19 ha (35). 

Išparceliavus Makauskų (Piliakalnių) dvarą, iš jo buvusių 
pietinių Liepyno žemių, prie kelio Liubavas-Skaisčiai-Kalva- 
rija buvo suformuotas naujakurių kaimas, kuris 1926 m. Že- 
mės reformos valdybos nutarimu Nr. 4120 pavadintas Kalne- 
lių kaimu. Dalis dvaro žemės buvo skirta Gulbinavo kaimo 
ūkininkams, nes 1933 m. Žemės departamento matininko 
padarytame Marijampolės apskr. Liubavo valsčiaus Gulbinavo 
kaimo žemės išskirstymo vienkiemiais plane nurodoma, kad 
kaimas užima 106 ha žemės plotą, į kurį įeina 14,57 ha pri- 
dėtos iš Makauskų (Piliakalnių) dvaro. Visus naujakurių že- 
mės nuosavybės klausimus sprendė Žemės reformos valdyba 
per Marijampolės-Seinų apskrities žemės tvarkytojo leidimų 
skyrių. Norint žemę parduoti, reikėjo gauti šios institucijos 
sutikimą. Naujakuriai žemę gavo be išperkamųjų mokesčių. 
Jiems buvo suteikiamos paskolos ūkiui įkurti, miško medienai 
įsigyti, pavasario sėjai ir kt. Jei neraštingas naujakurys imdavo 
paskolą, už jį turėjo laiduoti trys žmonės. 

Dvaras - S. Skotnickio pasididžiavimas 


Prie Makauskų dvaro kirtosi keliai: Pagraužiai-Juodeliai, 
Būdviečiai-Makauskai ir Akmenynai-Skaisčiai. Pastarojo kelio 
rytinėje pusėje buvo išsidėstę visi Makauskų dvaro pastatai: le- 
dainė, rūsiai, ilgas akmeninis tvartas, du kluonai — vienas dides- 
nis, kitas mažesnis, vadinamas kluoneliu, magazinas, kuris iki 
pusės buvo sumūrytas iš akmenų, tolėliau nuo kelio, prie sodo, 
buvo mediniai pakajai su gonkomis. Jų pietiniame gale gyveno 
Skotnickių šeima. Šiauriniame gale — didelė virtuvė, tarnaičių 
ir ūkvedžio kambariai. Stogams dengti panaudotos Sargėnų 
dirbtuvių čerpės. Dvaro teritoriją juosė akmeninės tvoros. Už 
kluono buvo didelis tvenkinys, kurio vietą, apaugusią vešlia au- 
gmenija, ir dabar galima lengvai surasti. Dvarvietėje išlikę tik 
kašarai, kuriuose gyveno dvi kumečių šeimos. Rytinėje sodybos 
pusėje dar tebeauga sodas, apsuptas medžių alėjos. 

S. Skotnickis didžiavosi savo dvaru, lygiais laukais, kurie iš- 
siskyrė iš kitų to krašto dvarų žemių, pasižyminčių labai kalvo- 
tu reljefu. Šeimininkas dėvėjo švarką su kišenėmis, tačiau kitokį 
negu įprasta tų laikų Lietuvoje. Jį vadino fraku. Vasarą nešiojo 
trumpas kelnes, tuo labai visus stebindamas. Prie diržo kabojo 
tabokinė. Vaikščiodavo pasiramsčiuodamas kriukiu, kurį atlen- 
kus pasidarydavo kėdutė. Laisvalaikiu jis mėgdavo ją pasistatyti 
ir sėdėdamas stebėti savo dvaro laukus. Dažnai gėrėdavosi, kaip 
šienpjoviai ar rugių kirtėjai guldo pradalgę po pradalgės. Tuo 
metu per tris darbo dienas samdinys galėjo užsidirbti centnerį 
grūdų. Suaugusiems darbininkams S. Skotnickis mokėjo po du 
litus už darbo dieną, o nepilnamečiams — po vieną litą. Nuo- 
latiniams darbininkams, kurių darbo laikas sutartas metams, 
algas mokėdavo prieš šv. Kalėdas. 

Kaimynai, mokantys lenkiškai, dažnai ateidavo pas poną pasi- 
kalbėti, pasiklausyti radijo. S. Skotnickis jiems sakydavo, kad Lietu- 

vos laikrodis laiką rodo „pagal Varšavą“. Šeimininkas buvo tvarkin- 
gas, kiekvieną vakarą maudydavosi vonioje šaltokame vandenyje. 
S. Skotnickis labai mylėjo šunis, kaip kiekvieno kilmingo 
bajoro palydovus. Laikė medžioklinius kurtus. Pasakojama, 
kad verdant mėsą vienas šuo buvo įsigudrinęs atsidaryti virtu- 
vės duris ir iš puodo pasičiupti mėsos, todėl net jo snukis buvo 
nuplikęs. Nugaišusius šunis laidodavo eglynėlyje. Juos susukda- 
vo į drobę, paguldydavo ant paklodės ir įleisdavo į duobę. Tai, 
kad dvaro šeimininkas gerbė ir mylėjo šunis, bylojo sode buvęs 


akmuo su iškalta šuns galva. 


Naujasis dvaro savininkas V. Goštautas 

Prieš Antrąjį pasaulinį karą Liucija Skotnickaitė ištekėjo už 
Vaclovo Goštauto. Tada Piliakalnių dvaru ėmė rūpintis jos vyras. 
Jis gimęs 1900 m. birželio 4 d. Panemunėje, Vlado Goštauto ir 
Augustinos Stočkutės šeimoje. Vėliau jie apsigyveno Kretingoje. 
Tėvas dirbo grafo Tiškevičiaus dvare ūkvedžiu. Vaclovas mokėsi 
Kretingoje, baigė Skuodo gimnaziją. Būdamas nepilnametis, įsi- 
jungė į kovą dėl Lietuvos nepriklausomybės. Valstybės Tarybai pa- 
skelbus 1918 m. Vasario 16-osios valstybingumo atkūrimo aktą, 
V. Goštautas platino atsišaukimus, supažindinančius gyventojus 
su šiuo nutarimu. Už tai 1918 m. vokiečių žandarų uždarytas 
į nepilnamečių politinių kalinių stovyklą Šiauliuose. Iš ten jam 
ištrūkti padėjo Sofija Chodakauskaitė, Antano Smetonos žmo- 
na, todėl visą gyvenimą jautė dėkingumą A. Smetonos šeimai. 
Išsilaisvinęs stojo savanoriu į besikuriančią Lietuvos kariuomenę. 
1919 m. baigė karo mokyklą ir buvo paskirtas kavalerijos jau- 
nesniuoju leitenantu į pirmąjį husarų pulką. Kovojo su lenkais 
Salako-Turmanto fronte. 1920-1925 m. buvo antrojo ulonų 
pulko vado adjutantas ir eskadrono vadas. 1925-1931 m. dirbo 
Vidaus reikalų ministerijoje policijos referentu, 1929-1930 m. 
vadovavo pasienio policijai Vokietijos pasienyje Klaipėdos krašte. 

1931 m. paskirtas Raseinių apskr. viršininku, vėliau tapo Vilka- 
viškio, o 1939-1940 m. Marijampolės apskr. viršininku (36). 
Buvo apygardos tarėjas. 1940 m. liepos 13 d. suimtas Kaune, 
1940-1941 m. kalintas Marijampolės kalėjime. SSRS vidaus rei- 
kalų liaudies komisariato ypatingojo pasitarimo 1941 m. gegužės 
24 d. sprendimu nuteistas 8 metams lagerio, planuota išvežti bir- 
želio 25 d. Jo byloje pažymėta, kad išvežtas į Sevostlagą, Maga- 
dano sritį. Tačiau iš tiesų tremtyje nebuvo, nes, 1941 m. birželio 
22 d. prasidėjus karui ir kalėjimo sargybai skubiai pasitraukus, iš 
Marijampolės kalėjimo išsivadavo. 1941-1944 m. V. Goštautas 
Lietuvos laikinosios vyriausybės sugrąžintas į Marijampolės aps- 
krities viršininko pareigas. 1944 m. iš Makauskų (Piliakalnių) 
dvaro traukėsi į Vokietiją. Iš pradžių automobiliu ir arkliais nu- 
važiavo į Karaliaučių. Vokiečiams konfiskavus transportą, trau- 
kiniu pasiekė Berlyną, vėliau gyveno Regensburge, Viurcburge, 
po karo — Miunchene. 1949 m. išvyko į Kolumbiją. 1962 m. 
persikėlė į Čikagą ir tų pačių metų gruodžio 29 d. mirė (37). 


Permainos dvare 
Makauskų (Piliakalnių) dvaro savininku tapęs Vaclovas Goš- 


tautas daug ką pakeitė. Buvo diegiami naujesni ūkininkavimo 
metodai, naudojama pažangesnė technika — bulves kasė, šieną 
pjovė arklių traukiamomis mašinomis. Tokių kaimo ūkininkai 
neturėjo. Kai V. Goštautas nusipirko traktorių, tai visi išgirdę 
burzgimą bėgdavo ant kalvų ir stebėdavo, kaip dirba šis techni- 
kos „stebuklas“, nes aplinkiniuose dvaruose niekas traktoriaus 
neturėjo. Dvaras didele prabanga nepasižymėjo, baldai kuklūs, 
paprasti. Laikė daug paukščių, kiaulių, visus stebino olandų 
veislės stambios karvės. Jų laikė apie 20-30, melžė dvi melžėjos. 
Daug metų dvaro reikalus tvarkė ūkvedys Vladas Asijavičius. 
Goštautai laikydavo nemažai arklių, kuriuos labai mylėjo 
ponia Liucija. Ji, pasikinkiusi į fajetoną arklius, pavadintus 

gražiais lietuviškais vardais - Saule, Rūta arba Mėta, — važiuo- 
davo pas kaimynus. 

Dvare augindavo daug pomidorų, kai tuo metu ši kultūra 
kaimuose dar nebuvo paplitusi. Sode augo braškės, dideli ser- 
bentų krūmai, nuo kurių būdavo galima po kibirą uogų pri- 
skinti, pasodinta daug jaunų obelaičių, kriaušių „Doana“. Vaisių 
derlių nuskinti padėdavo Makauskų ir Piliakalnių kaimų mote- 
rys. L. Goštautienė skynėjoms visada pasiūlydavo valgyti uogų 
bei vaisių, o dažnai dar liepdavo prisirinkti ir namo parsinešti. 
Ponią prisimenantys kaimynai ir dabar ją mini geru žodžiu. 

Goštautų šeima bendravo su Vilkaviškio ir Marijampolės ku- 
nigais, vyskupu. Ona Kriščiūnaitė-Kerevičienė, gaminusi dvaro 
svečiams maistą, pasakojo: „Dvare rengdavo priėmimus, vaišes. 
Čia lankydavosi svečiai iš Lenkijos, dažnai tarp jų būdavo Liubavo 
kunigas Jonas Babilius, kurį pajatonu atveždavo furmonas, Liubavo 
policijos viršininkas Ašmonas. Jiems maistą ruošdavo dvi virėjos, 
kartais atsiveždavo šeimininkę iš Marijampolės, nes ponams reikė- 
jo patiekti ypatingas vaišes. V. Goštautas svečiams aprodydavo ūkį, 
nusiveždavo prie netoliese esančio Asijavičiaus ežero“. 

O. Kerevičienei ypač gerai atminty išliko prisiminimai apie 
ponų įsigytą automobilį: „Didžiausias Marijampolės apskrities 
ponas Goštautas nusipirko vežimą be arklių. O jau visiems įdomu, 
koks tas naujasis vežimas! Susirinko iš aplinkinių kaimų žmonių 
jo pažiūrėti. Kai kurie tik iš tolo stebėjo, bijojo prieiti arčiau, nes 
atrodė, kad nematytas daiktas spjaudo ugnimi. Kai vairuotojas 
papypino, daug kas atsitraukė atgal, o kiti išsigandę bėgo šalin“. 

Dažną savaitgalį kaimo žmonės laukdavo V. Goštauto, tuo 
metu Vilkaviškio apskrities viršininko, grįžtančio baltu automo- 
biliu į Piliakalnių dvarą. Kai važiuodavo per Akmenynų kaimą, 
tai paskui jį kartu su dulkių debesimi bėgdavo ir būrys kaimo 
vaikų. Makauskų kaimo gyventojai, apibūdindami V. Goštauto 
automobilį, sakydavo: „Atvažiuoja ponas su guminiais ratais“. 

1940 m., rusams okupavus Lietuvą, Žemės tvarkymo valdybos 
matininkai Vilniaus braižykloje parengė Liubavo valsčiaus Makaus- 
kų (Piliakalnių) dvaro 91 ha žemės pertvarkymo planą. 1941 m. 
vasario 25 d. jis patvirtintas techninėje komisijoje. Suformuota 15 
sklypų. Žemė paskirta kaimo mokyklai, išdalinta trylikai bežemių 
ir mažažemių naujakurių nuo 0,93 iki 7,89 ha, o S. Skotnickio 
įpėdiniams palikta 30,36 ha. 1941 m. pavasarį iš dvaro savininkės 
L. Goštautienės atimta visa žemė ir paskirta steigiamam mašinų-ar- 
klių nuomos punktui (38) (planas Nr. 3). 

Naujos valdžios leidimu iš dvaro gautose žemėse kai kurie 
mažažemiai pradėjo statytis namus. Kadangi V. Goštautas buvo 
aukštas Lietuvos valdininkas, okupacinė valdžia jį suėmė ir už- 
darė į Marijampolės kalėjimą. Dvare liko gyventi L. Goštautienė 
ir jos motina L. Skotnickienė, kurios netrukus kažkur pabėgo, 
galbūt į Lenkiją. Vėliau grižo į Marijampolę, nes Liucija norėjo 
būti arčiau kalinamo vyro. 

Rusų pradėtas permainas 1941 m. sustabdė vokiečiai. Pir- 
mąją karo dieną prie dvaro žuvo septyni vokiečių kareiviai, o 
Gulbinavo ir Makauskų kaimuose keletas rusų pasieniečių. Vo- 
kiečių okupacijos metais V. Goštautas vėl sugrįžo į savo dvarą, o 
gyventojams, užėmusiems jo žemę, paliepė pasitraukti. Dvaras 
ėmė atsigauti. Vokiečių valdžia dvaro darbams atlikti skyrė rusų 
karo belaisvių. Kartu su jais dirbo ir samdiniai, kurie už darbo 
dieną dvare gaudavo po 1 markę. Vokiečiai kontroliuodavo dar- 
buotojų skaičių. Jei pagal dirbamos žemės plotą dvaruose buvo 
per daug darbininkų, tai veždavo juos priverstiniams darbams į 
Saksoniją. Iš Piliakalnių dvaro taip pat išvežė keletą vyrų. 

V. Goštautą vokiečių okupacinė valdžia paskyrė Marijampolės 
apskrities viršininku. Dvaro ūkvedžiu dirbo Antanas Gurevičius. 
Tuo metu dvare gyveno L. Skotnickienė. Kartais ilgesniam laikui 
apsistodavo ir L. Goštautienė. 

Makauskų (Piliakalnių) dvaro planas 1940 m. 


1. kašarai 
„ ūkinis pastatas 
„ kluonelis 
„ kluonas 
„ tvarai 
„ magazinas (svirnas) 
„ ūkinis pastatas 
arai 
„ledainė 
„ rūsys 
„ prūdas 
„ sodas 


Planas sudarytas pagal Onos Salatkienės pateiktus duomenis 
Braižė Almantas Babeckas 


Makauskų (Piliakalnių) dvaro 1940 m. 
žemės pertvarkymo planas 

Nr. 3 Makauskų kaimo 
žemės pertvarkymo planas 1941 m. 


6 ks kiba sio es 


S MB 


Sk. 


1944 m. pradžioje mirė L. Skotnickienė. Ji buvo prisakiusi 
dukrai: „Tik nepalaidok manęs gyvos“. Pildydama mamos pra- 
šymą, duktė pasirūpino, kad kiekvieną naktį prie karsto budėtų 
po kelis žmones. Degė daug žibalinių lempų. Buvo suabejota, 
kad galbūt velionė užmigusi letargo miegu, todėl iškvietė gydy- 
toją. Tik šiam apžiūrėjus mirusiąją, įvyko laidotuvės. Velionės 
kūnas su karstu įdėtas į antrą karstą, tada vežimais nuvežtas į 
Liubavo kapines. Ją palaidojo šalia vyro. Laidotuvėse dalyva- 
vo šio krašto dvarininkai, ūkininkai. Ruošti maistą šermenims 
buvo pakviestos net aštuonios šeimininkės. 

Artėjant rusų kariuomenei, visa Goštautų šeima pasitraukė 
į Vokietiją. Prieš išvykdama iš Lietuvos L. Goštautienė ėjo at- 
sisveikinti su kaimynais, o kiti patys atėjo atsisveikinti. Liuci- 
ja buvo geros širdies moteris — jiems padovanojo įvairių dvaro 
daiktų, gėlių. 

Artėjant karo veiksmams vokiečių valdžia stiprino gynybą. 
Buvo kasami apkasai. Prieštankinis griovys tęsėsi nuo Cibavo 
pro Makauskus Liubavo link. Piliakalnių dvare ir pas gyven- 
tojus nakvodavo žmonės, iš tolimesnių kraštų atvaryti kasti 
griovių. Rugpjūčio pradžioje į Liubavo, Akmenynų, Gražiškių 
apylinkes persikėlė fronto linija. Čia karo veiksmai užtruko du 
mėnesius. Frontui pasislinkus tolyn į vakarus, vietiniai gyven- 
tojai sugrįžę į namus rado sunaikintus, sulindusius į žemę, su- 
dygusiomis varpomis javus. Makauskų dvaro laukuose styrojo 
dideli nekirstų rugių ir kviečių plotai. Gyventojai pjovė juos ir 
vežėsi juos kepti duonai, gyvuliams šerti, tikėjosi išlaikyti kirų 
metų sėklai. Kadangi ilgai nebuvo sniego, tai net žiemą dva- 
ro laukuose, pievose ir pelkėse žmonės pjovė nurudusią žolę ir 
vežė į kluonus, šėrė gyvulius. 

Marijampolės archyve saugomas 1944 m. gruodžio 4 d. Liu- 
bavo valsčiaus komisijos protokolas: „Nežinia kur esant Vaclo- 
vui Goštautui, surašytas Makauskų dvaro turtas: mūrinis gyve- 

namasis namas, vidus išplėštas, gyvenimui netinkamas, klėtis, 
molinis-mūrinis tvartas, gyvenamasis namas — kumetynas. Visi 
pastatai dengti čerpėmis. Mūrinis gyvenamasis namas dengtas 
skiedromis. Sėjamoji, traktorius, trys plūgai, trys žagrės, akė- 
čios — ketverios (šešių palų, dviejų palų, vienos palos, medinės 
geležiniais virbalais), ravėtuvas, kultivatorius, arklinis grėblys, 
bulviakasė, velėnoms pjaustyti lėkštės, drapakas, akselinė, kalvės 
ventiliatorius, du priekalai, volas, /uAteris grūdams valyti“ (39). 
1945 m. į Valstybinį žemės fondą paimta 93,5 ha V. Goštautui 
priklausiusios žemės. Kolektyvizacijos metu buvusio Makauskų 
(Piliakalnių) dvaro ir kaimo ūkininkų žemės tapo V. Mickevi- 
čiaus-Kapsuko kolūkio nuosavybe. 

Po karo dvaro kašaruose gyveno „liaudies gynėjai“ Vitalius 
Kazlauskas ir Juozas Vaitiekūnas, kuriuos vėliau partizanai pra- 
dangino Adombalėje. Ilgai Makauskų dvare gyveno S. Skotnickį 
prižiūrėjusi tarnaitė Marija Jakuckaitė. Čia apsigyveno Savulių, 
Vaitiekūnų, Kazlauskų šeimos, o Marija ir Andrius Misiuko- 
niai bei Petronėlė ir Aleksandras Filipovič čia gyveno ilgiausiai. 
1975 m. išsikėlus Misiukoniams, jų namai vykdant melioraciją 
buvo nugriauti, o mirus P. ir A. Filipovič, tėvų namuose gyveno 
sūnus Levas Filipovič. 

Lietuvai atgavus Nepriklausomybę, 88,81 ha buvusios Ma- 
kauskų dvaro žemės susigrąžino JAV gyvenantis Stasys Goštautas. 


S. Goštautas - žymus rašytojas, 

meno ir literatūros tyrinėtojas 
Vaclovo Goštauto giminę pratęsė ir jos vardą garsina sūnus 
Stasys Goštautas, gimęs 1939 m. sausio 3 d. Kaune. Lietuvos 
meno ir literatūros tyrinėtojas, kritikas, filosofijos mokslų dak- 
taras. 1944 m. Stasys su tėvais pasitraukė į Vakarus, 1949 m. iš- 
vyko į Kolumbiją ir 12 metų ten gyveno. Baigė gimnaziją ispanų 

kalba, pradėjo dėstyti meną. 1958-1961 m. dirbo mokytoju Bo- 
gotos mokyklose, 1961-1962 m. studijavo Bogotos Los Andes 
universitete. Nuo 1962 m. gyvena JAV. 1962-1965 m. Fordha- 
mo (Niujorkas) universitete studijavo ispanų, prancūzų ir Pietų 
Amerikos literatūrą, 1966-1968 m. Niujorko universitete baigė 
magistrantūros ir doktorantūros studijas. 1968-1969 m. Har- 
vardo universitete studijavo literatūros kritiką. 1964—1966 m. 
dirbo UPI žinių agentūroje, 1966-1968 m. - Niujorke Lotynų 
Amerikai ispanų kalba leidžiamo žurnalo „Vision“ redakcijoje. 
Nuo 1966 m. bendradarbiavo „Encyclopaedia Britannica“ re- 
dakcijoje. 1968-1977 m. dėstė ispanų ir Lotynų Amerikos lite- 
ratūrą „Wellesley“ kolegijoje, 1977-1980 m. — Bostono univer- 
sitete, 1981-1982 m. — Hiustono Lafajeto kolegijoje. 1972 m. 
apsigynė daktaro disertaciją. 1982-1984 m. Teksaso universi- 
teto literatūros vertėjų sąjungos ALTA vykdomasis direktorius, 
žurnalo „Iranslations Review“ vienas redaktorių, bendradarbia- 
vęs beveik visuose JAV lietuvių kalba leidžiamuose laikraščiuo- 
se ir žurnaluose. Ispanų ir anglų kalba JAV ir Pietų Amerikoje 
paskelbė straipsnių bei knygų apie dailę ir literatūrą. Anglų kal- 
ba sudarė įvairiomis pasaulio kalbomis 1911-1989 m. skelbtų 
publikacijų apie M. K. Čiurlionį rinktinę „Čiurlionis: tapytojas 
ir kompozitorius“. 

Nuo 1979 m. PEN klubo Emigrantų centro JAV valdybos 
narys, atstovavo lietuvių rašytojams PEN suvažiavimuose Bar- 
selonoje, Rio de Ženeire, Karakase, Niujorke, Madeiroje, Mek- 
sikoje, Bogotoje ir kt. Parašė knygų apie dailę ir literatūrą ispa- 
nų, anglų ir lietuvių kalba. Bendradarbiauja žurnaluose „Aidai“, 
„Metmenys“, „Lithuanus“, „Amerikos lietuvis“, „Draugas“ ir kt. 
Lietuvai atgavus Nepriklausomybę, dėstė žurnalistiką ir ispanų 
kalbą Kauno Vytauto Didžiojo universitete, kuriame įkūrė Žur- 
nalistikos katedrą. 2008 m. Lietuvoje S. Goštautui paskirta kul- 
tūrinė spaudos darbuotojo premija (40). 2009 m. buvo atvykęs 

į Marijampolę. Dalyvavo susitikime su Marijampolės apskrities 
viršininke Birute Kažemėkaite. Domėjosi apskrities istorija, nes 
jo tėvas buvęs Marijampolės apskrities valdytojas. Dažnai lanko- 
si Lietuvoje ir Liubavo seniūnijos Makauskų dvare. 


Makauskų dvaro paveldėtojo 
S. Goštauto prisiminimai 


Nelabai daug ką prisimenu apie savo vaikystę Lietuvoje, nes 
iki pasitraukimo į Vakarus man nebuvo nė penkerių metų. Ta- 
čiau tai, kas užsifiksavo atminty, išliko visam gyvenimui. 

Vienas pirmųjų prisiminimų, kai kažkas prikėlė mane vidur- 
naktį ir davė skaniai pavalgyti. Kodėl vidurnaktį? Kada tai buvo? 
Dvi moterys atėjo manęs iš kažkur pasiimti ir palydėjo ar par- 
vežė į namus. Viena buvo vyresnė. Aš nežinojau, kad tai mano 
močiutė. Aš vos dvejų metų buvau saugojamas tarnaitės, kurios 
vardas Marijona. Įdomu, kad visos tarnaitės, kurias prisimenu, 
buvo Marijos. 

Daug ko tada neišmaniau ir negalėjau suprasti. Dabar su- 
simąstau ir prisimenu vaikystę, prabėgusią kažkur tarp karų, 
bombų sprogimų. Tada aš visiškai neturėjau jokio supratimo, 
kas yra karas, pabėgėliai, belaisviai, kareiviai, bet man viskas 
buvo įdomu. 

Prisimenu, kai mama mane parsivežė traukiniu iš Varšuvos 
(cen mane buvo išvežusi tarnaitė) į Vilnių ir automobiliu važia- 
vome pas tėvą į Marijampolės ligoninę. Tėvas pirmosios sovietų 
okupacijos metais, rodos, po apendicito operacijos gulėjo ligo- 
nineje. Sovietai tučtuojau jį suėmė ir nugabeno į kalėjimo 1a- 
voninę, nes nemanė, kad jis išliks gyvas. Bet išgyveno... Mama, 
kaip ir visos moterys, kurių vyrai buvo suimti, stovėjo su maisto 
maišeliais prie kalėjimo durų laukdama ir tikėdamasi, kad gal 
kaip nors pasiseks perduoti nors trupinėlį duonos. 

Tardytojas Aronas Greisas, apie kurį vėliau sužinojau iš tėvo 
pasakojimų, 1940-1941 m. buvo Marijampolės apskr. operaty- 
vinis įgaliotinis. Pasak tėvo, tai bjaurus žmogus, kuris naktimis 
pasistatęs nuogą savo auką tardymo izoliatoriuje, nesvarbu, šilta 
ar šalta, valandų valandas tardydavo, lyg neturėtų ką daugiau 
veikti. Kartais jidiš kalba pats postringaudavo arba klausydavo 
mano tėvo anekdotų jidiš kalba, mat tą kalbą jis mokėjo. Beje, 
tėvas kalbėjo lenkiškai, vokiškai, rusiškai, ispaniškai, tik angliš- 
kai nemokėjo, didžiavosi kalbėdamas žemaitiškai. 

Tėvas kalėjime praleido visus metus. Kai birželio 22 d. prasi- 
dejo karas, visi sargybiniai pabėgo, palikdami kalinius uždary- 
tose kamerose. Dėl greito vokiečių puolimo rusai nespėjo išvež- 
ti ar sunaikinti kalinių. Tėvas pamatęs, kad kalėjimo sargybiniai 
pabėgo, suprato, jog prasidėjo karas, ir nutarė išsilaužti iš kalė- 
jimo. Bombos krito Marijampolės mieste ir kalėjimą galėjo su- 
bombarduoti. Turėdamas karinės patirties, jis su vyrais surado 
būdą ištrūkti ir išsigelbėjo. Paskui per radiją išgirdo laikinosios 
valdžios pranešimą, kuris skelbė, kad visi valdžios tarnautojai 
grįžtų į savo darbovietes. Tėvas pradėjo dirbti Marijampolės 
apskrities viršininku. Šias pareigas ėjo iki 1944 m. Žinau, kad 
jis tuo laikotarpiu nuo vokiečių išgelbėjo nemažai žmonių, tarp 
jų vyskupą Vincentą Brizgį. Buvo ir daugiau kunigų bei vei- 
kėjų, rusų, lenkų, kuriems vienais ir kitais būdais tėvas sudarė 
galimybę pasislėpti. Deja, buvau per mažas, kad suprasčiau, kas 
tada darėsi. Žinau, kad mama ruošdavo specialius pietus vo- 
kiečių viršininkams, kai reikėdavo ką gelbėti. Mama ir vėliau 
kartais apie tai kalbėdavo. 

Kai man buvo ketveri metukai, mūsų šeima gyveno Mari- 
jampolėje, čia tėvai nuomojo butą. Atsimenu, kai tėvas, pač- 
męs mane už rankos, vesdavosi pasivaikščioti. Mudu visados 
pasukdavom gatve, vedančia link baltos bažnyčios su aukštu 
bokštu. Man ji atrodydavo labai įspūdinga. Tie pasivaikščio- 

jimai būdavo įdomūs, nes daug ką tėvas papasakodavo, supa- 
žindindavo su supančiu pasauliu. Aš, kaip vienintelis vaikas 
šeimoje, neturėjau su kuo nei pasikalbėti, nei pažaisti. Bet, 
būdavo, kartais išbėgdavau į kiemą ant žolės, kur susirinkdavo 
daugiau bendraamžių. Čia turėjau tikrai gerą progą išmokti 
kalbėti savo draugų kalba — vokiečių, lenkų. Tai mano pir- 
mosios kalbos, išmoktos kieme. Prancūzų kalbos mane mokė 
mama. Man girdint tėvai kartais kalbėdavo viena ar kita kal- 
ba. Kartą tėvas pasakė mamai, kad laikas vaikiščiui išmokti 
lietuviškai. Dabar suprantu, kad man lietuvių kalba nebuvo 
pirmoji, o kokia ketvirta. Nesuprantu, kodėl tėvui šovė į galvą 
mokinti mane lietuviškai tuo laiku, kai jau grėsė pavojus bėgti 
iš Lietuvos. Man visai nerūpėjo išmokti dar vieną kalbą, bet tai 
nebuvo sunku. Nesimokiau iš vadovėlių, bet nuo to laiko tėvas 
su manim kalbėdavo ne lenkiškai, o lietuviškai, taip ir išmo- 
kau. Pagal anų laikų tradiciją tėvai rašė gudų, lenkų, lotynų, 
prancūzų kalbomis. 

Marijampolėje tuo laiku maišėsi visokių žmonių - kareivių, 
belaisvių. Jie buvo įvairių tautybių: lietuviai, lenkai, žydai, vo- 
kiečiai. Tik aš, mažas vaikas, niekaip negalėjau suvokti, kas, kur 
ir kodėl vyksta. Tada nesupratau, kodėl gatve varė ilgiausią eilę 
žmonių, nežinojau, kad jie kaliniai, ir nesuvokiau, kodėl juos 
varo ištroškusius ir išbadėjusius. Mama man su tarnaite duo- 
davo mažą kibiriuką vandens ir puodelį, kad duočiau jiems at- 
sigerti, ir pridėdavo padėklą priraikytos duonos. Suimtiesiems 
bandydavo pagelbėti ir kiti gyventojai. Mama mane siųsdavo, 
nes, matyt, manė, kad mažo vaikiščio vokiečiai nenuskriaus ir 
nenustums. Atsimenu, porą kartų mane vokiečiai pavarė, bet 
dažniausiai man visai gerai sekdavosi ir patikdavo dalinti duo- 
ną ir vandenį. Aš jaučiausi toks svarbus, tik prisimenu, kad 
kartą tėvas mane išbarė už tokį pavojingą darbą, nors čia buvo 
mamos sumanymas. 

Toli nuo Lietuvos 


Tėvas labai mėgo ūkininkauti, tad radęs progą į mūsų Piliakal- 
nių dvarą važiuodavo mašina. Ji buvo su dideliu juodu kaminu. 
Aš laiką leisdavau prie prždo, jame maudydavausi, bėgiodavau po 
nepaprastai gražų sodą, pasiskindavau įvairių uogų, vaisių. Vie- 
nas paskutinių prisiminimų iš Lietuvos, kai tėvas paliepė: „Eik, 
pasiskink vyšnių, nes turbūt greitai tokių negausi". Aš jų prisi- 
skyniau. Netrukus buvom pasiruošę važiuoti su nežinau kiek ve- 
žimų, traukiamų arkliais. Tėvas paklausė, kaip aš noriu važiuoti, 
su juo automobiliu ar su arkliais. Aš, be jokios abejonės, pasirin- 
kau arklius, nes visada juos mėgau. Sėdau į vežimą. Man turbūt 
buvo įdomiau su Gavėnų Arvydu, nes galėjau žaisti. Sėdėjau ant 
Magdalenos Gavėnienės kelių ir norėjau griebti vadžias, bet ji 
man neleido (aut. past. — M. Gavėnienė, dabar JAV gyvenanti 
Marijampolės garbės pilietė, meno mecenatė Magdalena Birutė 
Stankūnė-Srankūnienė). Kartu važiavo Pranas Gavėnas, su ku- 
riuo tėvas susipažino Marijampolės kalėjime ir kuris jam parūpi- 
no išvykimo į Vokietiją dokumentus. Tėvui ši kelionė buvo labai 
skaudi. Jis suprato, kad išvykstam ilgam, o privažiavęs Prūsijos 
sieną apsiverkė, nes nujautė, kad jau nebegrįš. Mama bandė ra- 
minti, bet tėvas žinojo: pervažiavus sieną- kelio atgal nėra. 

Vokietijoje gyvenome Regensburgo, Viurcburgo, Sigliungo 
darbo poilsio stovyklose. 1945 m. vasario mėn. britai naktį su- 
bombardavo visą Viurcburgo miestą. Aš išėjau su pižama vidury 
žiemos ir žiūrėjau, kaip ant kalno degė pilis. Tada dingo mūsų 
daiktai, dokumentai, nuotraukos. Miunchene tėvai nutarė nuo- 
moti butą ir gyventi atskirai. Nors pagal metus buvau per mažas, 
Augsburge išlaikiau egzaminus ir pradėjau mokytis aukštesnėje 
klasėje negu man, mažam kaip nykšukui, priklausė pagal amžių. 
Besimokydams turėjau problemų, buvau didelis nenuorama, 
nemokėjau bendrauti su bendraamžiais. 

Atsimenu, kaip kartą įsiprašiau skautų, kad priimtų mane 
dalyvauti iškyloje kažkur prie ežerų Bavarijoje. Lietuviai priė- 
mė, globojo ir net leido paburiuoti laivą, kurį aš per neatsar- 
gumą apverčiau ir visi atsidūrėm vandeny. Aš dar nemokėjau 
plaukti, bet kažkas mane ištraukė iš vandens. Bendražygiai dėl 
tokio nevykusio elgesio supyko ir paliko mane ant kranto. Tė- 
vai sužinoję davė tiek pylos, kad net visi kaimynai girdėjo. Už 
per griežtą bausmę kažkas tėvą apskundė. Atsimenu, kad jis 
gavo kvietimą į miesto savivaldybę pasiaiškinti dėl netinkamo 
elgesio su sūnumi. Teko kartu eiti ir man. Tėvas pamokė, kaip 
aš turėsiu meluoti. Rodos, pareigą gana sėkmingai atlikau, nes 
tėvas negavo jokios baudos. 

Netrukus su tėvais iš Vokietijos išvykome į Pietų Ameriką — 
Kolumbiją. Tėvas, palikęs mane jezuitų gimnazijos bendrabuty- 
je, su mama iškeliavo vadovauti tropikų ūkiui. Todėl visą moky- 
mosi gimnazijoje laikotarpį man teko gyventi bendrabučiuose. 
Jeigu iki dešimt metų gyvenau vienas be draugų, tai kitus dešimt 
metų turėjau jų net per daug ir nemokėjau su jais sugyventi. Tai 
ne tik vienturčio sūnaus šeimoje tragedija, nes mama per daug 
manimi rūpinosi, prižiūrėjo, bet ir žmogaus, kuris nemokėjo 
bendrauti su savo bendraamžiais. 

Jau buvau vienuolikos metų, vadinasi, pakankamai protingas, 
mokėjau ispaniškai. Jėzuitai negalėjo su manimi susitvarkyti ir už 
nedrausmingumą, išdykavimą išmetė iš Medeljino gimnazijos. Jų 
nuomone, buvau nesuvaldomas peštukas. Likimo ironija — aš po 
septynerių metų čia dirbau dėstytoju. Bet ką daryti 11 metų vai- 
kui, išmestam iš mokyklos? Labai bijojau tėvų. Nutariau pabėgti į 
džiungles. Buvau prisiskaitęs ir Žiulio Verno romanų, ir apie Ro- 
binzoną Kruzą, ir apie piratus, todėl nutariau juos pamėgdžioti. 
Drąsos man tikrai netrūko ir tikėjau, kad nieko blogo neatsitiks. 
Nutariau džiunglėse apsigyventi visam gyvenimui, kad nuogas ga- 
lėčiau maudytis kokiam kriokly ir nereiketų nei rūbų, nei jokių 

daiktų. Tada susiradau kelią, kuris vedė į Amazonės džiungles. 
Taip prasidėjo mano avantiūra per visą Kolumbiją. Policija manęs 
ieškojo, nerado, o visi laikraščiai ir žurnalai aprašė, kad vargšas 
berniukas buvo pavogtas ir dingo. Tuo metu aš keliaudamas su- 
sirasdavau trumpalaikio darbo. Baigiantis dienai, gaudavau šiek 
tiek pinigų. Aš buvau patenkintas, nes man visai gerai sekėsi. Bet 
būdavo dienų, kai nerasdavau jokio darbo, tada parke miegoda- 
vau pusiau alkanas, bet niekad neprašydavau, kad kas nors man 
duotų valgyti. Po ilgų klajonių buvau sugalvojęs grįžti namo, bet 
patekau į policijos rankas. Išlaukiau uždarytas gal savaitę, kol tė- 
vas atvažiavo pasiimti. Niekas, net mano tėvai, negalėjo patikėti, 
kad aš pats savo valia buvau pabėgęs. 

Kolumbijoje tėvas ieškojo darbo. Turėdamas administracinio 
darbo patirties, buvo pasamdytas valdyti milžinišką atogrąžų 
ūkį, kuris turėjo labai daug žemės. Norint nuvykti iš vieno galo 
į kitą, reikėdavo lėktuvo. Neilgai jis ten dirbo, nes pirmiausia 
nežinojo tropikų subtilybių, nemokėjo kalbos ir nesuprato vie- 
tinių darbininkų skirtingo būdo. Tėvo gabumai buvo pamesti 
tarp tropikų palmių ir bandymo tvarkyti žemės ūkį kaip Lietu- 
voje. Tūkstančiai galvijų, kuriuos vienąkart per mėnesį reikėjo 
apžiūrėti, suskaičiuoti, pagydyrti, susipažinti su prieaugliu... Tai 
buvo per sunku europietiško ūkio atstovui, tad tėvas tiesiog iš 
ten pabėgo ir grįžo į Medeljiną, kur jo laukė daugybė naujų 
egzotiškų projektų. 

Jis nutarė ieškoti darbo mieste. Kaip tik prireikė mokytojo 
vienam iš turtingiausių Medeljino miesto jojimo klubų „Club 
hipico". Tėvas prižiūrėjo arklius ir mokė klubo lankytojus joti, 
šokinėti su žirgais per kliūtis ir pan. Šito sugebėjimo buvo iš- 
mokęs tarnybos metu Lietuvos kariuomenėje. Man tai buvo 
rojus, nes veltui gaudavau pajodinėti geriausiais žirgais. Tėvas 
tame klube dirbo dvejus metus. Palikęs šį darbą, jis norėjo grįž- 
ti prie savo mėgstamo darbo žemės ūkyje, tik šį kartą rinkosi 

ne tropikus, bet ūkį kalnuose. Išsinuomotame ūkyje man teko 
pirmą kartą važiuoti traktoriumi, kirsti kopūstus, pjauti žolę ir 
prižiūrėti darbininkus. Čia tėvui gerai sekėsi, bet viską sujaukė 
jo partneris lietuvis, kuris, pasinaudodamas tėvo patiklumu, jį 
apgavo. Tėvas vėl atsidūrė samdinio vietoje. 

Praėjus keletui metų, tėvas įsikūrė gražiame kalnų miestely- 
je Manizales. Ūkis buvo užmiestyje. Gerai prisimenu eukaliptų 
alėjas, karvių išmindžiotas pievas. Įsiminė man patikėti vasaros 
darbai — reikėdavo kiekvieną rytą sverti pieną, sugalvoti karvėms 
naujus vardus. Ten mano tėvas susikirto su vienu bernu, kuris 
norėjo jį nudėti su machete, bet tėvas, kaip pats sakė, ne veltui 
buvo išmokęs džiudžitsu veiksmų. Būdamas 55 metų sugebėjo 
apginti savo gyvybę. Nepamenu, kiek metų jam teko ten dirbti, 
bet netikėtai jis nusprendė persikelti į Cali, kur, kaip ir Maniza- 
les, lietuvių beveik nebuvo. 

O aš pramokau gerai kalbėti ispanų kalba ir net gavau prizą 
už vieną esė, parašytą kolegijoje ispaniškai. Tada supratau, kad 
turiu talentą rašyti. Grižęs į Medeljiną, būdamas 16 m., pradė- 
jau rašyti į „El Colombiano", svarbiausą miesto laikraštį. Rašy- 
davau apie viską, nors, rodos, mano pirmi straipsniai buvo apie 
filmus, nes kaip tik tuo metu vyko rusų filmų festivalis. Būda- 
mas 22 m., šį tą buvau pasiekęs — išleidęs dvi knygas, dažnai 
rašydavau straipsnius kultūrinėmis temomis. 

Pusę metų prieš išvykstant iš Kolumbijos, tėvas išgelbėjo man 
gyvybę. Kažkas man miegančiam trenkė lygintuvu į veidą ir sti- 
priai sužeidė. Mane be sąmonės tėvas skubiai nuvežė į Bogotos 
ligoninę. Du daktarai, kurie neseniai buvo baigę stažuotę Mi- 
nesotoje, padarė operaciją. Po keleto dienų sužinojau, kas man 
nutiko. Gyvybę daktarai išgelbėjo, tik dar ilgai neleido pasižiūrėti 
į veidrodį, taip buvo sumaitotas mano veidas. 

Vienas iš Bogotos universitetų pasiūlė stipendiją ir mokytis 
JAV. 1962 m. nutariau baigti mokslus universitete ir sugrįžti į 

Kolumbiją dėstyti tame pačiame universitete. Per JAV ambasadą 
gavau vizą. Pradėjau studijuoti Niujorke Fordhamo universite- 
te, tuo pat metu dirbau vienoje UPI žinių agentūroje. 1962 m. 
į Čikagą atvyko abu tėvai. Čikagoje jie susitikdavo su prelatu 
M. Krupavičiumi, P. Plechavičiumi ir daugeliu kitų Lietuvos 
išeivijos veikėjų. Tais pačiais metais tėvas mirė. 

Mama iki pasitraukimo iš Lietuvos buvo namų šeimininkė, 
bet kartu ir aktyvi bendruomenės veikėja, užsiėmė labdaringa 
veikla. Mums gyvenant Vokietijoje, dirbo įvairius darbus, nes 
reikėjo išlaikyti šeimą. Kolumbijoje vėl jai teko šeiminkės vai- 
dmuo, padėjo tėvui valdyti milžiniškus ūkius. Medeljine vadova- 
vo jojimo klubo valgyklai, priimdavo svečius. Jos rūpestis buvo 
prižiūrėti darbininkus ir išmokėti jiems algas. 

Mama turėjo poetišką sielą, labiau mėgo gyventi savo susikur- 
tam pasauly, negu rūpintis kasdieniškais dalykais. Ji buvo gilios 
dvasios ir trapaus kūno žmogus, mylėjo gamtą, muziką, meną 
ir literatūrą. Klausydama H. von Karajano diriguojamų orkes- 
trų muzikos ar skaitydama V. Mačernio, A. Kamiu, D. Mondo, 
T. de Kardino kūrybą užmiršdavo net pavalgyti. 

Po tėvo mirties porą metų gyveno Čikagoje, vertėsi dirbdama 
lietuviškose parduotuvėse. Persikėlusi gyventi pas mane į Niu- 
jorką iki pensijos prižiūrėjo namus ir įstaigas. Gyveno Manhete- 
ne, čia ir mirė 1974 m. Palaidota Cypress Hills kapinėse, kurio- 
se laidojami lietuviai. 


Goštautų giminės genealogija 
Giminės istorinės šaknys siejamos su Barboros Radvilaitės 
pirmuoju vyru Stanislovu Goštautu. Goštautai užima reikš- 
mingą vietą XIV-XVI a. LDK valstybėje. Lietuvos centriniame 
valstybės archyve yra sovietų sudaryta slapta Goštautų giminės 
kartoteka. Ten tarp kitų asmenų yra minimas ir mano tėvas 
V. Goštautas. Stebėtina, kad autentišką Goštautų giminės gene- 

aloginio medžio kopiją radau Paryžiuje, kai 1999 m. aplankiau 
labai tolimą giminaitį Pierre Gochtovtt. 

Dar yra lenkiškas genealoginis medis, sudarytas 1837 m., pa- 
tvirtintas 1904 m. bajorų susirinkime. Ten buvo įrašytas mano 
senelio Vladislovo Petro Goštauto vardas. Iš jo augintų dešim- 
ties vaikų mano tėvas buvo aštuntas vaikas šeimoje. Giminės 
kilmės istoriją išspausdino „Naujoji Romuva" 2001 m. (41). 

2000 m. vasarą Goštautų giminės palikuonys susirinko 
Ignalinoje. Atvyko iš viso pasaulio apie 200 žmonių, kalban- 
čių angliškai, prancūziškai, lenkiškai, itališkai, ukrainietiškai ir 
kt. kalbomis, skirtingai rašomomis pavardėmis. Per Goštautų 
giminės susitikimą P. Gochtovtt parengė — nė kiek neperde- 
du — septynių metrų genealoginį labirintą, kuriame kiekvienas 
dalyvis galėjo rasti savo šaką. Goštautų giminės genealoginiame 
medyje yra ir V. Goštauto šaka, vadinama raseiniške. Mano gi- 
minaičiai išsibarstę po Rusiją, Lenkiją ir Amerikos kontinentą. 
Ši šaka atsiskyrė nuo žymios Goštautų giminės maždaug XV a., 
kai Lietuvos kanclerio Jono Goštauto brolis Albertas Goštautas 
susipyko su karaliumi ir pasitraukė į Žemaitiją. Alberto anūkas 
Andrius davė pradžią dviem Goštautų šakoms: Jurgio — Rasei- 
nių ir Jokūbo — Kėdainių. 

Beje, daug kam kyla klausimų, kur dingo Goštautų dvarai, 
pastatai ir sodai. Atsakymas paprastas: pagal anų laikų tradiciją 
tik tiesioginė giminės šaka paveldėdavo turtą ir dėl to net 258 Al- 
berto Goštauto dvarai tapo Žygimanto Augusto nuosavybe. Kiti 
Goštautų dvarai buvo atimti po 1830-1831 m. ir 1863-1864 m. 
sukilimų. 

Kalvarijos bibliotekos 
darbuotojos prie išlikusio 
Makauskų dvaro pastato. 
2010 m. 


Liucijos ir Stanislovo 
Skotnickių kapas senosiose 


Liubavo kapinėse 


PAGRAUŽIŲ DVARAS 


i ka seniūnijos Pagraužių kaimo gyvenvietėje, kuri var- 
dą gavo nuo pro šalį tekančio Graužės upelio, dar galima 
pamatyti buvusio dvaro pakajų nedidelį fasado fragmentą — te- 
rasą su arkomis. Dvaras statytas XIX a., o gal net XVIII a. pa- 
baigoje. Nebuvo jis architektūros įžymybė, bet apylinkę puošė. 
Dar nesunkiai galima atsekti dilgėlėmis, vilkdalgiais ir žilvičiais 
apaugusius buvusio gyvenamojo pastato pamatus. Vos įžiūrimas 
į sodo gilumą pietų pusėn vedęs takas, kažkada apsodintas bal- 
tosiomis akacijomis, alyvomis, bijūnais. Čia išlikusios kolūkių 
laikais iškastos kelios daubos, kuriose ir dabar laikosi vanduo. 
O kur dar kuplių liepų alėjos apsuptas bei seniai žole užžėlęs 
įvažiavimas, kuriuo pardardėdavo į savo dvaro valdas šeiminin- 
kas. Sunku įsivaizduoti, kad vienoje ir kitoje rūmų pusėje būta 
didžiulių gėlynų, išpuoselėtų takelių. 

Dar ir dabar vietiniai žmonės išlikusį sodą vis dar vadina 
dvaro sodu. 


Pagraužiai istorijos dokumentuose 


1622 m. Alytaus didgiryje į pietryčius nuo Gražiškių kuria- 
mi kaimai: Pagraužiai, Beviršiai, Aleksandravas (42). Pagraužius 
1660 m. valdė Kozmickis (43). Šis dvaras įkurtas anksčiau už 
Trempinių dvarą. Dvarų įsikūrimui didelę įtaką turėjo Merkinės 
girininkijos valdose prie Vižainio esančių Sudavijos, Kreivėnų 
dvarų valdytojų noras plėsti įtakos ribas. Tai padaryti buvo len- 
gviau, nes Trempiniai ir Pagraužiai buvo Nemunaičio didgirio 
pakraštyje. Kovojant dėl įtakos naujose vietose, ne kartą kildavo 
konfliktų, kurie užregistruoti 1677-1679 m. Trakų pilies teis- 
mo knygose. Kalvarijos gimnazijos istorijos mokytojas Alvydas 
Totoris surado 1677 m. balandžio 25 d. įrašą, kuriame užfik- 
suotas Kreivėnų dvaro savininko skundas Trakų pilies teismui 

dėl Pagraužių dvaro savininko padaryto nusikaltimo: „Skundėsi 
ir protestavo Trakų vaivadijos žemininkas Kijevo pastalininkis 
ponas Jonas Juozapas Zankevičius ir jo žmona ponia Marijo- 
na Tvarogovska, buvusi Jonienė Rikačevska, o dabar Jonienė 
Zankevičienė, dėl didelės skriaudos ir žalos, kurią jiems padarė 
Tartu pastalininkis ponas Juozapas Černikas ir jo žmona ponia 
Kristina Volčkova Černikienė. Būtent 1677 m. balandžio 22- 
ają, per patį vidurnaktį, atvažiavę į besiskundžiančiųjų dvarą, 
vadinamą Kreivėnais (Kreywiany), pagrobė jų kiemą saugojusį 
pavaldinį Česiuką Rindalą ir nusivežė jį į savo dvarą, vadinamą 
Pagraužiais (Pograwže). O kai balandžio 22 dieną nukentėjusieji 
su ponu Petru Grodzievskiu atvykę pas pagrobėją pareikalavo 
grąžinti pagrobtąjį pavaldinį, šis ne tik kad nenorėjo grąžinti, 
bet dar ir grasino atvykėlius mirtinai primušti, o jų dvarą sude- 
ginti. Visa tai į Trakų pilies teismo knygą surašyta“ (44). 

Ten pat rastas ir antras įrašas - Ukmergės pavieto teismo pa- 
reigūno Jono Danovskio reliacinis kvitas dėl J. J. Zankevičiaus ir 
J. Černiko bylos: „Aš, Jo Karališkosios Malonybės Ukmergės pa- 
vieto teismo pareigūnas, pasitelkęs bajorą poną Jurgį Piščikovskį 
ir poną Jokūbą Dimšą, remdamasis pono Juozapo Zankevičiaus 
ir jo žmonos Marijonos Tvarogovskos Zankevičienės skundu, 
nuvykau į pono Juozapo Černiko dvarą, vadinamą Pagraužiais 
(Pograwze), ir pareikalavau nedelsiant grąžinti pagrobtąjį. Ponas 
Juozapas Černikas greitai pagrobtąjį paleido, o grasinimus pri- 
mušti bei dvarą sudeginti neigė. Taigi ką aš, Ukmergės pavieto 
teismo pareigūnas, bei mano padėjėjai matėme ir girdėjome — 
viską į teismo knygą surašėme. Rašyta Pagraužiuose“ (45). 

Iš šio dokumento kiekvieno komisijos nario parašų ir asmeni- 
nių antspaudų galima mustatyti, kad J. Danovskis buvo pakan- 
kamai raštingas pareigūnas, ko negalima pasakyti apie kitus du. 

J. Totoraičio knygoje „Sūduvos Suvalkijos istorija“ nurody- 
ta, kad 1744 m. Liubavo parapijoje buvo šie dvarai ir kaimai: 

Pagraužiai, Pašešupys, Vulka (Volkovizna), Kupavas, Smolnica, 
Kreivėnai, Novasodai, Klynavas, Skaisčiai, Trempiniai, Bevir- 
šiai (46). 1765 m. liustratoriai rašė: „Dvaras ir kaimas Pagrau- 
žiai yra Nemunaičio girinkijoje, Liubavo parapijoje, užima 15 
valakų ir 77 margus žemės. Šį laikinį anksčiau valdė sutuoktiniai 
Mykolas Sperskis ir Karolina Viežbickaitė. Karaliui Augustui III 
sutinkant juodu laikinį perleido sutuoktiniams Asanui Ulonui 
ir Marijai Adzikytei. Kaime yra 5 valstiečiai, dirbantys po dvi 
dienas savaitėje“. Lentelėje pateikti 1765 m. duomenys apie 
Pagraužių dvaro pajamas (47). 


vilniškių 


iš viso 40 21: 


|Rugių statinių "pusketvirtos |Po 1621 

Miežių vilniškių "pusantros „po 1271 išviso 18 zl | 
statinių | 

Avižų VBIškių 3ir3/4 po 871 išviso 30 zl | 
statinių | | 

Is vilniškių trys šešio- | M 

„Žirnių statinių lerukės po 162 | iš viso 3 Zl | 

Š "vilniškių "trys šešio- "iš viso 

Grikių "statinių "liktukės po2d 1,15 zl 

„Prišienauta Uk 'po 221 išviso 40721 

Le gg išviso 50 21 

Iš valstie- | 

čių, kurie iš viso 

nevažiuoja į po 10 50 21 

prekybines | | 

keliones | 

Iš viso pajamų |232,15 4 | 

Tų pačių metų duomenys apie išlaidas: „Už valstiečius že- 
mės valdytojas sumoka žieminio mokesčio 18 zl, kitos išlaidos — 
72,15 zl, kvartos mokestis — 40 l, lieka 120 zI“ (47). 

1800 m. Pagraužių kaime buvo 7 valstiečių dūmai (48). 
1923 m. Pagraužių dvare gyveno viena šeima — 9 žmonės, o 
Pagraužių kaime šešios šeimos — 45 žmonės (49). 


Dvaro žemės pertvarkymas 


Pagraužių dvaro sodo viduryje apaugusios medžiais, krū- 
mokšniais iki šių dienų yra išlikusios Hanų (aut. past. — kai kur 
dokumentuose rašoma Kanų) giminės kapinaitės. Pasak vieti- 
nių gyventojų, jos ne vieną kartą kasinėtos, siekiant rasti kažką 
vertinga. Išlikę du nedideli paminklai, kurių užrašų jau neįma- 
noma perskaityti. Sodo pietvakarinėje pusėje akmeninės tvoros 
likučiai žymi buvusias prūsų kapinaites. Vietiniai gyventojai 
prūsais vadino vokiečius, sukūrusius šeimas su lietuvaitėmis. 
Pagraužiuose tai buvo Dominas, Erbstas. Lenko ir lietuvaitės 
šeimos narius vadino mozūrais. 

1920 m. kilus Lietuvos ir Lenkijos kariniam konfliktui, lenkai 
siekė užvaldyti Pagraužius, dvare buvo jų karių, tačiau to padaryti 
jiems nepavyko. Dar ir dabar gyventojai prisimena ano meto kalbas, 
kad „du lietuviai pašaudė, pašaudė ir dingo čia visi buvę lenkai“. 

Pagraužių dvaras iki reformos „turėjo 234 ha tinkamos nau- 
doti žemės (sodybos, ariama, pievos, miškas), netinkamos (keliai, 
vandens telkiniai) — 4 ha. Iš viso 238 ha“ (51). 1924 m. įvykdyta 
dvaro, kurį valdė Stasys Hanas ir Julijona Hanienė, žemės par- 
celiacija. Dvarui palikta 85 ha žemės. „Iš nusavintos žemės tarp 
Pagraužių ir Trempinių kaimų buvo įkurtas Saulėgrąžių kaimas, 
kurį sudarė šeši naujakuriai-savanoriai. Jie gavo po 13 ha žemės 
(50)“. Kaimui Saulėgrąžių vardą davė todėl, kad tą dieną, kai ma- 
tavo savanoriams žemę, švietė labai skaisti saulė. Apie 1951 m. 
kaimas išnyko, nes dėl sovietų represijų neliko gyventojų. Tik 

po 1990 m. buvusiems gyventojams atgavus teises į turėtą žemės 
nuosavybę, vėl sugrąžintas Saulėgrąžių kaimo vardas. 

Pagraužių dvaro žemė iki 1924 m. reformos ribojosi su šių 
žemės savininkų sklypais (planas Nr. 4): 

AB Pagraužių k. Antano Radzevičiaus; BC Pagraužių k. Prano 
Geldoto; CD Pagraužių k. Miko Urbanavičiaus; DE Klinavo k. 
Jono Barkevičiaus; EF Klinavo k. Jono Jungaičio; FG Jurgiškių k. 
Juozo Balulio; GH Jurgiškių k. Silvestro Burbos; HI Jurgiškių k. 
Juozo Taubos; IJ Jurgiškių k. Jono Jurgelio; JK Jurgiškių k. Jurgio 
Karaliaus; KL Pajaujų k. Juozo Pečiulio; LM Pajaujų k. Juozo 
Tarefenbacho; MN Beržynų k. Marės Žiurienės; NO Beržynų k. 
Juozo Sabaliausko; OP Beržynų k. Marės Žiurienės; PR A. ir 
J. Murauskų; RS Beržynų k. Sakalausko; ST Trempinių k. J. An- 
dziulevičiaus; TU Trempinių k. Kosto Babecko; UV Trempi- 
nių k. Juozo Venclovo; VY Trempinių dvaro; YZ Trempinių k. 
Jurgio Karasevičiaus; ZX Trempinių dvaro; XA Trempinių k. 
Alekso Račylos. 


Lentelėje pateikti duomenys apie Pagraužių dvaro žemės pa- 


Žemės savininko Sklypo Nr. ių | 
Loa as i 2 | dydis (ha) 
Vincas Sinkevičius | : S a S, 
| Jonas Dadurkevičius || | | 5 | | | 13 | 
Vladas Jacevičius | | 7 1 BO 
| Vincas Didvalis L LB 
| Jonas Augustaitis || 13 (LL. MLE 
„Jonas Kabelka | 15 | | B | | 
" Vladas Balcierius "1 8 | 
Andrius Berteška * 2 7 | 
| Aleksandras Račius 2 7 | 

Nr. 4 Pagraužių dvaro parceliacijos planas 1924 m. 


| Ona Kabačiauskienė “ A “2 

| Pranas Gibas | 0 8 8 
Motiejus Anckaitis | 6 L 

| Kostas Anelauskas | dk 8 
Stasys Karasevičius | bi 10 LŽ 

: Pranas Černiauskas 0 | 2-1 2 

| Jonas Jungaitis | "me m m ALT 
"Silvestras Burba | | 14 17 
„Vincas Simatauskas || L L 2 | 
| Juozas Pečiulis || | 20 | || 2 Ė 
Pradžios mokyklai 1 Ž. * 1 1 
Valdžios ž žinioje || 21. | 81 


Iki kurių metų S. Hanas valdė š šį Puzų saikų, archyvuo- 
se pavyko rasti trumpą įrašą, kad Pagraužių dvaras priklauso 
S. Hanui ir jo įpėdiniams Stasiui Hanui ir Marijai Norkevičie- 
nei (52). Stasys ir Marija buvo brolis ir sesuo, kuriems galėjo 
atitekti dvaras. Keletas kalbintų gyventojų pateikė skirtingus 
faktus. Vieni sakė, kad Stasys Jakubauskas Pagraužių dvarą nu- 
pirko iš Ksavero Norkevičiaus (aut. past. — Marijos Norkevi- 
čienės vyro), kuris jį pardavęs su šeima išvažiavo į Lenkiją. Kiti 
teigė, kad K. Norkevičius buvo S. Hano ūkvedys. N. Gudony- 
tė pasakoja: „Keletą metų Pagraužių dvarą valdė arba nuomojo 
Zigmas Glinskis. Jis žiemas su šeima praleisdavo užsienyje, o 
vasaras dvare. Kaip ir visa aristokratija, Glinskis globojo gim- 
nazistus, moksleivius, kurie iš Kauno, Marijampolės atvažiuo- 
davo į jo dvarus“. 


S. Jakubauskas - naujasis dvaro savininkas 


Apie 1937 m. Pagraužių dvarą nusipirko Stasys Jakubauskas 
(1894-1942). Jis gimė ūkininkų šeimoje, Lukošaičių kaime, 

Mosėdžio valsčiuje, Kretingos apskrityje. 1915 m. baigė Do- 
tnuvos žemės ūkio mokyklą. Prieš karą, besimokydamas Tel- 
šiuose, vėliau Dotnuvoje, dalyvavo slaptuose lietuvių moks- 
leivių rateliuose, kurių tikslas buvo visokeriopai kelti lietuvių 
tautinį sąmoningumą ir kovoti dėl lietuvių kalbos teisių baž- 
nyčioje ir mokyklose. 

Pirmojo pasaulinio karo metais Rusijos mieste Orenburge 
buvo Lietuvių draugijos nukentėjusiems nuo karo šelpti komi- 
teto pirmininkas. Po karo grįžo į Lietuvą. Dirbo įvairiose eko- 
nominėse ir visuomeninėse organizacijose. 1919 m. paskirtas 
Kauno apskr. žemės ūkio inspektoriumi, 1920 m. perkeltas į 
Raseinius. 1921 m. — vienas Belvederio žemės ūkio mokyklos 
steigėjų ir iki 1924 m. jos vadovas. 1924 m. — Gruzdžių aukš- 
tesniosios gyvulininkystės ir pienininkystės mokyklos steigimo 
iniciatorius ir iki 1927 m. vedėjas. 1927-1929 m. studijavo 
Leipcigo universitete agronomiją ir įgijo agronomo diplomą. 
Nuo 1929 m. Vilkaviškio apskr. agronomas, 1936 m. Lietuvos 
agronomų sąjungos įkūrėjas ir pirmosios valdybos narys, žemės 
ūkio vartotojų draugijų, pieninių Seredžiuje, Vilkijoje, Veliuo- 
noje ir kt. steigėjas (53). 

S. Jakubauskas aktyviai dalyvavo politikoje. Nuo 1934 m. 
buvo aktyvus Lietuvos tautininkų partijos narys, 1935-1936 m. 
Vilkaviškio apskr. valdybos narys, 1939 m. išrinktas į Lietuvos 
tautininkų partijos centro valdybą. 

1936 m. išrinktas į IV Lietuvos Seimą. Kadencijos laikotar- 
piu daugiausia dėmesio skyrė įstatyminės bazės, reglamentuo- 
jančios Lietuvos švietimo, žemės ūkio, biudžeto, aukštųjų mo- 
kyklų veiklą, kūrimui bei tobulinimui. 1936-1940 m. — Žemės 
ūkio rūmų direktorius (54). 

Su žmona Juze Dilyte-Jakubauskiene 1921 m. susilaukė vie- 
nintelės dukros Eglės, kuri 1944 m. išvyko gyventi į Kanadą. 

J. ir S. Jakubauskai buvo paskutiniai Pagraužių dvaro valdytojai. 

Buvusi Pagraužių kaimo gyventoja Salomėja Jacevičiūtė-Svi- 
pienė dar gerai prisimena, kaip tuo metu atrodė Pagraužių dva- 
as: „Prie senojo Aleksandravo-Liubavo kelio vakarinėje pusėje 
buvo dvaras. Prie įvažiavimo į jį stovėjo kalvė ir ūkvedžio namas. 
Gyvenamasis namas, vadinamas pzkajažs, buvo vieno aukšto, bet 
gana aukštas. Po pastatu įrengti rūsiai, o ant viršaus — mansarda. 
Į pakajus vedė trys įėjimai: pietinėje pusėje esančiu įėjimu nau- 
dojosi šeimininkai, šiaurinėje — tarnaitės. Trečiasis įėjimas per 
terasą su iki šių dienų išlikusiomis arkomis. Čia būdavo sutin- 
kami ir išlydimi svečiai. Nuo pakajų į vakarus kiemo pakraštyje 
stovėjo tašytų akmenų sandėlis, prie jo iškastas prūdas, kuria- 
me mirkydavo baudžiavos laikais Hanų įsakymu išplaktus bau- 
džiauninkus. Samdiniai gyveno kašaruose — dviejuose pastatuose 
prie įvažiavimo į dvarą. Kiti ūkiniai statiniai buvo už prždo: ar- 
klidės, valaunė, kluonas, daržinė, kurioje saugotas žemės ūkio 
inventorius. Dauguma pastatų dengti raudonomis čerpėmis“. 
ka kaimo gyventoja Eugenija Leskauskienė prisime- 
„Dvaro centre aukšti pakajai atrodė tarsi dviejų aukštų, 
2 vakarinėje pusėje prieangis su puošniu arkiniu išėjimu 
į erdvų kiemą, kuriame ratu galėjo važiuoti bričkos. Prie kiemo 
prūdas. Jame žydėjo vandens lelijos, viduryje tryško fontanas, 
kraštai apsodinti įvairiomis gėlėmis. Aplink pakajus ir sode 
augo įvairių spalvų bijūnų, jazminų, gulbinų, dideliais žiedais 
žydinčių skiepytų alyvų. Pakajuose buvo aštuoni kambariai, 
stovėjo balti koklių pečiai, apšildomi durpėmis ir malkomis. 
Sienos dažytos žalsvai, gelsvai, dekoruotos gėlėmis. Stovėjo 
gražūs baldai: pliušinės sofos, apvalūs stalai, komodos, indau- 
jos, papuoštos ornamentais, kuriuose vaizduojami balandžiai 
ir gėlės. Svečių kambaryje ant grindų — didelis kilimas, ant 
sienų kabojo keturi šventųjų paveikslai, šeimos narių nuotrau- 
kos, įrėmintas Vytis. Šeimininko kambaryje buvo didelis sie- 
ninis laikrodis. 

Dvaro savininkas nebuvo išrankus maistui. Mielai valgyda- 
vo paukštieną, pupeles, serbentus, agrastus, virtus specialiuose 
puoduose, gerdavo dvare pagamintą obuolių vyną. Uogas skin- 
ti kviesdavo kaimo moteris. Ne kartą man, mergaitei, su mama 
yra tekę skinti uogas. 

S. Jakubauskas labai išsilavinęs, mandagus, ramaus būdo, to- 
lerantiškas žmogus. Jis vaikščiodavo pasiramsčiuodamas kriuku- 
čiu. Su tokiais kriukučiais vaikščiojo dauguma aukštas pareigas 
užimančių Lietuvos valdininkų. Jis buvo vidutinio ūgio, gražios 
laikysenos, visada pasitempęs, nešiojo kelnes su petnešomis, 
kaip visi to meto dvarininkai, matyt, tokia buvusi mada. Gy- 
veno Kaune, o į dvarą atvažiuodavo automobiliu, tačiau retai — 
tik keletą kartų per metus, dažniausiai vasarą. Turėjo bričką ir 
vasangus su minkštais sostais. Kai furmonas dvaro šeimininkus 
veždavo į Liubavo atlaidus ar vestuvininkus į $/ižbą, tai arklius 
puošdavo ievų, alyvų, jazminų šakelėmis. 

Dvarą pasiekė iki tol kaime negirdėtos naujovės: pakajus ap- 
šviesdavo elektra, kurią gamino generatorius, įvesta kanalizacija“. 

S. Jakubauskas rūpinosi dvaro žeme. Ji nebuvo labai der- 
linga, daug didesnių ir mažesnių kalnų kalnelių, ypač statūs 
rytinėje pusėje. Tuos kalnelius su pelkėtais kloniais, kurie tęsėsi 
nuo pasienio, vietiniai vadino Vižainio kalnų tįsuma. S. Jaku- 
bauskas savo žemes melioravo, daug dėmesio skyrė netradicinei 
žemdirbystei. Diplomuotas agronomas, turėjęs modernų po- 
žiūrį į sodininkystę, užsodino didelį sodą. Parveždavo erškėčių, 
įdomesnių eglaičių, liepų, topolių sodinukų. Rytinėje Pagrau- 
žių dvaro pusėje, prie senojo kelio į Liubavą, aukšta vielų tvora 
aptvertame medelyne augino daug naujausių rūšių obelaičių ir 
kriaušaičių, vyšnių, riešutmedžių. Pagraužių dvare įveistas me- 
delynas nepriklausomybės metais buvo trečias pagal dydį Lie- 
tuvoje, kuriame auginta 60 000 medelių (55). Sodinukų pirkė- 
jai čia visada būdavo laukiami. 

Pagraužių dvaro planas 1940 m. 


Planas sudarytas pagal Salomėjos Svipienės pateiktus duomenis 


Braižė Almantas Babeckas 


Į Aleksandravą 


2 Eini pastatas 
3. svirnas 
4. valaunė 
(jaučių tvartas) 
5. arklidės 
6. daržinė 
(saugomas inventorius) 
7. kluonas 
8. karvių tvartas 
9. kašarai 
10. ūkvedžio namas 
11. kalvė 
12. kašarai 
13. vokiečių kapinės 
( rūskapinės) 
14. Hanų giminės kapinės 
15. sodas 
16. prūdas 


S. Jakubausko pavyzdžiu pasekė ir didelius sodus užsiveisė 
V. Jacevičius, J. Babeckas ir kiti ūkininkai. Daugelis vietinių gy- 
ventojų ironiškai žvelgė į naujas ūkininkavimo formas sakydami: 
„Užsiveisė sodą, tai pažiūrėsim, iš ko duoną valgys“. 

S. Jacevičiūtė-Svipienė pasakoja: „Mano tėtė Vladas Jace- 
vičius, kaip nepriklausomybės kovų savanoris, vykdant žemės 
reformą iš dvaro gavo 13 ha žemės. Dalį jos, 5 ha, paskyrė 
sodui, kuris ir dabar vadinamas Jacevičiaus sodu. Jakubauskas 
mums padėdavo įsigyti naujesnių veislių sodinukų, patardavo, 
padovanodavo sodininkams tinkamos literatūros. Namuose 
buvo supirkti sodininkui reikalingi peiliai. Medelių žaizdoms 
užtepti tėtis gamindavo molio skiedinį arba pirkdavo tepalą. 
Skiepydavo į iš obels sėklų išaugintus laukinius medelius, nes 
jų geresnė šaknų sistema. Tėčio meilę sodui apibūdina tas fak- 
tas, kad net po karo 1945-1946 m., sovietų okupacijos metu, 
tvyrant didelei įtampai, ūkininkus apkrovus nepakeliamais 
mokesčiais, tėtė vis tiek plėtė sodą, kruopščiai prižiūrėjo ir 
anksčiau pasodintą“. 

Dvare dėmesys buvo skiriamas ir tradiciškai Lietuvoje pa- 
plitusioms ūkininkavimo formoms — auginami javai, gyvuliai. 
1940 m. S. Jakubauskas valdė 82 ha. Laikė 12 arklių, 31 kar- 
vę, 30 kiaulių. Dvaro ūkyje nuolat dirbo 6 samdomi žmonės, 
o vasaros metu nuo 10 iki 22 aplinkinių kaimų žmonių (56). 
Dvaro Aemeris kviesdavo žmones į darbus, skambindavo, kada 
pradėti dirbti, kada eiti pietauti. S. Jakubauskas gyventojams 
dosniai atsilygindavo: rugių rišėjai prie sutartos algos pridėdavo 
5 litus, dalgiu dirbančiam kirtikui — 10 litų. Už tokį dosnumą 
darbininkai jį girdavo. Kas norėjo, atlyginimą galėjo gauti obe- 
laičių sodinukais. Dvare ūkvedžiu dirbo Jakubauskų giminaitis 
Pranas. Pagraužių dvare gyveno Dotnuvos žemės ūkio mokyklą 
baigęs agronomas Račaitis. Jis prižiūrėdavo ne tik šio dvaro pa- 
sėlius, bet ir važinėdavo patarti kitų dvarų savininkams. Liubave 

gyvenęs veterinarijos gydytojas Mickus, gydė Pagraužių dvare 
laikomus gyvulius. 

S. Jacevičiūtė-Svipienė prisimena: „Dvaro laukuose ir netolie- 
se esančiame miške vykdavo medžioklės, kuriose yra dalyvavęs ir 
Lietuvos kariuomenės vadas Stasys Raštikis, kiti aukšti Lietuvos 
valdžios pareigūnai, Marijampolės gydytojas Kaunas. Medžio- 
tojai vilkėjo specialią aprangą — tamsiai žalios samanos spalvos 
lietpalčius su kapišonais. 

Dvarui priklausė į rytų pusę esantis Pagraužių 72vas, kuriuo 
teka Graužės upelis. Netoliese plytėjo mūsų, Jacevičių, žemė su 
vadinamąja Lapės uodega ir Velnio dauba, kurioje nakčiai nebu- 
vo galima palikti gyvulių — nusitrauks grandinę ar išlauš aptvarą, 
bet vis tiek iš tos vietos pabėgs. Dvaro laukuose būdavo gausu 
kurapkų, ančių, kiškių, barsukų, stirnų, šernų. Jie prieglobstį 
rasdavo prie Graužinių susijungiančiuose Vartelinės ir Vosilki- 
nės miškuose“. 

Iš Liubavo kilusi N. Gudonytė gerai atsimena: „Kai Jaku- 
bauskai nusipirko dvarą, Eglė kaime neturėjo draugių. Liubavo 
kunigas rekomendavo mane. Mes labai susidraugavome. Aš daž- 
nai lankydavausi Pagraužių dvare. Eglė mokėsi Dotnuvos žemės 
ūkio mokykloje, agronomijos specialybė jai buvo nepatraukli, 
bet ji vykdė tėvų valią. Eglė mėgo meną, užsienio kalbas. Atosto- 
gų metu mes artimai bendravome. Žinojau jos siekius, paslaptis. 
Eglė buvo tolerantiška, subtiliai vertino meno ir gamtos grožį. 
Greitai įsijungė į Liubavo jaunimo gyvenimą, turėjo daug gerbė- 
jų. Mėgo puoštis. Dėvėjo iš Paryžiaus parvežtas sukneles. 

Jos mama — darbštumo ir gerumo pavyzdys. Ponia Juzefa 
(taip ją visi vadino) puoselėjo tautines tradicijas. Visi šeimos 
nariai turėjo namuose austus tautinius drabužius. Eglė puoš- 
davosi lietuvaitės rūbais, abi su mama derindavo gintarinius 
papuošalus, kurių nemažai turėjo. Dvare dažnai lankydavosi 
svečių. J. Jakubauskienė rūpinosi tinkamu jų priėmimu ir vai- 

šėmis, nes tėvas — aistringas medžiotojas. Medžioklės vykdavo 
du kartus per metus. Tada dvaras atgimdavo. Dvare buvo iš- 
skirtinis kambarys, vadinamas medžiotojų mene. Sienas puošė 
įvairių žvėrių kailiai, iškamšos ir medžiokliniai ginklai, kabojo 
elnių, stirnų kaukolės, ragai, kardas, rimbai, į medžioklę kviesti 
skirti ragai, trimitai. 

Menės vidury stovėjo didelis valgomasis stalas su 14 kėdžių. 
Jos buvo aukštos, raižyto medžio, aptrauktos barcbatu. Tai me- 
džiotojų dovana įkurtuvių proga. Tokių medžioklių metu vi- 
siems pakakdavo darbo. Kambarinė tvarkė svečių kambarius, o 
virtuvėje dirbo 2-3 virėjos. Mūsų su Egle darbas — padėti tar- 
naitėms padengti stalus. Serviruodamos stalą, griežtai laikyda- 
vomės reikalavimų — reikėjo žinoti, kur kokias taures statyti, 
įdomiau sulankstyti medžiagines servetėles. Indai gražūs. Prie 
kiekvienos lėkštutės buvo dedamos 3-4 poros įrankių. Svečiams 
patarnaudavo tarnaitės, pasipuošusios baltomis prijuostėmis ir 
pirštinaitėmis, plaukus persirišusios baltomis juostelėmis — ka- 
rūnėlėmis. Vaišių patiekalai — kepti paršeliai, fazanai, triušiai, 
sveiki, nesusmulkinti gabalais kiaulių kumpiai. Stalo įrankiai 
skirtingi — pritaikyti medžiotojų vaišėms. Gėrimui buvo nau- 
dojami stiklai, įdėti į ragą. Medžiotojai — aukšto rango Lietuvos 
valdininkai ir karininkai. 

Kituose kambariuose akį itin traukė gražiai įrėminti artimųjų 
portretai. Kiti kambariai buvo kuklesni. Gražus, erdvus pono 
S. Jakubausko darbo kambarys. Juo naudojosi ir ponia J. Jaku- 
bauskienė. Dvare buvo turtinga biblioteka, biliardo kambarys, 
salonas su gražiais baldais, jaukus, šviesus Eglės kambarys. Čia 
svečiuodavosi Eglės draugai. 

Karas viską sunaikino. Liko griuvėsiai ir pelenai... To baisaus 
laikotarpio neįmanoma aprašyti. 1944 m. vasarą Eglė su moti- 
na ir savo sužadėtiniu (aut. past. - E. Jakubauskaitė su 1907 m. 
gimusiu Jonu Vilučiu susituokė 1944 m. gegužės 6 d. Šiaulių 

metrikacijos įstaigoje) aplankė mane, atsisveikinome. Jie išvyko 
Vakarų link. Mūsų ryšiai nutrūko. Eglė atsidūrė JAV, o aš — Si- 
bire. Liko tik nuotraukos“. 


NKVD naikinimo girnose 


1940 m birželio mėn. 15 d. Sovietų Sąjunga okupavo Lietuvą, 
liepos 1 d. paleido Seimą. Tuo metu S. Jakubauskas, nujausda- 
mas okupantų susidorojimo grėsmę, atvyko į Pagraužių dvarą ir 
gyveno su šeima. Sovietų valdžios nutarimu 1940 m. liepos 11 d. 
dvaras nusavintas. Čia liepos 12 d. S. Jakubauskas buvo NKVD 
suimtas, kalintas Marijampolėje ir Kauno sunkiųjų darbų kalėji- 
me. Suėmimo protokole rašoma: „1940 m. liepos 12 d. Pagrau- 
žių dvare buvo atlikta krata, kurios metu dalyvavo Kriminalinės 
policijos Marijampolės apygardos vadas ir liaudies milicininkai 
Oskaras Špėderis ir Julius Jonaitis bei gyventojai Vincas Saba- 
liauskas, Juozas Karasevičius. Kratos tikslas — surasti ir paimti ne- 
legalią literatūrą, užsienio valiutą ir kitą medžiagą. Kratos metu 
nieko ypatingo rasti nepavyko. Rasta 10 rublių auksinė moneta, 
priklausiusi Juzei Jakubauskienei, paimtas dvivamzdis su futliaru 
šautuvas, savininkas leidimo jam laikyti neparodė, tik paaiškino, 
jog jis nuneštas į Liubavo policiją registruoti“. 

S. Jakubauskas, gerai išmanydamas teisinių dokumentų svar- 
bą, net tokiu ekstremaliu momentu — suėmimo metu, savo 
žmonai parašė skubotą raštelį, kuriuo pavedė tvarkyti ūkinius 
reikalus nuo jo išvežimo iš ūkio dienos. 

1940 m. liepos 13 d. kalinių knygoje prie eil. Nr. 922 įrašyta: 
„Stasys Jakubauskas — agronomas-ekonomistas, 46 metų am- 
žiaus, asmens žymės — 1,71 m, plaukai šviesūs, apvalus veidas, 
žydros akys, tėvas Antanas, motina Ona Vaičiulytė (abu mirę), 
brolis Antanas 54 m., sesuo Ona 44 m. gyvena Mosėdžio vals- 
čiuje, Lukošaičių k. Žmona Dilytė Juzė, duktė Eglė 18 m. gyve- 
na Pagraužių k., krikštytas Šačių parapijoje“ (57). 

1940 m. spalio 3 d. NKVD nutarė: „Stasys Jakubauskas, bū- 
damas laisvėje, gali trukdyti tyrimui, o taip pat pasislėpti nuo 
tyrimo ir teismo. Būdamas Tautininkų partijos narys, vedė ak- 
tyvią kovą prieš revoliuciškai nusiteikusius darbininkus, o kaip 
Lietuvos Seimo narys vedė priešišką politiką prieš SSRS ir LKP 
(bolševikų)“. 

Pagrindiniai kaltinimai buvo tokie: „Kaip fašistinės partijos 
vadovas ir Seimo narys įtvirtino fašistinę politiką Lietuvoje, 
dalyvavo kuriant įstatymus, kurie gynė buržuazijos interesus ir 
įtvirtino jos padėtį, vedė kontrrevoliucinę propagandą, stiprino 
buožių ūkius, kaip fašistinio režimo atramą. Savo politiniais įsi- 
tikinimais buvo prieš komunistų revoliucinį judėjimą ir tarybų 
valdžios kūrimą Lietuvoje“. 

1941 m. kovo I d. ypatingojo posėdžio prie NKVD nuteistas 
8 metams kalėjimo ir išvežtas į Pečiorlagą. J. Jakubauskienė iš- 
saugojo pažymą Nr. 23, rašytą 1941 m. rugpjūčio 4 d., išduotą 
Kauno sunkiųjų darbų kalėjimo. Joje rašoma, kad S. Jakubaus- 
kas, kaip politinis kalinys, nuo 1940 m. liepos 12 d. iki 1941 m. 
balandžio 11 d. yra sėdėjęs Kauno sunkiųjų darbų kalėjime ir 
išvežtas į Gorkio sritį Kotlas stotį. S. Jakubauskas mirė tremtyje 
1942 m. gegužės 17 d. 

Teisybė atstatyta beveik po pusšimčio metų. TSRS Aukščiau- 
siosios Tarybos Prezidiumo 1989 m. sausio 16 d. įsaku „Dėl pa- 
pildomų priemonių atstatant teisingumą 30-aisiais, 40-aisiais, 
50-ųjų m. pradžioje vykusių represijų aukų atžvilgiu“ S. Jaku- 
bauskas reabilituotas (58). 


Karo verpetų sūkury 


Pirmosios sovietų okupacijos laikotarpį išgyvenusi S. Jace- 
vičiūtė-Svipienė prisimena: „1940 m. rusai nacionalizavo Pa- 
graužių dvarą, o savininkę J. Jakubauskienę iš jo išvarė. Moteris, 
likusias be namų, priglaudė mano tėvai. Jie visada labai gerai 

sutarė su Jakubauskais. Juzefa, dukra Eglė ir jų tarnaitė Uršulė 
Leitonaitė, kilusi iš Rokiškio, gyveno pas mus. Ponia su kitais 
daiktais atsinešė ir dalį gausios bibliotekos. Tai buvo žurnalai, 
knygos, bulvarinė spauda. 1947 m. Kūčių vakarą stribai, dary- 
dami kratą mano tėvo Vlado Jacevičiaus namuose, visas mūsų ir 
Jakubauskų knygas suvertė už namo ir padegė. 

Sovietai Jakubauskų namuose įkūrė pasienio kariuomenės 
štabą. Rusus gyventojai vadino kazokais. Dvare ir pas mus 
gyveno batalionas kareivių, kuriems vadovavo Platonovas. Jie 
saugojo Vokietijos-Sovietų Sąjungos sieną. 

Dvare laikytos ginklų atsargos, aplinkui iškasti apkasai. Bir- 
želio 22 d. rytą dvaro laukai buvo aplaistyti rusų, vokiečių ir 
vietinių gyventojų krauju. Vos tik prašvitus pasigirdo ūžesys. 
Pašokusi iš lovos mama sušuko: „Vaikai, kelkitės, jau atvažiuo- 
ja mus rusai išvežti“! Tačiau pamatę danguje vokiečių lėktuvus 
ir apie namus neberadę rusų kareivių, supratome, kad tai jau 
karas. Dalis rusų iš Pagraužių kaimo spėjo pasitraukti, o dvare 
liko tik keletas pasieniečių. Vokiečių kariuomenė traukė nuo 
Liubavo Pagraužių link. Čia jie susidūrė su dvare įsikūrusiais, 
gerai apsiginklavusiais rusais. Keletas jų įsitaisę medžiuose il- 
gai gynėsi. Sutikę pasipriešinimą vokiečiai stengėsi Pagraužių 
dvarą apeiti. 

Netrukus mūsų kieme pasirodė raiteliai. Jie tėčio prašė pa- 
rodyti kelią Trempinių dvaro link. Vokiečiai Pagraužių dvarą 
užėmė tik pavakare. Pietinėje dvaro pusėje buvo nušauta apie 
30 vokiečių kareivių, rytinėje — 5, prie Vartelinės miško dar 10. 
Žuvusiųjų palaikus po kurio laiko vokiečiai išsikasė ir išsivežė į 
tėvynę. Dvare prie prūdo buvo užkasti penki rusų politrukai ir 
arklys, o jų vadas Platonovas - prie kelio į Trempinius“. 

Jau pirmąją karo dieną Pagraužių dvaras labai nukentėjo: su- 
degė tvartai, svirno stogas, stipriai apgadinti pakajai, kuriuose 
be remonto nebuvo galima gyventi. 

J. Jakubauskienė išsaugojo dvi Marijampolės apskrities Liu- 
bavo valsčiaus savivaldybės pažymas. Vienoje iš jų, išduotoje 
1941 07 20, pažymima: „Birželio 22 d. sudegė visi trobesiai ir 
sunaikintas visas judamasis turtas“. Antroji pažyma Nr. 1433 
išduota 1941 10 30. Joje rašoma: „Pažymima, kad pil. J. Jaku- 
bauskienė gyv. Liubavo vlsč. Pagraužių dv. Bolševikų valdymo 
metu ir karo metu buvo išnaikintas bei išdalintas visas Pagraužių 
dvaro geresnysis gyvas ir negyvas inventorius. Vienkart pažymi- 
ma, kad ji paminėtame dvare valdo 87 ha žemės. Pažymėjimas 
duotas J. Jakubauskienei asmeniškai prašant“. Pasirašė valsčiaus 
viršaitis ir sekretorius (59). 

Lietuvos generalinės srities Kauno generalinis komisaras 
Adreanas fon Rentelnas 1943 10 25 išdavė J. Jakubauskienei 
pažymą, kurioje rašoma: „1943 02 18 p. Reicho ministras ir 
1943 02 27 p. Reicho komisaras užimtoms rytų sritims dėl pri- 
vačios nuosavybės atstatymo visuose Estijos, Latvijos ir Lietuvos 
valsčiuose potvarkiais perduoda Juzei Jakubauskienei ir Stasiui 
Jakubauskui sovietų vyriausybės prievartos būdu atimtą žemės 
sklypą, esantį Marijampolės apskr. Liubavo vlsč., Pagraužiuose, 
jų nuosavybėn. Tuo nepažeidžiant kitų asmenų teisės į žemės 
nuosavybę. Savininkas yra atsakingas atstatytą nuosavybę nau- 
doti bendram gerbūviui. Turi suprasti, kad jo nuosavybei prie- 
laidas sudaro vokiečių vermachto aukos ir pergalė“. 

Savininkė, likusi viena be vyro, mažai ką tepajėgė atstatyti. 
Buvo šiek tiek sutvarkytas gyvenamasis ir ūkio pastatai. Dvaras 
atsigavo, tačiau turėjo okupacinei valdžiai atiduoti savo valdose iš- 
augintos produkcijos dalį. Darbams atlikti vokiečių valdžia buvo 
paskyrusi dvarui šeimą ir du rusų belaisvius, iš kurių gyventojai 
pasijuokdavo, nes vienas buvo aukštas, lieknas, o kitas žemas, ap- 
kūnus. Ūkvedžio pareigos buvo patikėtos Broniui Žukauskui. 

Dvaro savininkė belaisvių neišnaudojo ir neskriaudė. Su j jais el- 
gėsi kaip ir su kitais dvare dirbusiais ir tarnavusiais žmonėmis. Šei- 

mininkė jais pasitikėjo. Jie vieni, be jokios priežiūros, nuveždavo 
į Kalvariją duoklę. J. Jakubauskienė mokėjo bendrauti su aplinki- 
niais, buvo kultūringa ir mandagi, turėjo organizatorės gabumų. 
Prieš šv. Velykas ir šv. Kalėdas pasikviesdavo gretimų kaimų mer- 
gaites ir su jomis rengdavo šventines programėles, gegužės mėn. 
aktyviai dalyvaudavo pavasariniuose giedojimuose — mojinėse. 

Vokiečių okupacijos metu šeimininkė daug laiko praleisdavo 
Marijampolėje pas savo seserį Eugeniją Čėsnienę. 1944 m., artė- 
jant frontui, J. Jakubauskienė ruošėsi trauktis į Vakarus, kalbino 
kaimyną V. Jacevičių vykti kartu. Laivas, kuriuo turėjo plaukti 
iš Klaipėdos ar Karaliaučiaus į Vokietiją, nuskendo ir ji liko ne- 
išplaukusi. Netrukus su dukra Egle ir žentu išvyko į Vokietiją, 
vėliau pasitraukė į Ameriką. 

S. Jacevičiūtė-Svipienė pasakoja: „Ponia Juzefa vokiečių okupa- 
cijos metu, rizikuodama savo ir artimųjų saugumu, gal net gyvybe, 
dvare laikė žyduką, kurį vadino Kolia. Jis iš Marijampolės žydų šei- 
mos, su kuria Jakubauskai tikriausiai bendravo. Kai jį pavadindavo 
kas nors žyduku, šis gindavosi sakydamas: „Aš — rusiukas“. 

1944 m. vasarą, artėjant sovietų armijai, prie Pagraužių dva- 
ro buvo iškastas prieštankinis griovys, daug apkasų. Tuo metu 
Aleksandravo, Pagraužių dvaruose ir pas mano tėtį kluone buvo 
nemažai ukrainiečių, prisidėjusių prie vokiečių, vadinamų vla- 
sovininkais. Čia buvo jų štabas. Vokiečiai jiems duodavo mais- 
to, tačiau šie vis vien plėšikaudavo, atiminėdavo iš gyventojų 
maistą, papjaudavo kiaules, o atliekas versdavo kur papuolė. 
Mano tėtė juos privertė laikytis švaros. Vlasovininkai iš mūsų 
namų nevogdavo, tikriausiai bijojo, kad tėtė, gerai kalbėdamas 
vokiškai, nepasiskųstų vokiečių valdžiai. Vieną rytą mes atsikėlę 
pamatėme vlasovininkus, kurie buvo papjovę kiaulę ir ją svili- 
no šiaudais. Tėtė jiems papriekaištavo, tai šie atšovė: „Ne tavo 
kiaulė ir nesirūpink“. Jie buvo apsirengę vokiečių uniformomis, 
todėl gyventojai dažnai manydavo, kad plėšikauja hitlerininkai. 

Atsitraukdami vokiečiai mus išvarė iš namų ir padegė tėviškės 
kluoną, tvartus, kad neliktų rusams didesnių pastatų. 

Dvaro laukuose ir visame fronto ruože 1944 m. rugpjūčio- 
spalio mėn. žuvo daug vokiečių ir rusų, nes Liubavo, Pagraužių, 
Aistiškių vietovėse fronto linija laikėsi apie du mėnesius. Rusai 
ėmė viską: žuvusių vokiečių kareivių drabužius, zomšinius, 4e7- 
zavus Čebatus, maistą, arklius. Jie išniekindavo vokiečių lavonus. 
Savo akimis mačiau, kaip Graužiniuose buvo sumesti išrengtų 
vokiečių kūnai. Atvažiavo rusų tankas ir tyčia visus traiškė vikš- 
rais. Nuo baisaus vaizdo ir patirto streso mus, vaikus, pradėjo 
pykinti, tai mama davė gerti degtinės“. 

Po karo sovietų valdžia surašinėjo visų dvarų ir ūkių, likusių 
be šeimininkų, turtą. Marijampolės apskrities archyve saugo- 
mas Pagraužių dvaro turto surašymo aktas, kuriame nurodoma: 
„1944 m. gruodžio 4 d. komisija, susidedanti iš Liubavo vals- 
čiaus mokesčių inspekcijos padėjėjo Juozo Juškevičiaus, Liuba- 
vo valsčiaus vykdomo komiteto pirmininko pavaduotojo Juozo 
Gobo, milicijos įgaliotinio Stasio Kubeldos, Pagraužių dvare 
rado tokį turtą: trobesiai sudeginti, pjaunamosios arklinės ma- 
šinos — 2, rugių kertamoji mašina — 1, sėjamoji mašina — 2, 
maniežas — 1, eglinių rąstų“ (60). 

Po karo išlikusiuose dvaro pastatuose gyveno Kabačiai. 
1960-1970 m. čia buvo „Suvalkiečio“ kolūkio administracinis 
ir gamybinis centras. Tuo metu pastatyti nauji garažai, ūkiniai 
pastatai, kontora. Kai kurie jų dvarvietėje išlikę ir šiandien. Su- 
jungus „Suvalkiečio“ ir Liubavo kolūkius, čia buvo Liubavo 
kolūkio Pagraužių padalinio centras. Dvaro ir Jacevičiaus sodai 
priklausė kolūkiui, daug metų juos prižiūrėjo, darbus organiza- 
vo Vincas Černiauskas. 

Iširus Liubavo kolūkiui, buvusio dvaro centre esančius pasta- 
tus už pajus gavo kolūkiečiai. 

Tėvynės ilgesys už Atlanto 


1944 m. palikusios Lietuvą J. Jakubauskienė ir dukra Eglė Vi- 
lutienė su vyru J. Vilučiu per Vokietiją pasiekė JAV. Apsigyveno 
Čikagoje, Ilinojaus valstijoje. Buvusi dvaro savininkė 1954 m. 
dalyvavo Toronte vykusiame lietuvių šaulių, gyvenančių užsieny- 
je, Steigiamajame susirinkime. Ji dirbo slaugę vienoje iš Čikagos 
ligoninių. 1993 m. testamentu visą Pagraužių ūkį užrašė dukrai. 
Mirė 1995 m. nuo plaučių uždegimo ir širdies nepakankamumo. 
Urną su jos palaikais į Marijampolę parvežė žentas. 

Giminaitė Audronė Venslovienė prisimena: 

„Juzefa Jokubauskienė — mano močiutės Eugenijos Čėsnie- 
nės sesuo. Ją visi giminaičiai kažkodėl vadino Tute. Gyvendama 
Amerikoje, ji rašydavo laiškus, kasmet atsiųsdavo siuntinių. Ten 
visada būdavo įdėta man dailių amerikoniškų suknelių, batelių, 
kitų daiktų, kurie savo kokybe ir puošnumu skyrėsi nuo gami- 
namų Lietuvoje. 

Su Tute buvau susitikusi vienintelį kartą, kai ji, rodos, 
1974 m. lankėsi Lietuvoje. Tuo metu sovietų valdžia „pro ge- 
ležinę uždangą“ pradėjo įsileisti vieną kitą lietuvį, panorusį ap- 
lankyti gimtinę. Ji labai ilgėjosi savo krašto, tad pasinaudojo 
pirmąja galimybe atvykti į Lietuvą. Atvažiavo žinodama, kad 
negalės laisvai keliauti ir aplankyti jai brangių vietų. Tuo metu 
užsieniečiams sovietų saugumas leisdavo atvykti tik į Vilnių ir 
apsigyventi užsienio svečiams skirtame viešbutyje. Tačiau mūsų 
giminaičiai slapta Juzę Jakubauskienę vieną dieną 4 valandoms 
„pasivogė“ ir atsivežė į mano tetos Staselės Čėsnaitės-Stučkienės 
namus Kaune. Tik čia, nors ir labai trumpai, galėjo atvirai ir 
nuoširdžiai pasikalbėti, nebijodami, kad pokalbio kas nors gali 
klausytis. Tutei buvo baisu matyti tokią sovietinę Lietuvą. 

Išvykdama iš Lietuvos ji mus, giminaičius, norėjo pamalo- 
ninti dovanomis, nusivedė į „dolerinę“. Toje parduotuvėje už 

dolerius buvo galima įsigyti deficitinių prekių. Aš paprašiau tik 
vieno dalyko — magnetofono „Daina“, nes labai norėjau įrašyti 
prisiminimui Tutės balsą. Tą įrašą iki šiol saugau. 

Juzefa buvo labai religinga, katalikiška dvasia augino dukrą 
Eglę, su kuria taip pat laiškais palaikėme ryšius. Apie jų gyve- 
nimą už Atlanto žinojome iš laiškų, atsiųstų nuotraukų. Juzefa 
visą laiką gyveno kartu su dukros šeima. Žentas J. Vilutis iki An- 
trojo pasaulinio karo buvo didžiausios Pabaltijyje Šiaulių alaus 
daryklos „Gubernija“ vadovas. Jis žinomas kaip jauniausias tar- 
pukario Lietuvos įmonės vadovas. Buvo labai gabus. Prezidentas 
A. Smetona finansiškai rėmė jo mokslus Pilzene. J. Vilutis apie 
alų išmanė viską — galėjo valandų valandas pasakoti, profesiona- 
liai vertinti alaus kokybę. Gyvendamas Amerikoje Jonas bandė 
gaminti alų, tačiau bankrutavo. 

J. Vilutis, net sulaukęs garbingo amžiaus, pasižymėjo nepa- 
prastai gera atmintimi, aštriu protu, turėjo puikų humoro jaus- 
mą. Jis pasakojo, kad J. Jakubauskienė pirmą kartą pamačiusi 
būsimą žentą, 14 metų vyresnį už dukrą, nualpo. „Matyt, pir- 
masis įspūdis buvo nekoks“, - juokavo pasakodamas Jonas. 'Ta- 
čiau jis visada labai sutarė su uošve, ja rūpinosi iki mirties. 

Eglė nė karto nebuvo grįžusi į Lietuvą, nes dirbo Čikagos 
lietuvių televizijoje ir manė, kad gali turėti problemų, o vėliau 
negalėjo dėl prastos sveikatos. Nors ir nebuvo baigusi specialių 
mokslų, ji buvo artistiška, gerai išmanė teatro specifiką. Mano 
vyrui aktoriui Petrui Venslovui, su programa besilankančiam 
JAV, ji patardavo, kaip geriau pasirengti pasirodymų vakarams. 

Brangindama giminaičių atminimą, kaip relikviją saugau jų 
laiškus ir nuotraukas“. 

Eugenija Kuprienė, 2000 m. gyvenusi pas Vilučius ir slaugiu- 
si Eglę, prisimena: „Eglė didžiuodavosi savo tėčiu S. Jakubaus- 
ku. Ji, norėdama jaunuolį ar vyrą dėl ko nors pagirti, sakydavo; 
„Oi, matot, jis toks kaip mano tėtis“. Apie gyvenimą Lietuvoje 


IŠNYKĘ (NE)PAMIRŠTI DVARAI PAGRAUŽIAI 113 


nenorėdavo kalbėti, nes jai būdavo pati skaudžiausia tema. Ta- 
čiau kartais ji paminėdavo vieną kitą epizodą iš gyvenimo Pa- 
graužių dvare. Su nostalgija kalbėdavo apie obelų ir kriaušių žy- 
dėjimą, vyšnių slėnį. Eglė sakydavo, kad ją tėtis, kaip vienturtę 
dukrą, labai mylėjo, džiaugėsi ja, negailėjo pinigų drabužiams ir 
papuošalams. 

Po nepaprastai sunkių išgyvenimų — tėčio netekties, sunai- 
kintų namų, tėvynės praradimo — stengėsi išbraukti rusų valdo- 
mą Lietuvą iš savo minčių, tačiau vis tiek norėjo būti palaidota 
gimtajame krašte. 

Eglė, atvykusi į Ameriką, su kitais lietuviais Čikagoje kūrė 
lietuvišką radijo stotį. Joje dirbo diktore, laidų vedėja. Turėjo 
malonų balso tembrą, buvo iškalbi, komunikabili. Vėliau dirbo 
diktore televizijoje. Eglės iniciatyva kiekvienos dienos televizijos 
programa prasidėdavo daina „Švelnus pūkeli“. Studiją techniš- 
kai prižiūrėti padėjo sūnus Andrius. 

Paskutiniaisiais gyvenimo metais Eglė dėl ligos mažai vaikš- 
čiojo, tačiau nenorėjo būti našta kitiems. Galbūt dėl tos priežas- 
ties mažai bendravo su lietuviais. Mėgo vyną, pageidavo, kad ją 
kiti aptarnautų. Laikėsi kultūringo elgesio manierų. Mėgo pa- 
sipuošti, turėjo tautinius drabužius. Pasižymėjo puikia atminti- 
mi. Buvo labai tikinti. Kiekvieną rytą ji apsirengdavo išeiginiais 
drabužiais ir 9 val. per televiziją stebėdavo anglų kalba transliuo- 
jamas šv. Mišias, skirtas ligoniams ir seneliams. Apeigų metu 
vietoj Komunijos ji taupiai, po trupinėlį, kad ilgiau užtektų, 
lauždavo giminaičių iš Lietuvos atsiųstą kalėdaitį. Vakarais taip 
pat melsdavosi. Prie lovos jos spintelę puošė Lietuvos prezidento 
Valdo Adamkaus nuotrauka. 1998 m. jis buvo pakvietęs Vilu- 
čius į savo pirmąją inauguraciją, nes Čikagoje gyveno kaimynys- 
tėje, bičiuliavosi. 

Eglės vyras J. Vilutis Amerikoje dirbo vadovaujamą darbą, 
pakankamai gerai uždirbo. Iš pradžių gyveno Čikagoje, bet jų 

gyvenamajame rajone vis daugiau apsigyvendavo juodaodžių, 
todėl nusprendė išsikelti. Nusipirko namą Floridoje, netoli Ma- 
jamio, Dayton Beach. J. Vilutis buvo maloniai bendraujantis, 
šiltas žmogus. Atsiradus galimybei, važiuodavo į Lietuvą. 

Eglės sūnus Andrius (Enri) Vilutis (g. 1950 m.) gražiai kalba 
lietuviškai, tačiau jo visiškai netraukia ir nedomina Lietuva“. 

Pagraužių dvaro žemės grąžinimo klausimu 1996 m. ir 
1997 m. J. Vilutis lankėsi Liubavo žemėtvarkos skyriuje. Prista- 
tė reikiamus dokumentus, tačiau dėl nežinomų priežasčių žemės 
grąžinimas iki galo nebuvo sutvarkytas. 

E. Vilutienė mirė 2001 m., po metų mirė ir vyras. Urnos su 
jų palaikais parvežtos į Lietuvą ir palaidotos Marijampolės mies- 
to senosiose kapinėse bendrame giminės kape. Jame dabar ilsisi 
J. Jakubauskienės motina Melanija Dilienė (1871-1971), J. Ja- 
kubauskienė (1899-1995), jos sesuo E. Čėsnienė (1895-1995) 
su vyru V. Čėsna (1904-1984), E. Vilutienė (1921-2001), 
J. Vilutis (1907-2002). 

Pagraužių dvarvietė prie Liubavo-Aleksandravo kelio 

Juzė ir Stasys Jakubauskai vestuvių dieną 


S. Jakubauskas su dukra Iigle 


k 


——————— 


Jakubauskų giminė. 

Pirmoje eilėje iš kairės Laima Šimkūnaitė, Stasė Čėsnaitė, 
Eglė Jakubauskaitė, antroje eilėje pirma Melanija Dilienė, 
trečia Juzė Jakubauskienė, stovi Vladas Čėsna, 

Eugenija Cėsnienė, Stasys Jakubauskas 

Marijampolėje pas daktarą Slavėną. 
Iš kairės S. ir J. Jakubauskai, M. Dilienė, E. ir V. Cėsnai, 


priekyje sėdi E. Jakubauskaitė, L. Simkūnaitė 

1941 m. Kauno sunkiųjų darbų kalėjimo pažymėjimas 
apie S. Jakubausko kalinimą ir tremtį 


1943 m. Ka ceneralinio komisaro Rentelno 


J. Jakubauskienei išduotas žemės grąžinimo dokumentas 


Šigentimezuzkunde 


SMul Šiuno Jet Uetordnung Des Man Reichsministoss Jūt Die beseteten 
Oktgebiete ūbet Je Miedethesstellung Des Drivateigentums in Jen <Šenetal- 
kesitton Esilan), Žettlan) unD „Žitauon vom 18.2.413 unD Det Etsten Surch- 
džktungsoetotDnung Das =Mettn Keichskommissars (ūt Das Ostlan) vom 27.2.43 


witO 
Jure Jakubauskiene und Stasys Jakubauskas 


Jas Dutch ZZuwangsmassnahmen Det „Šwojettegietung entzogene Čigentum an Dem 


Papriauziai, Amtsbesirk Timbava, Kreis Mariampcii“ 


belegenen unD von įihnen 
bevittschafteten <Stundbesite ūbetttagon = Reckte anderes Dersonen auf Jas 
Čigentum an Den Stundkesite wetDen Kletduzeh nicht betūkii. 

Ber Čigentūmes ttūgt Die Ueepblichtung, Jas ūbetttagene Čigentum zum 
allgemeinen YOohkl eu nuteen. Ėt muss sich bevusst sein, Dass Die Opder un0 
dėt „Sios Jai Deutschen MOekimacht Die Ustaussetsung seines Čigentums bilden. 


Der Generalkommissar fir Litauen 
| -lkėlų, 


Diese Urkunde wurdą ausgehšndigi am.22.+ 104. 194..3 


ao DB 1943 
4 Der Gebletskommissar Kauen-Land 


Im Auftrage;: L 
£E " L Adgadd 


šelė Jakubauskaitė. 
1944 m. 


Lietuviškų laidų vedėja 
E. Jakubauskaitė-Vilutienė 

TELEVISION 


Jaunystės draugės 

Vladas Jacevičius — 

Dvarvietėje išlikę rūsiai 


Akmenynų pagrindinės mokyklos mokiniai prie buvusio dvaro arkų 


TREMPINIŲ DVARAS 
Aa aukštumų vaizdingas reljefas, daug pa- 


birusių didesnių ir mažesnių kalvelių. Tai buvusio Trem- 
pinių dvaro laukai. Saugodami šimtametes šio krašto paslaptis čia 
stūkso Šilkakalnis, Koplyčkalnis, Zykiakalnis, Jonų 72vas, Sere- 
dinsko kalva, o prie jų prisiglaudusi didelė Lanka ir Pastaunyko 
pieva, o apie Trempinių ežerą driekiasi Ažerbalė. Šį gamtos kūrinį 
galima surasti važiuojant Akmenynų-Pagraužių keliu. 


Trempiniai istoriniuose dokumentuose 


Pirmuosius istorinius šaltinius, kuriuose minimas Trempinių 
vardas, Trakų pilies teismo 1660-1661 m. knygose yra radęs 
A. Totoris. Lenkų kalba rašytas Trakų pavieto generolo Jurgio 
Skorkos pranešimas dėl savavališko karališkojo miško Trem- 
pinių valdoje iškirtimo bei valdovo pavaldinių sužeidimo. Su- 
trumpintas šio dokumento vertimas: 

„Aš, Jo Karališkosios Malonybės Trakų vaivadijos ir pavieto 
teismo pareigūnas Jurgis Skorka, šiuo savo reliaciniu kvitu skel- 
biu ir į Trakų pavieto pilies teismo knygą įrašau, kad 1660 metų 
lapkričio 12 d. gavau pranešimą iš Trakų pavieto pono Danie- 
liaus Kozmickio apie karališkos girios bei šilo medžių iškirtimą 
ir Jo Karališkos Malonybės pavaldinių sužalojimą. Aš, generolas 
J. Skorka, su dviem pagalbininkais ponais Petru Paulavičiumi ir 
Adomu Mykolu Adomavičiumi, nuvykę į vietą, radome kara- 
liško miško Trempinių (Trepinie) valdoje šviežiai nupjautų :27- 
tyčioms 4 medžių, namų statybai 50 medžių bei tvorų kartims 
ir stulpams 120 medžių kelmus. Išaiškinau, kad šiuos medžius 
lapkričio 2 ir kitomis dienomis savavališkai nupjovė ponios 
Kotrynos Makovskos Tvarogovskos ir jos sūnaus Andriejaus 
Tvarogovskio pavaldiniai. Taip pat ponui D. Kozmickiui pri- 

klausančiame Pagraužių kaime radome sužeistus karališkuosius 
pavaldinius. Juos lapkričio 8 d. Vyžainio miestelyje miestelė- 
no Petro Jaraičio namuose kardu sužeidė minėtasis A. Tvaro- 
govskis, kuris, nukentėjusiųjų tvirtinimu, grasino ir patį poną 
D. Kozmickį užmušiąs, o jo dvarą sunaikinsiąs. 

Taigi, aš, teismo pareigūnas, su savo pagalbininkais ką ma- 
tėme ir girdėjome, surašėme ir tai savo antspaudais bei parašais 
patvirtiname. 

Rašyta Trempiniuose aukščiau nurodytais metais, mėnesį ir 
dieną“ (61). 

Iš skundo galima suprasti, kad Merkinės girios ribose gyve- 
nantis A. Tvarogovskis, kuris valdė tarp Vyžainio ir Pagraužių 
buvusį Sudavijos (Sudawskie) dvarą, sužeidė karaliaus pavaldi- 
nius dėl to, kad jie trukdė jam savavališkai kirsti karališkąjį miš- 
ką, esantį Nemunaičio girios ribose. Ponui D. Kozmickiui gra- 
sino, kad priglaudė nukentėjusiuosius savo valdoje, Pagraužių 
kaime, ir pranešė apie nusikaltimus Trakų pavieto atstovui. No- 
rint nukirsti tiek daug medžių, reikėjo atsivaryti nemažai bau- 
džiauninkų. Šie įrašai padeda nustatyti kaimų ir dvarų įkūrimo 
chronologiją. 1660 m. jau buvo Pagraužių kaimas, o Trempiniai 
dar karališkasis dvaras, o po 17 m. jau buvo Trempinių kaimas 
ir karališka žemės valda — dvarelis. Tai rodo Trakų pilies teismo 
dokumentas, rašytas 1677 08 27: 

„Skundžiasi Jonas Černikas, Tartu pastalininkis, ir jo žmo- 
na Kristina Volčkova Černikova dėl Izabelės Naruševičiūtės 
Aleksandrienės Masalskienės ir jos patikėtinio pono Kazimie- 
ro Bieleckio bei Masalskienės žento Mykolo Paco, Vasilkovo 
seniūno, daromų skriaudų ir nuostolių besiskundžiantiesiems. 
"Tai yra, kad ponas Kazimieras Bieleckis siekia įvairiais nešva- 
riais keliais išstumti J. Černiką, kuris valdo Trempinių valdą, iš 


dalies tos valdos“ (62). 

Atvykę į vietą Trakų pilies teismo komisarai su Trakų vaiva- 
dijos Gardino pavieto generolu Jurgiu Izkovskiu ištyrė padėtį ir 
nustatė, kad reikalas yra ne visai toks, kokį nušvietė J. Černikas. 

1677 m. Trempinių dvaro savininkas J. Černikas buvo Trakų 
pilies teismui padavęs bylą dėl 102 margų žemės prie Trempinių 
ežero prisiteisti. Atvažiavę pareigūnai sprendė tą civilinę bylą. 
"Trakų pilies teismo knygoje įrašyta (pateikiamas sutrumpintas 
vertimas): „Į šiaurę nuo Trempinių valdos Nemunaičio girinin- 
kijoje yra Būdviečių (Budwiecie) kaimas, kuris priklauso Mar- 
tynui Grabovskiui, Vitebsko stalininkui, o šalia yra Būdviečių 
valda, kuri anksčiau priklausė velioniui ponui Horbovskiui, o 
dabar atitekusi ponui Rapolui Vyšetravkai, Nemunaičio giri- 
ninkijos pagirininkiui. Tarp šios valdos, Nemunaičio girios ir 
ponui Jonui Černikui priklausančios Trempinių valdos yra dar 
102 margų žemės plotas šalia pelkės, kuris anksčiau priklausė 
D. Kozmickiui. Jonas Černikas pusę to ploto bandė pasisavinti 
ir prisijungti prie savo valdos, o Izabelės Masalskienės atstovas 
Kazimieras Bieleckis neleido. Trakų pilies teismo atstovai už- 
draudė Jonui Černikui savintis pusę to 102 margų ploto, išvedė 
ribą tarp to ploto ir Trempinių valdos“ (63). 

Visi bylose minimi asmenys yra bajorai, nes Trakų pilies teis- 
mas nagrinėjo tik bajorų bylas. Šios bylos labai svarbios, nes iš 
dalies nusako kaimų ir dvarų kūrimosi eigą. Alytaus didgiry- 
je 1622 m. į pietus nuo Gražiškių kuriami kaimai: Pagraužiai, 
Aleksandravas, Beviršiai. Trempiniai dar neminimi. 1660 m. 
Trempiniai buvo karališkojo miško valda, o pirmasis valdytojas 
nuo 1669 m. iki mirties 1690 m. — Juozas Jonas Černikas, bu- 
vęs Dorpato (Tartu) stalininkas. Reikėtų suprasti, kad to meto 
valstybėje jis užėmė aukštas pareigas — tai garbės pareigūnas ka- 
raliaus dvare. Jo žinioje buvo valdovo stalo priežiūra. Iškilmių 
metu stalininkas patarnaudavo karaliui. Ši garbės pareigybė 
būdavo ir pavietuose. J. Černiko valdomame Trempinių žemės 

junginyje 1677 m. buvo kaimas ir dvaras su 27 dūmais, kurie 
mokėjo valdovui mokesčius (64). 

1690 m. LDK Trakų vaivadijos padūmės registro mokes- 
tiniame sąraše pažymėta, kad Trempinių žemės valdoje yra 
10 dūmų (65). 

Trempiniuose iki 1709-1710 m. maro buvo 14 dūmų, kurių 
valstiečiams buvo paskirta mokėti Lietuvos kariuomenės išlaiky- 
mo žiemos mokestį po 143 zl ir 10 gr. (66). 

1738 m. Trempinių inventoriaus bylose rašoma, kad šis lai- 
kinys yra atplėša nuo Nemunaičio girininkijos. Jis duotas Kris- 
tupui Eidziatavičiui, kuris nuo 1684 m. rūpinosi Smolensko 
miesto gynyba, o 1702 m. tapo Smolensko žemės teisėju (67). 
Trempinių žemės laikinio valdytojas pagal užimamas pareigas 
turėjo gyventi Smolenske, todėl į savo valdas jis tegalėjo atvykti 
labai retai. LDK valstybei praradus Smolensko žemes, šio žmo- 
gaus garbės titulas išliko. Neabejotina, kad jis prie Smolensko 
galėjo turėti dvarų. Netekus Smolensko, K. Eidziatavičiui kaip 
kompensacija duotas ne tik Trempinių dvaras, bet ir Aleksan- 
dravo. Galima numanyti, kad tai buvo nemažas žemės junginys. 
Vėlesniais laikais abu dvarai turėjo atskirus valdytojus. 

Kristupas Eidziatavičius mirė 1712 m. To meto Lietuvos- 
Lenkijos valstybės egzistavimo laikais buvo tokia tvarka, kad 
valstybės tarnybą vykdantiems pareigūnams ir už tarnybą ka- 
raliui buvo duodama žemės valda įvairiose valstybės vietose iki 
gyvos galvos, be teisės paveldėti vaikams. Dažnai pasitaikydavo 
atvejų, kai, mirus žemės valdytojui, jo žmona prašydavo kara- 
liaus, kad ta valda būtų palikta vaikams. Matyt, kad panaši situ- 
acija buvo ir su šiuo žemės laikiniu, nes 1738 m. inventoriniuose 
dokumentuose rašoma, jog Trempinių dvarą valdo sutuoktiniai 
Pranas Eidziatavičius ir Ona Civinskaitė, kuriai karalius suteikęs 
teisę laikyti Trempinius, kol bus gyva, jei vyras pirmas mirtų. 
"Tuo metu Trempinių kaime gyveno 3 valstiečių šeimos. 

Dokumentuose nurodoma: „Dvaro žemėje buvo pasėta: 5 
statinės rugių, prikirsta 25 kapos pėdų, prikulta 8 statinės grū- 
dų; 2 aštuntukės kviečių, prikirsta 3 kapos pėdų, prikulta 2 aš- 
tuntukės; 1 aštuntukė miežių, prikulta 2 aštuntukės; 1 aštun- 
tukė žirnių, prikulta 2 aštuntukės; 2 statinės avižų, prikulta 3 
statinės; 1 aštuntukė grikių, prikulta 1 aštuntukė. 

Činšo iš pašalinių žmonių gaunama 20 zl. Laikinyje nėra nei 
upių, nei ežerų, o šieno tik savo reikalams“ (68). 

Mirus P. Eidziatavičiui, šį dvarą valdė jo žmona. 1765 m., kara- 
liui Stanislovui Augustui Poniatovskiui sutikus, ji perleido dvaro 
valdymą sūnui Dominykui. Trempinių kaime buvo 9 valstiečiai, 
kurie dvare dirbo po 2 dienas per savaitę. 1765 m., kai Trempinių 
dvaro ūkvedžiu dirbo LNIBS Šipaila, sija tokios pajamos (69): 


| 5 "pusseptintos | po 16 
1 Rugių . Įvilniškės stainės 21 || Y5O Loa | 
2. „Miežių trys ir aštuntukė 2 I 12 išviso 374524 
aš trys ir trys k 
|3- | Avižų | ketvirčiai 18 ša Iškkas 30 zl k | 
4, „Grikių | trys aštuntukės |po 821 |iš viso 321 | 
5. „Prišienauta 22 R po 22l |iš viso 40 zl 
Lakis  |vežimų vii 4 
6. r an iš viso 30 zl 
pievas T 1 2 4 
Iš UP Armuk S žydo | išviso 45 21 | 
"gauta nuoma 2 | 
Iš valstiečių, 
kurie nevažiuoja ši 
8. E - iš viso 64 zl 
SU M mo" L | 
Iš viso pajamų | 349 21 15 gr | 

Dvaro vietininko, tijūno, ūkvedžio algos ir kitos išlaidos su- 
darė 169 z1 15 gr, kvartos mokestis — 45 zl. Atmetus šias išlaidas, 
dvaro valdytojui lieka 124 zl pajamų. 


Kaimas - įvairiatautis derinys 


Tautiškumo požiūriu XIX a. II pusėje Liubavo valsčius buvo 
labai margas. Kaimuose gyveno lietuviai, lenkai, vokiečiai, Liu- 
bavo miestelyje dar ir žydai. Valstybinėse įstaigose pareigas užė- 
mė beveik vieni rusai. Tarp lietuvių liuteronų tautinio sągmonin- 
gumo nebuvo. Dalis jų save laikė vokiečiais, nors nei žodžio vo- 
kiškai nemokėjo. Vietiniai žmonės juos vadino prūsais. Atskirti 
lietuvį liuteroną nuo vokiečio liuterono sunku, nes vieni ir kiti 
gerai kalbėjo lietuviškai, laikėsi tų pačių papročių ir niekuo nesi- 
skyrė nuo lietuvių katalikų. Tokių vokiečių buvo daug nuo Liu- 
bavo iki Akmenynų ir Aistiškių esančiuose kaimuose. Kalnėnų 
k. gyveno 12 vokiečių šeimų, Akmenynų k. — 9, Pagraužių — 18. 
Tokių prūsų čia buvo gal apie 14 visų gyventojų. Vokiečių kultū- 
ra, tvarka, švara turėjo įtakos šio krašto lietuvių kultūrai. Prūsai, 
jausdami dideles simpatijas Vokietijai, vis dėlto buvo labai išti- 
kimi rusų valdžiai: jos nekritikavo, nesiskundė, pabrėždavo savo 
ištikimybę, o į lietuvius žiūrėjo kaip į maištininkus. Vokiečiai 
kolonistai, gyvenę tarp lietuvių, puikiai kalbėjo lietuviškai, tarp 
lenkų - lenkiškai. Jie visur prisitaikydavo, stengėsi su niekuo ne- 
konfliktuoti. Tiek lietuviai, tiek vokiečiai gyveno savo gyvenimą, 
netrukdydami vieni kitiems. Lietuvis didžiavosi išleidęs sūnų į 
kunigus, prūsas — į valdininkus. 

Prieš Pirmąjį pasaulinį karą vokiečiai aktyviai skverbėsi į pasie- 
nio vietoves. Gaudami paramą iš Vokietijos, galėjo nusipirkti dva- 
rų ar iš ūkininkų žemės. Nežinodami tikrosios priežasties, žmonės 
nesuprato, kodėl vokiečiams dvarininkams taip sekėsi ūkinin- 
kauti, o štai jų kaimynai lenkai sunkiai vertėsi. Daug kas sėkmę 


aiškino vokiečių sumanumu, tvarkingumu, mokėjimu išnaudoti 

samdinius. Tuo metu šiame krašte vokiečių kilmės dvarininkai 
M. Auffschlag ir S. Hann valdė Trempinių bei Pagraužių dvarus. 
Po 1914-1918 m. karo, nusilpus Vokietijai, šie dvarininkai kal- 
bėjo tik lenkiškai, todėl vietiniai gyventojai juos vadino lenkais. 


Trempinių kaimo gyvenimas 


"Trempinių dvaras ir kaimas priklausė Gražiškių parapijai, 
o apie 1734 m., įkūrus Liubavo parapiją, buvo priskirtas jai. 
1816 m. pagal vietininko potvarkį nustatyta, kad kaimą valdė 
vaitas ir turėjo pagalbininką ša/zysiy. 

Genovaitė Kerelevičiūtė pasakoja: „Kaimas svarbiausius rei- 
kalus spręsdavo susirinkęs į krivūlę. Tokia kaimo valdymo tvar- 
ka buvo iki Antrojo pasaulinio karo. 

XIX a. pab. daugelis mūsų krašto kaimų išsiskirstė į vienkie- 
mius. Kaip mano tėtis sakydavo — „išėjo ant kolonijų“. Nors 
gyveno viensėdžiuose, bet kaimo ūkininkai buvo labai vieningi, 
nelaimės atveju padėdavo vieni kitiems, talkindavo derliaus nu- 
ėmimo darbuose. Jaunimas rengdavo savo kaimo vakaruškas, 
bendrai giedodavo giesmes, pasistatydavo kaimo kryžius, net 
ir į žmonas vyrai dažnai nusižiūrėdavo savo kaimo merginas. 
Atsakomybė už savo šeimą, už savo kaimą buvo giliai įaugusi 
kiekvieno pasąmonėje. Visuose ūkininkų kiemuose gyveno trys 
kartos — seneliai, tėvai, vaikai. Užaugę vaikai pasirašydavo tėvų 
išlaikymo sąlygas — ordinarijas. Pagal jas paveldėdavo ūkį, ta- 
Čiau įsipareigodavo iki mirties išlaikyti nusenusius tėvus. Tokiu 
būdu seneliai, pagal išgales padėdami tvarkyti ūkį, galėjo ramiai 
laukti gyvenimo pabaigos“. 

Prūsijos sudarytame XIX a. pr. Sūduvos žemėlapyje nurodo- 
ma, kad Trempiniuose yra 1 bajoro ūkis, 5 dūmai, 4 kampinin- 
kai, smuklė. XIX a. Trempinių kaimas ir palivarkas yra Kalvari- 
jos apskr. Liubavo valsčiuje ir parapijoje, prie to paties pavadi- 
nimo 18 margų ploto ežero, 4 varstai nuo Liubavo ir 12 varstų 

nuo Kalvarijos. 1827 m. kaime buvo 14 dūmų ir 94 gyventojai. 
Trempinių palivarkui priklausė 327 margai žemės. Iš jų ariamos 
žemės ir daržų — 190 margų, lankų — 104 margai, ganyklų — 16 
margų, netinkamos naudoti — 17 margų. Dvare buvo du gyve- 
namieji mūriniai ir 8 mediniai pastatai, vyko durpių gamyba. 
1890 m. Trempinių kaime — 7 dūmai, 61 gyventojas. Trempi- 
nių palivarke — 3 dūmai, 33 gyventojai, jam taip pat priklausė 
Gulbinavo kaimas, kuriame buvo 12 dūmų, 85 gyventojai, tu- 
rėjo 127 margus žemės. Kalvarijos paviete tuo pačiu Trempinių 
vardu yra 18 margų ploto ežeras (70). 1923 m. dvare gyveno 44 
žmonės, o kaime 8 šeimos — 50 žmonių (71). Dvarui priklausė 
Trempinių ežeras, apie jį durpinės pievos, vadinamos Ažerbale, 
Koplyčkalnis, rytinė Pagraužių 72v0 dalis su Graužės upeliu, pi- 
etuose didelė pieva, vadinama Lanka, ir keletas aukštų kalvų. 


Dvaro žemės parceliacija 


Dokumente „Marijampolės apskrities Liubavo valsčiaus už 
servitutų teises iš Trempinių dvaro Trempinių ir Gulbinavo kai- 
mams duotosios žemės planas sudarytas Žemės Tvarkymo De- 
partamento matininko Katiliaus Antano 1926 m.“ nurodomi su 
Trempinių dvaro žeme besiribojančių gretimų žemių savininkai 
(72) (planas Nr. 5): AB Trempinių k. Juozo Venclovo, BC Trem- 
pinių k. Kosto Babecko; CD Trempinių k. J. Andziulevičiaus; 
DE Būdviečių k. Juozo Kerelevičiaus; EF Būdviečių k. Juozo 
Skamaročiaus; FG Trempinių k. Juozo Babecko; GH Gulbina- 
vo k. daržininkų; HI Makauskų dvaro žemė; IM Gulbinavo k. 
daržininkų; MN Trempinių k. Juozo Astašausko; NO Epide- 
mių k. Kazio Dunausko; OP Epidemių k. Vinco Paškevičiaus; 
PR Pagraužių k. Onos Radzevičienės; RS Pagraužių dvaro skly- 
pas Nr. 7; ST Pagraužių dvaro sklypas Nr. 21; TU Pagraužių 
dvaro sklypas Nr. 6; UV Pagraužių dvaro sklypas Nr. 5; VZ Pa- 
graužių dvaro sklypas Nr. 4; ZA Pagraužių dvaro sklypas Nr. A. 

Nr. 5 Trempinių dvaro parceliacijos planas 1926 m. 

Planas sudarytas pagal Janinos Knygauskienės pateiktus duomenis 
Braižė Almantas Babeckas 


"Trempinių dvarui iki reformos priklausė 144 ha žemės. 
Vykdant žemės parceliaciją, iš dvaro Trempinių kaimas gavo 
22,24 ha, Gulbinavo kaimas — 41,48 ha žemės, kuri išskirstyta 


į 22 sklypus. 


Lentelėje pateiktas sąrašas gyventojų, kurie įvykdžius reformą 
gavo po 2 ha žemės (73) (planas Nr. 6). 


Žemės savininko Tak Žemės savininko n 
vardas, pavardė Ą vardas, pavardė 2 
| i plane plane 
Mikas Trečiokas 1 Iliežo oastĖ 12 
| | įpėdiniai 
Juozas Andziulevičius| 2 | Jurgis Vasiliauskas 13 
PA aj 3 Antanas Kazlauskas | 14 
Kazys Račius 4 Vincas Sutranavičius | 15 
Jokūbas Bieliūnas 5 Jokūbas Grosas 16 
| Augustas Popindikis 6 Edvardas Egeris 17 

Juozo Jankeliūno 8 Jokūbo Liutkevi- 19 
"įpėdiniai || . čiaus įpėdiniai | 

įpėdiniai (Irempinių k.) 

| isėdiniai 11 | J. Valatkos ir 22 
| P | R. Vasiliauskienės 

Nr. 6 Trempinių dvaro 
žemių išskirstymo planas 1926 m. 

Trempinių dvaro žemės išskirstymo Gulbinavo kaimui eksplikacija (73) 

Aušlekų šeima 


Trempinių dvaro savininkas Mečislovas Aušleka (Mieczyslav 
Auffschlag 1839—1886) buvo 1863-1864 m. sukilimo dalyvis. 
Anksti mirus vyrui, dvaro išlaikymu rūpinosi 33 metų našlė 
Regina Aušlekienė (Regina Auffschlag 1853-1941), o vėliau jai 
padėjo paūgėjęs sūnus ir dvi dukterys Vladislava (1871-1941) 
ir Jadvyga (1876-1941). 

1919-1920 m., kai kūrėsi nepriklausomos Lietuvos ir Lenki- 
jos valstybės, pasienio teritorijoje vyravo didelė įtampa. Tarp lie- 
tuvių ir lenkų kildavo dažnų konfliktų: vyko susišaudymai, turto 
naikinimas, grasinimai ir žudymai. Dvarų savininkai ir ypač apie 
Liubavą esančių kaimų gyventojai, kurių dauguma buvo lenkai, 
labai norėjo, kad jų gyvenamos teritorijos priklausytų Lenkijai. 

1919 m. Trempinių ir Makauskų dvaruose ir aplinkiniuose 
kaimuose, kaip ir visame Liubavo krašte, prasidėjo neramumai. 
1919 m. rugsėjo 7 d. lenkai okupavo Liubavo miestelį ir 34 viso 
valsčiaus. Nustačius demarkacinę liniją per Vartelinės mišką, 
Pajaujų, Beržynų, Pagraužių, Trempinių, Skaisčių, Senabūdžio, 
Salaperaugio, Pasiekų kaimai ir Trempinių dvaras buvo okupuo- 
ti iki 1920 m. liepos 20 d., t. y. 11 mėn. (74). Vietiniai dvari- 
ninkai, tarp jų ir Aušlekai, išlaikė lenkų kariuomenės dalinius, 
tikėjosi, kad jų valdomos žemės pateks į Lenkijos teritoriją. Vie- 
noje sutartyjė tarp Lietuvos ir Lenkijos tai ir buvo numatyta. 
Kaimuose, kur labai mažai kas temokėjo lenkiškai, pasirodyda- 
vo tiek lenkų, tiek lietuvių kareivių. Vietiniai gyventojai ne visa- 
da suprasdavo lietuvių ir lenkų savaip aiškinamas politines tie- 
sas, jų skleidžiamą propagandą. Tačiau netrukus suvokė tikrąją 
situaciją, kad lenkų valdžia bando kontroliuoti Liubavo kraštą, 
tik prašant vietiniams dvarininkams. 

Aušlekų sūnus K. Aušleka buvo didžiausias lenkų okupaci- 
jos šalininkas. Jis bijojo, kad Nepriklausomos Lietuvos cblopų 

valdžia gali išdalinti dvaro žemę. Vietiniai gyventojai, nutarę 
ji pagąsdinti, parašė grasinamų laiškelių ir išmėtė aplink dva- 
rą. Nėra abejonės, kad kai kurie pateko į K. Aušlekos rankas. 
Maryr, didele drąsa ponas nepasižymėjo, nes per kelias dienas iš 
dvaro dingo, išvažiavo į Suvalkus. Neaišku, ar dėl šių, ar dėl kitų 
priežasčių, K. Aušleka tarpukariu į Trempinių dvarą retai atvyk- 
davo, juo mažai tesirūpino. Jis gyveno kažkur netoli Suvalkų. 
Trempinių dvare liko gyventi K. Aušlekos mama ir netekėjusios 
seserys, kurias vietiniai gyventojai vadino panaitėmis. 

Dvare trūko vyriškų rankų, Trempinių kaimo kalvis Juozas 
Babeckas dažnai buvo kviečiamas į dvarą prižiūrėti ar taisyti įvai- 
rių žemės ūkio mašinų, statyti rūsių, nuvežti panaites į Suvalkus 
pas brolį ir kitus gimines. Jo padarytus vežimus, fajetonus, ka- 
rietas, vasangus pirkdavo dvaro panaitės. J. Babeckas labai sugy- 
veno su dvaro savininkėmis. 1932 m., mirus jo žmonai Marijai 
Babeckienei, Aušlekaitės ne kartą prašė J. Babecką, kad ateitų 
valdyti dvarą ir galbūt vestų vieną iš jų, tačiau šis sakydavęs: 
„Nereik man tų didelių žemių, aš pragyvensiu ir iš savo amato“. 

Trempinių dvare buvo ilgi mediniai pakajai, į pietus nuo jų — 
moliniai tvartai, kluonas, kuris sudegė apie 1935 m. dobilus pa- 
sant bukaunyku, šiaurės vakaruose - kumetynas, į rytus - prūdas 
ir oficina, išklota plytelėmis, o gal kokliais, joje gyveno dvaro 
tarnai, keturios darbuotojų šeimos. Per didelį, maždaug 5 ha už- 
imantį sodą, iš trijų pusių apsodintą dviem eilėmis liepų, iš pietų 
į šiaurę ėjo alyvų takas, vadinamas gana. Šalia jo abiejose pusėse 
augo narcizai, daug kitokių žieminių gėlių. Akį džiugino gausūs 
gėlynai, sode augo akacijos, jazminai, skiepytos baltos, rožinės, 
violetinės alyvos, erškėtrožės, gulbinai, gudobelės, maumedžiai, 
karpomos tujos ir gyvatvorės. Šalia įprastų sodo medžių augo 
tada dar mažai kam žinomi vo/ockiai — graikiniai riešutmedžiai. 
Tvenkinio kraštai išgrįsti akmenimis. Jame maudytis leisdavo 
tik savus žmones, kartais arklius. Daugelis įsiminė didelį apva- 

lų akmenį, ant kurio baudžiavos laikais plakdavo baudžiaunin- 
kus. Dvarae buvo ledainė, devyni akmeniniai rūsiai, magazinas 
grūdams laikyti, kluonas su keturiais grendymais, vištų, kiaulių, 
avių tvartai. Laikydavo apie 20 karvių, kurias melžė dvi melžė- 
jos. Žemė prie molio. Nelietingais metais dirvos išdžiūdavo ir 
būdavo sunkiai įdirbamos. 

J. ir V. Aušlekaites gyventojai vadino panaitėmis turbūt dėl 
to, kad abi seserys buvo sulaukusios garbaus amžiaus ir neište- 
kėjusios. Joms nuolat patarnavo dvi tarnaitės. Trempinių dvaro 
panaitės sekmadieniais važiuodavo į Liubavo bažnyčią, o Kal- 
varijos turgaus dienomis, antradieniais arba penktadieniais, pro 
Makauskų dvarą, Juodelius važiuodavo į Kalvariją. Kaimo žmo- 
nes stebindavo dengta, užtraukiamu stogu trijų sėdynių briė- 
ka, dar vadinama kočiumi, traukiama keturių keršių (didelėmis 
baltomis, rudomis dėmėmis arklių). Bričkos priekyje išdidžiai 
sėdėdavo išskirtine kepure ir apranga vilkintis /srmonas. Liu- 
bavo bažnyčioje panaitės turėjo nuolatines vietas — krėslus. Po 
šv. Mišių jos šventoriuje bendraudavo su kunigu, Reketijos dva- 
ro savininkais Puciatickiais, Aleksandravo ir Paliubavio dvarų 
savininkais Glinskiais. Dažnai juos kunigas pakviesdavo į klebo- 
niją arbatos. Trempinių dvaro panaitės dėvėdavo ilgas suknias, 
puošdavosi skrybėlaitėmis. Ant kairės rankos kabodavo vėjeris, 
visada turėdavo skėtį, o dešinėje rankoje vėduoklę. Dažnai ve- 
žiodavosi ir šunelius. Eilinėmis dienomis šaltesnių metų laiku 
jos važiuodavo apsirengusios paprastai, dažniausiai vilkėdavo 
burkas. Abi seserys grožiu nepasižymėjo, buvo stamboko kūno 
sudėjimo. Darbus jos pasiskirstydavo — viena tvarkydavo ūkį, 
kita rūpindavosi namų ruoša. 

Angelė Balcierienė prisimena, kaip jos senelis Kazimieras 
Račyla, ardamas nuo dvaro į pietus esančio kalno žemę, rado 
lobį — perlų karolius, aukso ir sidabro auskarus, žiedų, daug kitų 
brangenybių. Būdamas sąžiningas jis nunešė ir atidavė viską 

dvaro savininkėms. Kaimo žmonės jį kvailino, nes panaitės de- 
ramai neatsilygino. 

Nuo dvaro į šiaurės rytus įsispraudęs viename gale tarp aukš- 
tų kalvų, o kitame besiremiantis į retais žemaūugiais berželiais ir 
žilvičiais apaugusį 18 ha durpyną tyvuliavo Trempinių ežeras, 
užimantis 4,52 ha plotą. Ežere veisėsi gausybė lydekų, lynų, ka- 
rosų, vijūnų. Rytinėje jo pusėje rymo smėlingas Skamaročiaus 
kalnas su buvusiomis senosiomis kapinėmis. Vakarinėje pusėje 
nuo Andziulevičiaus kalno — puikus užutėkis, kurį visi vadino 
Atlajum. Čia vasaros perpietę ir vakarais sueidavo maudytis visas 
kaimas, o vandens paviršiumi toli į kitą ežero pusę buvo nune- 
šamas kiekvieno besidžiaugiančio šūksnis, atodūsis ar linksmas 
krykštavimas. Šiame užutėkyje vasarą ir žiemą visas kaimas ir 
dvaro tarnaitės skalbdavo skalbinius, kuriuos statinėse atsivež- 
davo arkliais. 

Prie Atlajaus išdaigų ir džiaugsmo netrūko ir žiemą. Kaimo 
vaikai, paaugliai, bernai ne tik dieną, bet ir šviečiant mėnulio 
pilnačiai, užsitempę rogutes ant aukšto Andziulevičiaus kalno, 
leisdavosi Atlajaus ledu net iki ežero vidurio. 1939-1940 m. 
buvo labai šalta žiema, daugeliui gyventojų trūko vandens, tai iš 
Trempinių ežero vandenį veždavo ne vien tik Gulbinavo, Trem- 
pinių, bet ir Pagraužių gyventojai. 

Apie 1930 m. Trempinių ežerą ir dalį durpyno dvaro savi- 
ninkė R. Aušlekienė pardavė Juozui Babeckui. Dvarui gyvenant 
ne pačius geriausius metus, buvo parduota maždaug 1/3 žemės. 
Dvarui tuo metu liko 52,8 ha. 

1940 m., sovietams užėmus Lietuvą, buvo sudaromi nauji 
Trempinių dvaro žemės valdymo pertvarkymo planai. Visa dva- 
ro žemė suskirstyta į penkis sklypus. Iš tuo metu R. Aušlekienei 
priklausiusios žemės numatyta palikti 30,64 ha, o likusią išdalinti 
keturiems bežemiams ir mažažemiams nuo 3 iki 8 ha (75). Tačiau 
prasidėjus karui visų pertvarkymo planų nespėta įgyvendinti. 

Tremties ir dvaro sunaikinimo keliu 


1941 m. Trempinių dvaro savininkės, nujausdamos, kad gali 
būti išvežtos į Sibirą, dalį savo turto paliko pas kaimynus Albiną 
Babecką, Jurgį Seredinską, Zykį, Juozą Varnagirį, Joną Sutrana- 
vičių. Tai buvo daug didelių kambarinių gėlių, sofa, trijų dag- 
čių stalinė lempa, trims žmonėms sėdėti skirta pinta kėdė, 4-5 
kuperiai su įvairiais mineralais, akmenimis, vilnoniais, lininiais, 
šilkiniais audiniais. Visų nuostabai, labai daug paliko mažai kam 
matytų gražių atvirukų, žaislų, fazanų bei povų plunksnų (kai 
kurios plunksnos buvo nudažytos), senų lenkiškų knygų, pana- 
šių į enciklopedijas, žurnalų. Pas Juozą Babecką paliko geresnius 
įrankius, daiktus ir žemės dirbimo padargus. Juozo Valinčiaus 
prašė pasaugoti Auperį lenkiškų ir lietuviškų knygų, įspūdingus 
elnio ragus su dvylika šakų. Daug daiktų, indų buvo užkasta 
dvare. Gyventojai, priėmę panelių turtą, matydami, kad labai 
neramūs laikai, ėmė bijoti, kad gali būti nubausti už dvarininkų 
turto saugojimą, todėl ėmė jį naikinti: kai kurie nešė knygas, 
žurnalus į tvartus ir klojo po kojomis gyvuliams. 

Nuojauta pasitvirtino. 1941 m. birželio 14 d. į Sibiro Alta- 
jaus kraštą buvo išvežta 88 metų R. Aušlekienė ir jos dukros — 
65 m. Jadvyga bei 70 m. Vladislava. Moterys nepajėgė atlaikyti 
sunkumų: motina mirė kelyje, o dukros netrukus, dar tų pačių 
1941 m. rudenį (76). 

Janina Knygauskienė, vaikystėje gyvenusi prie pat dvaro, pasa- 
koja: „Aušlekaitės labai mylėjo šunis, šerdavo net iš porcelianinių 
lėkštučių. Ir dabar atsimenu jų vardus: Labūzas, Puškas, Fuksas, 
Friska, Lapkus, Maliutka, Mirta, Tigras, Reksas, Margis, Altma- 
nas, Rudis. Jie lakstydavo palaidi, šiaip laikomi kambariuose, tik 
labai dideli Vilčius ir Vilkas — pririšti. Sode buvo šunų kapinės. 

Kartą policininkai ėjo pro dvarą ir juos užpuolė šunys, šie 
besigindami vienam skalikui peršovė koją. Vėlų vakarą viena 

iš panaičių, atėjusi pas mano tėtį Joną Sutranavičių, verkdama 
prašė, kad vežtų šunį į Kalvariją gydyti. Toks rūpinimasis šunimi 
kaimo žmonėms atrodė sunkiai suprantamas dalykas. 

Kartą vienas žmogus, sumanęs dvaro sode pasiskinti slyvų, 
buvo užsiundytas šunimis. Pasirodo, jis buvo šaulys ir turėjo 
šautuvą, todėl pataikė šuniui tiesiai į akį. Šeimininkės gydė su- 
žeistą šunį, vėliau jam įdėjo stiklinę akį. 

Prieš vežant Aušlekaites į Sibirą, visi šunys keletą dienų labai 
staugė. Tas jų staugimas buvo panašus į verksmą. Palikdamos 
dvarą jos atsisveikino su kiekvienu globotiniu. Tokį vaizdą pa- 
matę rusų kareiviai ir kiti išvežimo vykdytojai juos pradėjo spar- 
dyti, sukeldami savininkėms dar didesnį skausmą. Panaitės iš 
sielvarto sukrito ant grindų, net alpo. Likę be šeimininkių šunys 
keletą dienų staugė, kol atvykę kareiviai juos iššaudė“. 

1941-1944 m. Trempinių dvarą prižiūrėjo šiame krašte gyve- 
nęs, repatrijavęs į Vokietiją, o okupacijos metu sugrįžęs vokietis 
"Takambaka. Dvare įsikūrė vokiečių okupacinės valdžios štabas. 
1944 m., sovietų kariuomenei užėmus Trempinius, o netoliese 
vykstant pafrontės karo veiksmams, dvare buvo gydomi rusų ka- 
reiviai. Karo metu Trempinių dvaras sudegintas. Liko tik pusė 
pakajų. Po karo čia kuriam laikui apsistojo išminuotojai. Dvare 
buvo laikomi atvežti iš Vokietijos miltai, duona, kiti maisto pro- 
duktai, gyvuliams pašarai bei atvaryti gyvuliai. 

1944 m. gruodžio 4 d. atvykusi iš Liubavo valsčiaus komisija 
surašė likusį Trempinių dvaro turtą: „Dviejų galų medinis gyve- 
namas namas, dengtas skarda, kurio vieno galo vidus išgriautas, 
vertė - 3000 rublių, medinė dviejų galų kumetinė, dengta skie- 
dromis, vienas galas nugriautas — 1000 rublių, maniežas — 1000 
rublių, arkliu traukiamas grėblys — 500 rublių, pjaunamoji — 
1000 rublių, 9 metų karvė — 1000 rublių, 6 metų arklys - 2000 
rublių“. 1945 m. į Valstybinį žemės fondą paimtas Reginai Au- 
šlekienei priklausęs 52,8 ha žemės plotas (77). 

Po karo, susiremontavusios dvaro gyvenamąjį pastatą, apsigy- 
veno kelios šeimos: Kailiai, Karasevičiai, Paltanavičiai, Asipaus- 
kai, Ambrazas. Kai kurie iš jų anksčiau buvo dirbę dvare. Taip 
pat čia apsigyveno iš Lenkijos pasienio zonos iškeltas Bronius 
Knygauskas. Vėliau kiti gyventojai išsikėlė kitur, o 1954 m. namą 
iš kolūkio nusipirko Broniaus ir Janinos Knygauskų bei Juozo ir 
Stefos Vaičiulių šeimos ir gyveno iki 1986 m. Jie iš dalies atkūrė 
dvaro kiemo gėlynus, prižiūrėjo nedidelę sodo dalį, tvenkinį. 

Sodas priklausė „Vienybės“ kolūkiui, o sujungus kolūkius — 
„Suvalkiečio“, vėliau Liubavo kolūkiui ir ilgainiui buvo apleis- 
tas. „Suvalkiečio“ kolūkio laikais nuo dvaro pastatų nuimta 
skarda ir panaudota kolūkio kontorai uždengti. Dvarvietė trau- 
kos objektu liko ir kolūkinės santvarkos metais. Čia vykdavo 
įvairios šventės, rengiami jaunimo vakarai, šokiai. 

Šiuo metu Trempinių dvarą primena tik išlikęs apleistas 
didžiulis sodas, medžiais apaugęs tvenkinys, pamatai, kurie, 
1986 m. nugriovus pastatus, apaugo menkaverčiais medžiais, 
alyvų krūmais. 

Nuo kalvelės 
atsiveria puikus 
vaizdas į buvusį 
"Trempinių dvarą. 
2011 m. 


Siame dvaro pastate 
1954-1986 m. 

gyveno Knygauskų 
ir Vaičiulių šeimos. 


1960 m. 


Mečislovo Aušlekos kapas 
Liubavo kapinėse 


Trempinių dvaro vazos — 
Akmenynų pagrindinės 

- t pe 
mokyklos muziejaus 


eksponatai 


Dvarui priklausė 


Trempinių ežeras 


Suvešėjusios liepų alėjos 


supa dvaro sodą 


Trempinių-Būdviečių 
teismo byla. 
Iš 1677-1678 m. 

KOPLYČKALNIS —- ŠVENTA VIETA 


Koplyčkalnio istorija padavimuose 


akarinėje pusėje nuo Trempinių dvaro stūkso medžiais 

apaugęs nedidelio upelio vaga perskirtas kalnas, vadi- 
namas Koplyčkalniu. Manoma, ant jo kadaise buvusi pagonių 
dievui Patrimpui skirta aukų vieta, vėliau čia laidoti Trempinių 
dvaro ir kaimo žmonės, būta koplyčios. 

Apie Koplyčkalnį pasakojo Stasiukevičienė, gyvenusi Būdvie- 
čių k., ir J. Kazimierskas iš Saulėgrąžių k. Jų pasakojimus prieš 
Antrąjį pasaulinį karą užrašė Pranas Venclova. 

„Senovėje, kada dar lietuviai buvo pagonys, dabartinis Ko- 
plyčkalnis buvusi jų šventovė. Ant kalnelio viršaus augęs didžiu- 
lis ąžuolas, po kuriuo žmonės degindavę aukas vandens dievo 
Patrimpo garbei. Vėlesniais laikais, kai Lietuva buvo apkrikštyta, 
į Trempinių dvarą atvažiavęs kažkoks iš Lenkijos bajoras katali- 
kas ir įsakęs šventajame kalnelyje medžius iškirsti, o jį patį išarti. 
Vieną rytą bajoras išsiuntęs darbininkus su dvylika porų jaučių 
kalnelio arti, bet, vos tik jiems darbą pradėjus, visi jaučiai kritę 
negyvi. Kalnelyje tuo laiku pakilęs ūžesys ir per jo vidų įgriu- 
vęs gilus 72vas. Žmonės kalbėjo, kad tai esąs dievaičio Patrimpo 
kerštas krikščionims. 
las ir šaltinis iki kunigo Aukštuko laikų. Žmonės, ir būdami 
krikščionys, kalnelio neužmiršo: ten įrengė kapinyną ir pastatė 
ant kalnelio koplytėlę. Todėl nuo tada kalnelį ir vadina Koplyč- 
kalniu, o nuo Patrimpo vardo kilo kaimo Trempiniai. Koplyč- 
kalnio šaltinis buvo laikomas pagarboj, stebuklingu ir didžiai 
šventu nuo tada, kai įvyko tariamas stebuklas su švč. Panelės 
Marijos paveikslu. Žmonės iš toli jį lankydavę, plaudavę skau- 
damas vietas; neregiai plaudavę akis ir pasveikdavę. 

Vieną kartą kun. Aukštuko kalė atsivedusi šuniukų. Visi šu- 
niukai buvę akli. Tada kunigas sumanęs pasinaudoti stebuklu, 
nunešęs šuniukus prie šaltinio ir nuplovęs jiems akis. Šuniukai 
praregėję, bet žmonės, tai sužinoję, nelankę daugiau šaltinio, ir 
nuo tada šaltinis nustojęs stebuklus daręs. Prieš Did. karą šaltinis 
K. Aušleko buvo užgriautas, ir dabar jo nė žymės nebėra, o bu- 
vusio didžiulio švento ąžuolo vietoj stovi supuvęs kryžius" (78). 

Aleksandras Polujanskis XIX a. viduryje aprašo kitą padavi- 
mą apie Trempinių kalną. 

„Šventas paveikslas pasirodęs Trempinių kalne, liepoje. Žmo- 
nės jį parnešę nuo kalno ir pakabinę taip pat liepoj, Liubavo 
bažnyčios šventoriuje. Paveikslas naktį vėl sugrįžęs į Trempinių 
kalno liepą. Žmonės tuojau jį pavadinę šventuoju, stebuklin- 
guoju ir pakabinę jį Liubavo bažnyčioje. Nuo to laiko iš toli- 
mų parapijų, iš Seinų, Kalvarijos ir kitur maldininkai skaitlingai 
rinkosi Liubavan per Švč. Panelės gimimo atlaidus, kur buvo 
atiduodama ypatinga pagarba minėtam paveikslui“ (79). 

Petras Akiras-Biržys 1937 m. išleistoje knygoje „Marijampo- 
lės apskritis“ pateikia dar vieną 1830-1850 m. padavimą apie 
Koplyčkalnį ir stebuklingąjį Marijos paveikslą. 

„Šio kalniuko pakrantėje į rytų pusę buvo nuo neatmenamų 
laikų šaltinis, o ant kalnelio — tokio pat senumo didžiulis ąžuolas. 
Po juo buvo dievaičiui Patrimpui aukuras, nes ir vėlesniais laikais 
ten kasinėjant rasta anglių ir pelenų. Trempinių dvaras tuo laiku 
priklausė kunigui Aukštukui, kuris labai norėjęs tą ąžuolą sau 
padarams paimti, bet kadangi jis buvo ne jo, tai kirsti neturėjo 
teisės. Tais laikais vieną liepos mėnesio naktį ant ąžuolo atsirado 
nežinia iš kur bekabąs Marijos paveikslas. Tada kun. Aukštukas 
sušaukęs baudžiauninkus ir pasakęs jiems, kad čia esąs įvykęs ste- 
buklas. Matant baudžiauninkams, paveikslą jis nusinešęs į paka- 
jus, bet iš po nakties paveikslas ir vėl kabojęs ant ąžuolo. (Bau- 
džiauninkai kalbėjo, kad kunigas pats buvo atgal paveikslą naktį 

atnešęs.) Rytą kun. Aukštukas pasišaukęs baudžiauninką Černulį 
ir pasakęs, kad ąžuolą reikia iškirsti ir iš jo padirbti spintą, į ją įdė- 
ti paveikslą ir nugabenti į Liubavo bažnyčią. Žinoma, taip buvo 
ir padaryta. Iš ąžuolo kun. Aukštukas prisidirbo sau padarų, o 
iš šakų padarė spintelę įdėti paveikslui. Spintelė su paveikslu iš- 
silaikė Liubavo bažnyčioj ligi Didžiojo karo, kada sudegė kartu 
su bažnyčia. Degant Liubavo bažnyčiai, apdegęs paveikslas buvo 
išgelbėtas, vėliau atnaujintas ir dabar yra 1933 m. pastatytoje 
naujoje bažnyčioje. Dar žmonės kalba, kad paveikslas pareidavęs 
iš Liubavo bažnyčios ir atsirasdavęs viename dvaro aruode, kuria- 
me buvusi to ąžuolo sudėta medžiaga. Matydamas tai kun. Aukš- 
tukas atidavęs aruodą, kad iš jo būtų pastatyta Liubave koplyčia, 
kurioje būtų padėtas tas paveikslas. Kada viskas buvę padaryta, 
paveikslas su iškilminga procesija jaučiais nuvežtas į koplyčią, iš 
kur jau daugiau nebegrįžęs. Tas kalnelis, kuriame buvo ąžuolas ir 
atsirado paveikslas, dabar vadinamas Koplyčkalniu" (80). 

Angelė Balcierienė, gimusi Trempinių kaime, pasakoja: „Kol 
šventas paveikslas buvo Liubavo bažnyčios kairėje moterų pusė- 
je, tol klajojo. Kažkas sugalvojo paveikslą perkabinti į kitą vietą, 
kad jis neklajotų. Kai pakabino dešinėje altoriaus pusėje, dau- 
giau jau niekur nedingdavo. Nuo to laiko Liubavo bažnyčioje, 
skirtingai nei kitose bažnyčiose, moterys užima dešniąją pusę, o 
vyrai kairiąją“. 

Šis Dievo Motinos paveikslas (50x35 cm) susijęs su Liubavo 
herbu. Kai kuriuose XIX a. šaltiniuose rašoma, kad Liubavo 
miesto herbe, kurį karalius Stanislovas Augustas, patvirtinda- 
mas miesto privilegijas, 1791 m. yra davęs Liubavui, matyti 
švč. Marijos Trempiniškės paveikslas, laikomas dviejų angelų. 
Jame pavaizduota stovinti Marija be kūdikio, su vainiku ant 
galvos, rankas sudėjusi prieš save (81). 

Atgaivinta Koplyčkalnio praeities 
krikščioniška dvasia 

2004 m. archeologas Zenonas Baubonis tyrinėjo 66 kv. m 
Koplyčkalnio plotą. 90-95 cm gylyje fiksuoti kapai, ištirtas vie- 
nas apardytas kapas, kuriame rasti du žiedai ir moneta (1659— 
1660 m. Jono Kazimiero šilingas) (82). Manoma, kad ant Ko- 
plyčkalnio galėjo būti laidojami dvaro savininkai ir jų artimieji. 
Net šiais laikais žmonės sako, kad ten vaidenasi, o jei kas dau- 
giau išgėręs važiuoja pro šalį vedančiu keliu, padaro avariją. Iš 
tiesų toje vietoje įvykę keletas nelaimingų atsitikimų. 

Sovietmečiu istorinė Koplyčkalnio vieta buvo užmiršta, tik 
atkūrus Lietuvos nepriklausomybę jo viršūnėje 1991 m. stebu- 
klui ir legendoms įamžinti pastatyta Švč. Mergelės Marijos sta- 
tulėlė, kurią globojo Juozas Valinčius. 

1999 m. rugpjūčio 7 d. Liubave buvo aukojamos šv. Mišios. 
Po jų procesija atėjo į Koplyčkalnį. Dalyvaujant kunigui Petrui 
Kražauskui ir parapijiečiams, kunigas Robertas Brūzga pašven- 
tino statulėlę ir Koplyčkalnį. 

2000 m. į šią vietą ypač atkreiptas dėmesys, kai šaukiama 
Dievo balso iš Vilniaus atkeliavo Genovaitė Kabačiūtė-Stanke- 
vičienė. Moteris, kurios vaikystė prabėgo netoli Koplyčkalnio, 
apsigyveno atsivežtame nuo Vilniaus Tauro kalno vagonėlyje. 
Paskutinius aštuonerius savo gyvenimo metus ji nešė Kristaus 
tikėjimą ir meilę gimtajam kraštui, atgaivino Koplyčkalnio pra- 
eitį. Vis daugiau žmonių čia užsukdavo, vieni vedami tikėjimo 
balso, kiti iš smalsumo. 

2001 m. rugpjūčio 19 d. pirmą kartą čia laikytos šv. Mi- 
šios, kurios penkerius metus buvo tapusios kasmetine tradicija. 
Mišias aukodavo Liubavo kunigas Antanas Kereišis. 2004 m. 
Bronius Blauzdžiūnas pastatė kryžių. Kalnelyje buvo aštuoni 
šventųjų paveikslai, trys statulėlės. 

G. Stankevičienė panoro čia pastatyti koplyčią. Keletą metų 
ji vaikščiojo po įstaigas, siekdama įgyvendinti savo sumanymą. 
Kaimo bendruomenė pritarė, tačiau kai kurie į moters sumany- 
mą žiūrėjo skeptiškai. 2007 m. Kalvarijos savivaldybės taryba 
svarstė Koplyčkalnio žemės klausimą. 

Naujos koplyčios projektą rengė architektas Kęstutis Pempė, 
statybos globėjai — dailininkas, etnografas Aleksandras Tarabil- 
da, skulptorius Dominykas Čepas, muzikologė Irena Paukštytė. 
Buvo atlikti parengiamieji darbai: archeologiniai tyrimai, topo- 
grafinė nuotrauka su reikalingomis atžymomis, parengtas koply- 
čios statybos projektas, banke atidaryta lėšų kaupimo sąskaita. 

Tačiau G. Stankevičienė 2008 m. mirė. Išblėso ir naujos ko- 
plyčios pastatymo viltis. 2008-2010 m. Koplyčkalnio krikščio- 
nišką dvasią saugojo Birutė Adomavičienė. 2009 m. ant kalnelio 
Marijampolės kunigo Bronislavo Paltanavičiaus iniciatyva buvo 
pastatyta tik nedidelė koplytėlė. Vykdydamas velionės prašymą, 
medžio drožėjas iš Anykščių išdrožė šv. apaštalų Petro ir Povilo 
skulptūras, kurios su šventųjų paveikslais ir statulėlėmis dabar 
saugomos naujoje koplytėlėje. 

PABAIGOS ŽODIS 


Pro atkeltus istorijos vartus ėjo ir išėjo dvarai. Išsinešė savo iš- 
didumą ir Lietuvoje sėtos europietiškos kultūros daigyną. Ištuš- 
tėjusios ir nutilusios dvarų menės nūnai virto besistiebiančiais 
berželiais ir liepaitėmis. 

Dvarų laukuose jau kitos kartos ankstyvą pavasarį klausosi 
vyturio giesmės. Kitos kartos eina žemės taku paskui javą noki- 
nančią saulę ir iš laukų parkeliaujančią kvapią duoną. Daugy- 
bės žmonių prisiminimų takai atveda į tylias ir užžėlusias dvarų 
paunksmes. Seniai, tačiau žmogaus atmintimi siekiančiais lai- 
kais, dvarai sotino ir augino žmogų. 

Pakajai visada turėjo dvejas duris — iškiliesiems ir pilkiesiems 
žemės vyturiams. Iš ten sklido knygos, muzikos ir elgesio kultū- 
ros šviesa. Šviesa, kuri kaip tekanti saulė, nesulaikoma ir neži- 
nanti ribų, vilnijo toliau už kiemo vartų. 

Dvarai devynis prakaitus spaudė, grašį į save lenkė... Dvarai 
mokė darbo... Dvarai daug atėmė... Tačiau ir daug davė. Jei ne 
sovietinė okupacija, jei ne karas, jei ne viską griovusi kolekty- 
vizacijos banga, gal visai kitaip šiandien kalbėtume apie dvarą. 

Archyvų ir dokumentų labirintais ėjau paskui Kalvarijos 
krašto dvarus. Jie mano vaizduotėje išsiskleidė kaip nematytas 
žiedas, kurį norisi glausti, kuriuo norisi gėrėtis, kurį panorau 
dovanoti ir Jums, mieli skaitytojai. 

Dvarai išėjo negrįžtamu istorijos vieškeliu. Tad atmintyje te- 
gul lieka tuose dvaruose žmonių likimus vedžiojęs takelis... 

ŽODYNAS 


aliejnyčia — aliejinė, aliejaus spaudykla 

auksinas - auksinė, vėliau sidabrinė senovės Lietuvos moneta; 
1919-1922 m. Lietuvos popierinis pinigas, lygus Vokietijos markei 

barchatas - aksomas 

biuvaras — aplankas, kuriame laikomi laiškai, korespondencijos 

bovilninis - medvilninis 

brička - brika, brikelė, šventadienis vežimas 

burka - ilgas viršutinis drabužis, apsiaustas 

chlopas - niekinamai dvaro ponų vadinamas lietuvis valstietis 

činšas, čyžė — feodalinė žemės renta, mokama natūra arba pinigais 

drapakas — padargas žemei purenti, akėti 

drobynos — vežimo šonai 

dūmas - feodalinių laikų valstiečio sodyba (kiemas) su žmonėmis ir žeme 

fukteris - arpas 

furmonas - vežikas 

fužeras — taurė 

gonkos - veranda 

biberna - mokestis, skirtas samdytai kariuomenei išlaikyti 

kampininkas — laikinai gyvenantis pas svetimus žmones gyventojas, 
neturtingas žmogus 

kašarai - samdinių, kumečių namai 

kemeris - skambalas 

kerzavi čebatai — auliniai batai 

kliošinė lempa - stalinė lempa su į apačią išplatintu gaubtu 

klomba - gėlynas 

kuperis - skrynia 

kvarta - dvarų mokestis samdomai kariuomenei išlaikyti 

lineika - keturių ratų trumpas vežimas, traukiamas vieno arklio 

lonkelės - suolas bažnyčioje atsiklaupti ir sėdėti 

liustracija — peržiūra, peržiūrėjimas 

machete — mačetė, ilgas peilis lenktais ašmenimis 

magazinas — grūdų sandėlis 

mandras — išdidus, kažkuo už kitus pranašesnis 

mojinės — gegužinės pamaldos 

ordinarija — išimtinė, išlaikymas, duodamas tėvams vaikų, 
perėmusių iš jų ūkį 

osočnikas — miško sargas 

paisyti bukaunyku — išvalyti dobilų sėklas nuo priemaišų 
specialiu mechanizmu 

pajatonas - fajetonas 

pakajai - gyvenamasis dvarininkų namas 

pakamorė - dvaro prievaizdas 

pastalininkis - stalininko pavaduotojo ar padėjėjo pareigybė 

palivarkas - dvarui priklausantis ūkinis ir 
administracinis kompleksas 

politrukas - politinis vadovas 

poručikas - jaunesniojo karininko (leitenanto) laipsnis 

prūdas - tvenkinys, kūdra 

pufas — taburetė su minkštu audeklu apmušta sėdyne 

vavas — griovys 

sikė - sėmenų išspaudų plyta 

sodaunykas — sodininkas 

stalininkas — XIII-XVIII a. rūmininko pareigas einantis asmuo, 
prižiūrintis dvaro savininkų ar kitų didikų stalo parengimą 

stonia — arklių stovėjimo vieta 

šaltyšius - kaimo seniūnas 

šliūbas - sutuoktuvės bažnyčioje 

tartyčios — paruošti rąstai statybinei medienai pjauti 

vaitas — LDK dvaro administracijos pareigūnas, valdytojas 

valaunė — karvių, jaučių tvartas 

vasangai — puošnios, arklių traukiamos rogės 

vejeris — moterų rankinė 

MATAVIMO VIENETŲ 
PAAISKINIMAI 


kapa — vienetinių dydžių skaičiavimo matas, lygus 60 vienetų 

kartis — 32 gorčiai arba 100 kg 

kibiras - 12,9 L 

margas — žemės ploto vienetas (71 aras); tokį plotą būdavo 
galima arkliu aparti, nupjauti per vieną dieną. Sūduvoje 
nuo 1819 m. paplito lenkiškas margas (56 arai) 

mylia — 7,421 km 

prūsų puntas - 500 g 

pūdas - 40 puntų 

rykštė — 15 pėdų arba 4,87 m 

statinė — 40 kibirų 

taleris — 3 markės 

valakas — 21 ha žemės plotas 

Vilniaus (vilniškė) statinė — 72 gorčiai, 235,4 | 

zlotas - Lenkijos piniginis vienetas (15 kapeikų) 


SANTRUMPOS 


LCVA - Lietuvos centrinis valstybės archyvas 

LYA - Lietuvos ypatingasis archyvas 

MAA - Marijampolės apskrities archyvas 

VUB RS - Vilniaus universiteto bibliotekos rankraščių skyrius 
TPTT - Trakų pilies teismas 

ŠALTINIAI 


Teksto šaltinių nuorodos 


.„ VVU RS. E 102. B. 106. L. 14. 

„ VVU RS. E 102. B. 105. L. 70-71. 

„ VVU RS. E 102. B. 106. L. 152. 

VVU RS. E 102. B. 404. L. 23. 

VVU RS. E 102. B. 105. L. 129. 

. Totoraitis J. Sūduvos Suvalkijos istorija. P. 163, 167. 

„ Lietuvių katalikų mokslo akademijos metraštis. P. 432. 

. Totoraitis J. Sūduvos Suvalkijos istorija. P. 346, 348. 

. Šis tas apie Marijampolės apskritį. Suvalkietis. 1931 02 01. 

10. 1795-1800 m. Naujosios Rytų Prūsijos provincijos karo 
žemėlapis. Signatūra O-1703. Kopija L. Stepanausko. Berlynas. 

11. VVU RS. E 102. B. 106.L. 112. 

12. VVU RS. E 102. B. 105. L. 31. 

13. VVU RS. E 102. B. 106. L. 30. 

14. VVU RS. E 102. B. 105. L. 36. 

15, VVU RS.E 102. B. 105.L. 37. 

16. VUB RS. E 102. B. 105. L. 37-38. 

17. Totoraitis J. Sūduvos Suvalkijos istorija. P. 357. 

18. VUB RS. E 102. B. 105. L. 38. 

19. Totoraitis J. Sūduvos Suvalkijos istorija. P. 450. 

20. BoAbTep E. A. Cuncku HaceAEHHBIX MECT 
CyBaAKCKOH Ty60epHMH kak MATEpPHAA AAA 
HCTOpHKO-3THOrpacbHvecKOH Teorpacbnu kpaa. C. 27-28. 

21. Akiras-Biržys P. Marijampolės apskritis. P. 307. 

22. LCVA. E 1250. Ap. 4. B. 6. L. 176. 

23. MAA. F 374. Ap. 1. B. 2. L. 78. 

24. VUB RS. E 102. B. 105. L. 39-40. 

25. VUB RS. E 102, B. 105. L, 39. 

26. LCVA. E 1248. Ap. 7. B. 4632. L. 51-56. 

27. MAA. E 353. Ap. 2. B. 102. L. 1-2. 

28. MAA. E 374. Ap. 1. B. 2. L. 30. 

29. VVU RS. E 102. B. 106. L. 41. 

30. Metryka Litevska Rejestr podymnego WKL Wojewodstwo 
Trockie 1690 roku. L. 66. 

31. VVU RS. E 102. B. 106. L. 41. 

32. VVU RS. E 102. B. 106. L. 43. 

33. Slownik geograficzny Krolestwa Polskiego. T. 5. P. 935. 

34. VVU RS. E 102. B. 106. L. 43, 

35. LCVA E 1250. Ap. 4. B. 6/187, 6/188. 

36. Konarskas J. Savanoris iš Kretingos. 
Pajūrio naujienos. 1995 02 17. 

37. Lietuvos gyventojų genocido rezistencijos tyrimų centras. 
Lietuvos gyventojų genocidas 1939-1941. T. 1. P 302. 

38. LCVA. E 1250. Ap. 4. B. 6/188. 

39, MAA. E 353. Ap..2.B. 101. L, 1-2, 

40. www.vikipedija.lt. S. Goštautas. 

41. Goštautas S. Goštautai. Naujoji Romuva. 2001. Nr. 5. 

42. VVU RS. E 102. B. 404. L. 28. 

43. VUB RS. E 7. TPT. 1660-1661. L. 341. 

44. VUB RS. E 7. TPT. 1677-1679. L. 106. 

45. VUB RS. E 7. TPT. 1677-1679. L. 107. 

46. Totoraitis J. Sūduvos Suvalkijos istorija. P. 585. 

47. VVU RS. E 102. B. 106. P 19. 

48. BoapTep E. A. Cincku HaceAEHHBIX MECT 
CyBankcKOH Ty6epHHH Kak MATEpHAA AAA 
HCTOpHKO-3THOrpacbugeckoH reorpacdbun Kpaa. C. 27-28. 

49. VVU RS. E 102. B. 106. L. 19. 

50. LCVA. E 1248. Ap. 15. B. 2115. 

51. LCVA. E 1250. Ap. 4. B. 6/182. 

52, LGVA, E 1248. Ap. 1. B. 379. 

53. Didysis Lietuvos parlamentarų žodynas. T. 3. P. 645. 

54. Kas Suvalkiją atstovaus Seime? Suvalkietis. 1936 06 20. P 1. 

55. Kviklys B. Mūsų Lietuva. T. 3. P. 187. 

56. LYA. E K-1. Ap. 58. B. P-12520. 1. 1-24. 

